Furabandhah amalu nukuranyya badi jahan jehidhaane kamuge inzaaru dheefi - AO News\nފުރަބަންދަށް އަމަލު ނުުކުރަންޏާ ބަޑިޖަހަން ޖެހިދާނެ ކަމުގެ އިންޒާރު ދީފި\nއިންޑިޔާގެ ސަރަހައްދުތަކުގައި 21 ދުވަހުގެ މުއްދަތަށް އިއުލާންކޮށްފައިވާ ފުރަބަންދަށް އަމަލު ނުކުރާ ފަރާތްތަކުގެ ގަޔަަށް ބަޑިޖަހަން ޖެހިދާނެ ކަމަށް ތެލަންގާނާ ސްޓޭޓްގެ ޗީޕް މިނިސްޓަރ ޗާންދްރަސެކަރް ރާއޯ ވިދާޅުވެއްޖެއެވެ.\nރާއޯ މިފަދަ ހަރުކަށި އިންޒާރެއް ދެއްވާފައި ވާއިރު އިންޑިޔާގެ ބައެއް ހިސާބުތަކުގައި ކޮވިޑަށް ޕޮޒިޓިވްވި މީހުން ހޮސްޕިޓަލްތަކުން ފިލި މައްސަލަތައް ވެސް މީގެ ކުރިން ވަނީ ފެންމަތިވެފައެވެ. އެފަދަ ބައެއް މީހުންގެ ސަބަބުން ކޮވިޑް19 އިތުރަށް ފެތުރުމުގެ ބިރު ވަނީ ބޮޑުވެފައެވެ.\nތެލަންގާނާ ސްޓޭޓްގައި މިހާރު ހަވީރު6އިން ފެށިގެން ހެނދުނު7އާއި ހަމައަށް ބޭރަށް ނިކުމެ އުޅުމަކީ މަނާ ކަމެކެވެ. އެ ސްޓޭޓުން މިހާތަނަށް 36 މީހަކު ކޮވިޑް19 އަށް ޕޮޒިޓިވްވެފައި ވާއިރު 19 ހާހެއްހާ މީހުން ތިބީ ކަރަންޓީން ކޮށްފައެވެ.\nނޫސްވެރިންނާއި ވާހަކަ ދައްކަވަމުން ރާއޯ ވަނީ ސްޓޭޓްގެ ހުރިހާ ވަޒީރުންނާއި ހައިދަރުއާބާދުގައި ތިބި ޤާނޫނު ހަދާ މަޖިލީހުގެ މެންބަރުން ވެސް މަގުތަކަށް ނިކުމެ ފުރަބަންދު ތަންފީޒު ކުރުމަށް ފުލުހުން ކުރާ މަސައްކަތަށް އެއްބާރުލުން ދިނުމަށް އެދިވަޑައިގެންފައެވެ. އަދި އެއްވެސް ހާލެއްގައި 24 ގަޑިއިރު ކާފިއު އިއުލާންކޮށް އަސްކަރިއްޔާ މަގުތަކަށް ނެރެންޖެހޭނެ ހާލަތެއް އަޔަ ނުދިނުމަށް މަސައްކަތް ކުރަން ޖެހޭނެ ކަމަށް ރާއޯ ވަނީ ވިދާޅުވެފައެވެ.\n“އެމެރިކާގައި ފުރަބަންދު ތަންފީޒުކުރުމަށް އަސްކަރިއްޔާ ނެރެން ޖެހުނު. (އިންޑިޔާގެ) ރައްޔިތުން ކޮރޯނާ ވައިރަހާއި ގުޅިގެން ކޮށްފައިވާ ފުރަބަންދަށް އަމަލުނުކުރަންޏާ 24 ގަޑިއިރު ކާފިއު އިއުލާންކޮށް މަގުމައްޗަށް ނިކުންނަ މީހުންގެ ގަޔަށް ބަޑިޖަހަން ޖެހޭ ހާލަތެއް އަތުވެދާނެ. އަހަރެން ރައްޔިތުންނަށް ގޮވާލަން އެފަދަ ހާލަތަކަށް ނުގެންދިއުމަށް” ޗީފް މިނިސްޓަރ ވިދާޅުވިއެވެ.\nމީގެ އިތުރުން ރާއޯ ވަނީ ބޮޑުއަގުގައި މުދާ ވިއްކާ ފަރާތްތަކާއި މެދު ފިޔަަޅު އަޅުއްވާނެ ކަމުގެ އިންޒާރު ވެސް ދެއްވާފައެވެ. އަދި ހޯމް ކަރަންޓީނުގައި ބައިތިއްބާފައި ތިބޭ މީހުންގެ ޕާސްޕޯޓް އަތުލުމަށާއި އެމީހުން ގެއިން ބޭރަށް ހިނގައްޖެ ނަމަ ޕާސްޕޯޓްތައް ކެންސަލް ކުރަން ވެސް ރާއޯ ވަނީ އިރުޝާދު ދެއްވާފައެވެ.


ސްޓޯރކީޕަރ ( ހއ އަތޮޅު ހޮސްޕިޓަލް )\nހއ.އަތޮޅު ހޮސްޕިޓަށް ތިރީގައި މިދަންނަވާ މަޤާމަށް މީހަކު ހޯދުމަށް ބޭނުންވެއެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަންހުރި މަސައްކަތަށް ޤާބިލު މީހެކެވެ.\nސަޕޯޓިންގ ކޯ އެލަވަންސް މަހަކު -/700 ރުފިޔާ ، ދިވެހި ރާއްޖޭގެ ޕެންޝަނާއި ބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިއުބިޝަން ، ހަމަޖެހިފައިވާ އުސޫލުން އިތުރުގަޑީގެ ފައިސާ.\n1. މެޑިކަލް ކޮންސިޔުމަބަލްސް ތަކެތި ކަމާއި ބެހޭ ފަރާތްތަކާއި ވާހަކަ ދައްކައިގެން ހޯދާ ސްޓޮކްކުރުން.\n2. ހޮސްޕިޓަލްގެ ފިއުލް ސްޓޮކް ޤަވާޢިދުން ބަލަހައްޓާ ފިއުލް އޯޑަރކުރުން.\n3. ހޮސްޕިޓަލްގެ އިންވެންޓްރީ ބެލެހެއްޓުން.\n4. ހޮސްޕިޓަލްގެ ލިޔެކިޔުމާއި އެހެނިހެން މުދަލުގެ ސްޓޮކަށް ބޭނުންވާ ތަކެތި ހޯދާ އެތަކެތި ސްޓޮކްކޮށް ބަލަހައްޓާ ހަމަޖެހިފައިވާ ޤަވާޢިދުގެ ދަށުން ތަކެތި ދޫކުރުން.\n5. ސްޓޮކުން ތަކެތި ހުސްވިޔަނުދީ ސްޓޮކަށް މަދުވާ ތަކެތި ހޯދާ ސްޓޮކް ކުރުން.\n6. މުއްދަތު ހަމަވާތަކެތި ކަނޑައެޅިފައިވާ ޤަވާޢިދުގެ ދަށުން ނައްތާލާ ރެކޯރޑްތައް ފުރިހަކުރުން.\n7. ކޮންޓްރޯލް ޑްރަގް ފަދަ ތަކެތީގެ ރެކޯރޑްސްތައް ޤަވާޢިދުން ބަލަހައްޓާ ރިޕޯރޓްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުން.\n8. ސްޓޮކްގެ ހިސާބުތައް ދުވަހުން ދުވަހަށް ބެލެހެއްޓުމާއި ރިޕޯރޓްތައް ތައްޔާރުކުރުން.\n9. ހޮސްޕިޓަލުން އެކި ތަންތަނަށް ފޮނުވާ ތަކެތީގެ ޑިސްޕެޗް ނޯޓް ފުރިހަމަކޮށް ފޮނުވާ ، އަނބުރާ ފޯމްތައް ހޮސްޕިޓަލުން ހޯދާ ފައިލްކޮށް ބެލެހެއްޓުން.\n10. އެކިއެކި ފަރާތްތަކުން ހޮސްޕިޓަލަށް ފޮނުވާތަކެތި ހޮސްޕިޓަލަށް ގެނައުމާއި އަދި ހޮސްޕިޓަލުން އެކި ތަންތަނަށް ފޮނުވަންޖެހޭ ތަކެތި ޤަވާޢިދުން ފޮނުވަމުން ގެންދިއުން.\n11. ހޮސްޕިޓަލް މެދުވެރިކޮށް އަތޮޅުގެ ޞިއްޙީމަރުކަޒުތަކަށް ހޯދަންޖެހޭ ތަކެތި ހޯދައި އެތަކެތި ރައްކާތެރި ކަމާއި އެކު މަރުކަޒުތަކަށް ފޮނުވުން\n12. އަތޮޅުތެރޭގެ ޞިއްޙީމަރުކަޒުތަކުން ގެންނަ ޖެހޭ އެންމެހައި ލިޔެކިއުންތައް ގެނައުމާއި، މިނިސްޓްރީއަށް ފޮނުވަންޖެހޭ މަޢުލޫމާތުތައް ކަނޑައެޅޭ ތާރީޚަށް ފޮނުވުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 ސެޕްޓެމްބަރ 2019ވާ ބުދަ ދުވަހުގެ 13.00ގެ ކުރިން ހއ.އަތޮޅު ހޮސްޕިޓަލްގެ އިދާރީ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޮކްޓޯބަރ މަހުގެ ތެރޭގައި ހއ.އަތޮޅުހޮސްޕިޓަލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nސުންގަޑި: 25 ސެޕްޓެންބަރު 2019 0013


Shiraaneege kolam: zinmaavaanjehey faraathakee kobaahehyeve ?\nޑރ. ޝިރާނީ އަބުދުލްރަހްމާނު\nޓީވީ ހުޅުވައިލީމެވެ. ފުރަތަމަވެސް އިވުނު ޚަބަރަކީ މާލޭގެ ގަރާޖެއްގެ ތެރޭގައި ހުރި ޒުވާނެއްގެ ގަޔަށް ވަޅި ޖަހައި، އޭގެ ކުޑައިރުކޮޅެއްގެ ތެރޭގައި އެ ޒުވާނާ ނިޔާވި ހަބަރެވެ. މީގެ ދެތިން ދުވަސް ކުރިއަށް ޖެހިލަމާ ހެއްޔެވެ. ހަމަ ޓީވީ ހުޅުވާލި ވަގުތު އަންނަމުންދިޔަ ހޫނު ޚަބަރަކީ، ލޮނު ޒިޔާރަތްކޮޅުގައި ވަޅިޖަހައި ޒަޚަމްކޮށްލި ޒުވާނާ ނިޔާވި ޚަބަރެވެ. ތިރިއަށް އަރަމުން ދިޔައީ ބަދަލުހިފުމުގެ ގޮތުން ބަޔަކަށް ހަމަލާދޭން އުޅުނު ޒުވާނުންތަކެއް ތޫނު ހަތިޔާރާއިއެކު ހައްޔަރުކުރި ވާހަކައެވެ. ދުލުން ކިޔުނީ إِنَّا لِلّهِ وَإِنَّـا إِلَيْهِ رَاجِعونَ އެވެ. ހަނދާނަށް އައީ މީގެ ދެތިން އަހަރުކުރިން ފޭސްބުކްގައި ދައުރުވި ޚަބަރުތަކެކެވެ. ބޮބީ ނަމަކަށް ކިޔުނު ޒުވާނާއަށް އިންސާފު ހޯދަދިނުމަށްޖެހި ޕޯސްޓުތަކެވެ. ހިތަށްއެރީ މަރާލެވުނު ތާޖުއްދީންގެ ދަރިވަރުގެ މަތިންނެވެ. ޚިޔާލަށް އައީ ދިގު މުއްދަތަކަށްފަހު މާލެ އާދެވުނު ދުވަހެއްގައި ހިނގި ލޯޔަރު ނަޖީބުގެ މަރުގެ ހާދިސާއެވެ. ކަންފަތުގައި ގުގުމައިލީ ޑރ. އަފްރާޝީމް ގަތުލުކުރި ވާހަކަ އިވުނު ފޯނުކޯލެވެ. ސިނކުޑީގައި އެބުރެންފެށީ ޔާމިން ރަޝީދުގެ ލެއިން ތަތްތެޅިފައި ހަށިގަނޑުގެ ތަސްވީރެކެވެ.\nހިތްދަތިކުރުވީ ވީނުވީއެއް ނޭނގި ގެއްލުނު ރިޟްވާނުގެ މަންމަގެ ރުއިމުގެ އަޑެވެ. އިސްޖަހާލެވުނީ ގައުމު އެލާޓަށް ގެނައި ހުސެއިން ސަލާޙުގެ މަރެވެ. ނޭވާ ހާސްކުރުވީ ވޭތުވެގެން މިދިޔަ ހައެއްކަ އަހަރުގައި އެފުލުފުލުގައި އެކި ގޮތްގޮތުން އަޅުގަނޑުމެންނާއި ވަކިކޮށްލެވުނު ދިވެހިންގެ އަދަދު މިއޮށް ކުޑަ ގައުމުގައި އިގިލިތަކުން ނުގުނޭ މިންވަރަށް އިތުރުވެގެން ދިޔައީމައެވެ.3އަކުރުން އަދަދުޖަހާ ހިސާބުކުރަން ޖެހުނީމައެވެ. ލޮލުންކަރުނަ އޮހެނީ އޭގެން އެއްވެސް ފަރާތަކަށް އިންސާފު ހޯދާނުދެވުނީތީއެވެ. މޭގައި އަތް އަޅާލެވުނީ ބިކަވެގެންދިޔަ އާއިލާތައް ހިތަށް އައީމައެވެ. އަތް އުފުލުނީ އެފަރާތްތަކަށް ހެޔޮ ދުޢާކުރުމަށެވެ.\nދެރަވަނީ ސަރުކާރަށްވެސް އެބޭފުޅުން ބޭނުންވާ ވަގުތެއްގައި،ބޭނުންފުޅުވާ ކަންތަކުގައި ކޮންމެ ދަންވަރެއްގައިވެސް ބަޔާންތައްނެރުއްވާ ގަވައިދުތައް ތަންފީޒުކުރައްވާ ފަދައިން އެތައް ދިވެހި ދަރިންނެއްގެ ލޭ މިބިމަށް އޮހިގެންދާއިރު އެކަމަށް މާބޮޑު ސަމާލުކަމެއް ދެއްވާތަން ނުފެންނާތީއެވެ. ކުށްވެރިން ހޯދުމަށް ގިނަފަހަރަށް ކަމާ ބެހޭ ފަރާތްތަކުން ނުކުޅެދޭތީއެވެ. ސިޔާސީ މައްސަލައެއް ފިޔަވާ ތަހުގީގެއް ނިމޭމަދު މައްސަލައެއްވެސް ކޯޓު މަރުހަލާނިމި ކުއްވެރިންނަށް އަދަބުދެވޭތަންވެސް ނުފެންނާތީއެވެ.\nހިތްހަމަ ނުޖެހެނީ މައިންބަފައިންނަށް އެމީހުންގެ ދަރިންނަށް ރިވެތި އިސްލާމީ ތަރުބިއްޔަތެއް ނުދެވުނީތީއެވެ. އެއްވެސް އިންސާނެއްގެ ފުރާނަ ދުއްވާލުމަކީ މުޅި އުއްމަތުގެ އެންމެންގެ ފުރާނަދުއްވާލުންފަދަ ކަމެއްކަން ބުނެނުދެވުނީމައެވެ. ވާހަކަ ދައްކައިގެން މައްސަލަ ހައްލުކުރަން ކިޔައިނުދެވުނީމައެވެ. މިއީ ވަގުތީ ދުނިޔެއެއްކަމާއި، މިއަދު ގާނޫނުތަކުން ރެކެވުނަސް މާދަމާ ގަދަފަދަ ވެގެންވާ ޢަޒާބުން ނުފިލޭނެކަންވެސް ހިތްތަކަށް ފަހުމްކޮށް ނުދެވުނީމައެވެ. މަޢާފުކުރުމުގެ މާތްކަން އެގޭ ޖީލެއް ބިނާކޮށް ނުދިނީތީއެވެ.\nގަބޫލުކުރަން ބޭނުންނުވަނީ މިމުޖުތަމައުގައި މިފަދަ ކަންކަމަށް ހިތްވަރުދީ، އެއަމަލުތައް ދިފާއުކޮށް އެކަންކުރުވާބަޔަކު ތިބިކަމެވެ. ކުށްވެރިން މިބިމުގައި ބޮޑާކަމާއި މިނިވަންކަމާއެކު ހިނގުމުގެ ފުރުސަތު ތަނަވަސްކޮށްދޭ ބަޔަކު ތިބިކަމެވެ. ބަދަލު ހިފުމާއި، އެކަކު އަނެކަކަށް އަނިޔާވެރިވެ ބިރުދައްކައިގެން ބާރުވެރިވުމަށް ތަމްރީނުކުރުވާ ބަޔަކުތިބިކަމެވެ. އިންސާނާގެ ފުރާނައަކީ އަތުގައި އޮތް ގަޑިއަށްވުރެވެސް އަގުދަށް އެއްޗެއްކަމުގައި ޒުވާނުންނަށް ވިސްނައިދޭން އަތުކުރި އޮޅައިގެން ބަޔަކު ތިބިކަމެވެ.\nހިނިތުންވުން ފިލައިގެންދިޔައީ ދިވެހި ލޭ އަގެއްނެތް އެއްޗެއްގެ ގޮތުގައި ދިވެހި ބިމަށް އޮހޮރުވާތީއެވެ. ބައެއްގެ ދަރިއެއް، ފިރިއެއް، އަނތްބެއް، ބައްޕައެއް، މަންމައެއް، ބޭބެއެއް، ކޮއްކޮއެއް، ދައްތައެއް، ނުވަތަ ރަހުމަތްރިއެއްކަން ހިތަށް ނާރުވާ ބަދަލު ހިފުމުގެ ނުބައިކަމުގެ ޝިކާރައަކަށް ނޫކަށި ފުރައިގެ ޒުވާނުންވެގެން ދިޔައީމައެވެ. ވާހަކަ ދެއްކުމުގެ ރީތި އާދަ ނައްތާލައި، ހައްލަކީ އަނިޔާވެރިވުންކަމުގައި ދެކި ނުބައި ކަސްތޮޅެއްގައި ގިނަ މީސްތަކެއްޖެހިފައި ވާތީއެވެ.\nއެހެންކަމުން މިކަމުގައި ޒިންމާވާންޖެހެނީ ގައުމު ހިންގުމަށް ތިއްބެވި ފަރާތްތަކުންނެވެ. ގައުމުގެ އަމަންޢާމް ބަލަހައްޓަން ހަވާލުވެފައިވާ ފަރާތްތަކެވެ. ހުކުމް ކަނޑައަޅަން ތިބި ފަރާތްތަކުންނެވެ. އެހުކުމްތައް ތަންފީޒުކުރުމުގެ ޒިންމާނަގަންޖެހޭ ފަރާތްތަކުންނެވެ. އާއިލާތައް ބިނާކުރުމުގެ މައްސޫލިއްޔަތު އެޅިފައިވާ މައިންބަފައިންނެވެ. ހެޔޮ ނަސޭހަތްދޭންތިބި ރަޙުމަތްތެރިންނެވެ. އެފަދަ ކަންކަންވިޔަ ނުދޭން ހެޔޮ ގޮތުގައި ބާރުވެރި ކުރުވަން އޮތް މުޖުތަމަޢުއެވެ. ޓީވީ ތަކުންނާއި ހަބަރު ބަލަންތިބި ފަރާތްތަކުންނެވެ. އެއީ އަޅުގަނޑެވެ. ތިބޭފުޅާއެވެ. މިހުރިހާ ފަރާތެއްގެ ޒިންމާ އަދާކޮށްފިނަމަ މިއީވެސް އަރައި ނުގަނެވޭނެ ހާލަތެއްނޫނެވެ.\nނޯޓް: ކުޅުދުއްފުއްޓަށް އުފަން ޑރ. ޝިރާނީ އަބުދުލްރަހްމާނަކީ ރަޝިޔާގެ ނިޒްނީ ނޮވްގޮރޯޑް ސްޓޭސް މެޑިކަލް އެކަޑަމީން އެމްބީބީއެސް ހައްދަވާފައިވާ ބޭކަނބަލެކެވެ. އޭނާ މިހާރު ވަޒީފާ އަދާކުރައްވަނީ ޤައުމީ ޔުނިވަރސިޓީގެ ފެކަލިޓީ އޮފް ހެލްތް ސައިންސަސްގެ ޕާޓް ޓައިމް ލެކްޓަރާއެއްގެ މަގާމުގަ އެވެ.


Hashivikkaa viuga athulaigai iru verikan kuraa party ge ethah beyfulhun ves hayyaru - vNews.mv\nހަށިވިއްކާ ވިއުގަ އަތުލައިގަތްއިރު ލަންކާގެ ވެރިކަންކުރާ ޕާޓީގެ އެތައް ބޭފުޅުންވެސް ހައްޔަރު\nސައިފް އަޒްހަރު 06 July 2021, 14:12\nކުޑަކުދިން ބޭނުންކޮށްގެން ހަށިވިއްކަމުންދިޔަ ވިއުގައެއް އަތުލައިގަނެ އެތައްބަޔަކު ހައްޔަރުކުރިއިރު، ހައްޔަރުކުރި މީހުންގެ ތެރޭގައި ސްރީލަންކާގައި ވެރިކަންކުރާ ޕާޓީގެ ސިޔާސީ އެތައް މެމްބަރުންވެސް ހިމެނޭ ކަމަށް ފުލުހުން ބުނެފިއެވެ.\nސްރީލަންކާ ފުލުހުން ބުނެފައިވަނީ، ކުޑަކުދިން ބޭނުންކޮށްގެން ހަށިވިއްކުމުގެ ވިޔަފާރި ހިންގަމުންގެންދިޔަ ވިއުގައެއް އަތުލައިގަނެ މިހާތަނަށް ޖުމްލަ 32 މީހަކު ހައްޔަރު ކޮށްފައިވާ ކަމަށެވެ.\nފުލުހުންގެ ޑެޕިއުޓީ އިންސްޕެކްޓަރ ޖެނެރަލް އަޖިތު ރޯހަނާ ވިދާޅުވީ، ހައްޔަރުކުރި 32 މީހުންގެ ތެރެއިން 22 މީހުންނަކީ، މިމައްސަލާގައި ހިމެނޭ އުމުރުން 15 އަހަރުގެ އަންހެންކުއްޖާއާ ޖިންސީގުޅުން ހިންގާފައިވާކަން އެނގިފައިވާ މީހުން ކަމަށެވެ.\nމިމައްސަލާގައި ހައްޔަރުކުރި މީހުންގެ މައްޗަށް ފުލުހުން އަދި ދައުވާއެއް ނުއުފުލައެވެ. މިމައްސަލަ ފުލުހުން ގެންދަނީ ތަހްގީގު ކުރަމުންނެވެ.\nފުލުހުން ބުނެފައިވަނީ، ކުޑަކުދިން ބޭނުންކޮށްގެން ހަށިވިއްކުމުގެ ވިޔަފާރި ކުރަމުންގެންދިޔައީ2ވެބްސައިޓެއް ބޭނުންކޮށްގެން ކަމަށެވެ.\nމީގެ އެއް ވެބްސައިޓުން ވިއްކަމުންގެންދިޔަ އެއްކުއްޖަކީ އުމުރުން 15 އަހަރުގެ އަންހެންކުއްޖާ ކަމަށްވެސް ބުނެފައި ވެއެވެ.\nއެ އަންހެންކުއްޖާގެ ފޯނު ރެކޯޑިންގތައްވެސް ފުލުހުންވަނީ ހޯދައިފައެވެ. ފޯނު ރެކޯޑިންގއާ ހަވާލާދީ ފުލުހުން ބުނެފައިވަނީ، އެ އަންހެންކުއްޖާ އެތައް ފަހަރަކު ރޭޕްކޮށްފައިވާ ކަމަށް ބެލެވޭ ކަމަށެވެ.\nސްރީލަންކާގެ ގާނޫނު ބުނާގޮތުން، އުމުރުން 18 އަހަރުން ދަށުގެ ކުއްޖަކާ ޖިންސީގުޅުން ހިންގުމަކީ ރޭޕެވެ. އެކަމުގެ އަދަބަކީ 20 އަހަރަށް ޖަލަށްލުމެވެ.\nހަށީވިއްކުމުގެ މައްސަލާގައި ފުލުހުން ހައްޔަރުކުރި މީހުންގެ ތެރޭގައި، ހަށިވިއްކުމުގެ ވިޔަފާރި ކުރަމުންދިޔަ2ވެބްސައިޓްގެ ވެރިންގެ އިތުރުން، ރާއްޖޭގެ ކުރީގެ ސްޓޭޓް މިނިސްޓަރ އޮފް ފައިނޭންސް އެންޑް ޓްރެޜަރީ މުހަންމަދު އަޝްމަލީއާއި، ވެރިކަންކުރާ ޕާޓީގެ އުތުރު-މެދުތެރޭ ރީޖަންގެ ސިޔާސީ އެތައް ބޭފުޅުން ހިމެނެއެވެ.\nދެން ހައްޔަރުކުރި މީހުންގެ ތެރޭފައި ބުދިސްޓު ހާމުދުރެއްގެ އިތުރުން، މަޝްހޫރު ޖެމް ޑީލަރަކާއި، ކަނޑުގެ ސިފައިންގެ ކެޕްޓަނެއްގެ އިތުރުން، އުމުރުން 15 އަހަރުގެ އަންހެން ކުއްޖާގެ މަންމަވެސް ހިމެނޭ ކަމަށް ފުލުހުންނާ ހަވާލާދީ މީޑިއާއިން ރިޕޯޓްކޮށްފައި ވެއެވެ.\nހައްޔަރުކުރި މީހުންގެ ތެރޭގައި ހިމެނޭ މުހަންމަދު އަޝްމަލީ އިއްޔެވަނީ ކޯޓަށް ހާޟިރުކޮށް ޖުލައި 16 ގެ ނިޔަލަށް ބަންދުގެ މުއްދަތު ޖަހާފައެވެ.\nއަޝްމަލީގެ ގާނޫނު ވަކީލު ކޯޓުގައި ވިދާޅުވީ، އަޝްމަލީ ބުކިންގ ހެއްދީ ތެޔޮ މަސާޖެއް ކުރުމަށް ކަމަށާއި، އޭނާ އެކަންކުރީ އޮންލައިން އިޝްތިހާރެއް ފެނިގެން ކަމަށެވެ. އަދި އެކަމުގައި ކުޑަކުދިން ހިމެނޭ ކަމަށް އޭނާއަށް ނޭނގޭ ކަމަށްވެސް ވަކީލު ކޯޓުގައި ވިދާޅުވެފައި ވެއެވެ.\nކުޑަކުދިން ބޭނުންކޮށްގެން ހަށިވިއްކަމުން ގެންދިޔަ ވިއުގަ ފުލުހުން އަތުލައިގަތީ، 15 އަހަރުގެ އަންހެން ކުއްޖާއާބެހޭ މައުލޫމާތު މިދިޔަމަހު ލިބި، އެކަމަށް ފާރަލުމަށްފަހުގައެވެ.


Thafaathu Holhi Eh, Malhaaves Levey - Vaguthu\nތަފާތު ހޮޅިއެއް، މަޅާވެސް ލެވޭ!\nޕުލާސްޓިކްގެ މައްސަލަ މިއަދު މިވަނީ ވަރަށް ބޮޑުވެފައެވެ. މަދު ބަޔަކު މިވާހަކަ ދެއްކިޔަސް، މިކަމަށް ސަމާލުކަންދޭ މީހަކު ނެތެވެ. ދުވާލެއްގެ މައްޗަށް އެތައް ހޮޅިއެއް ތަފާތު ބުއިންތައް ބުއިމަށް ބޭނުންކޮށްފައި އެއްލާލާއިރު، މިކަމުގެ ސަބަބުން ތިމާވެއްޓަށް ގިނަ ގެއްލުންތަކެއްދަނީ ލިބެމުންނެވެ.\nހޮޅިއަކީ އެއްފަހަރު ބޭނުން ކުރުމަށްފަހު އެއްލާލާ އެއްޗެއް ކަމަށްވަނީ ޤާބޫލުކުރެވިފައެވެ. އަބަދުވެސް އެކަން މިގޮތަށް ކުރާތީ އެގޮތަށް ޤަބޫލު ކުރެވުނީ ކަމަށްވެދާނެއެވެ. އެހެންނަމަވެސް ކެނެޑާގެ ކުންފުނިން މިކަން ބަދަލުކޮށްލުމަށް މިވަނީ އަމާޒުހިފާފައެވެ.\nދެވަނަ ފަހަރަށް ބޭނުން ކުރެވޭގޮތަށް އަދި މަޅާލެވޭގޮތަށް މިވަނީ ހޮޅިއެއްވަނީ އުފައްދާފައެވެ. މިހޮޅި ތައްޔާރު ކުރެވިފައިވަނީ ދަބަރު ނުޖަހާ ދަގަޑުންނެވެ. މި ހޮޅި 100 އަހަރާ ހަމައަށް ބޭނުންކުރެވޭނެ ކަމަށް މިހޯޅި ތައްޔާރު ކުރި ކުންފުނިން މައުލުމާތުދެއެވެ.\nމިހާރު މާރކެޓްގައި ބިއްލޫރި އަދި ބެންބޫ ހޮޅި ހުރި ނަމަވެސް އޭގެ ބޭނުން ނުކުރަނީ އެބޭނުން ކުރުމަކީ އުނދަގޫ ކަމަކަށްވީމައެވެ. އެހެންނަމަވެސް މިއުފެއްދި ހޮޅިއަކީ ބޭނުން ކުރަން ފަސޭހަ އަދި ހޫނު އަދި ފިނި ބުއިންތައްވެސް ބުއިމަށްވެސް ކަމުދާ ހޮޅިއެކެވެ.\nމިހޮޅި ބޭނުންތާކަށް ފަސޭހަކަމާއެކު ގެންދެވޭއިރު މިހޮޅިވެގެންދާނީ، އެތައް ޕުލާސްޓިކް ހޮޅިއެއް ރިޕްލޭސްކޮށްލާނެ އެއްޗަކަށެވެ.


Kuruvaahaka: Beyvafaatheri ekuveriyaa -2\nޝިމާ ގެއްލުނު ހާދިސާއަކީ ވަކި މީހެއްގެ ޢަމަލަކުން ހިނގި ކަމެއްކަން ބުނަން އަދި ދަތި – ފުލުހުން\nއެމްބާޕޭގެ ހެޓްރިކުން މޮޅުވެ ޕީއެސްޖީ ލީގު ތަށި ކާމިޔާބުކޮށްފި\nބެންޒެމާ ހެޓްރިކުން ރެއާލް ފަސޭހަ މޮޅެއް ހޯދައިފި\nހާފް މެރެތަން ރެކޯޑް މުގުރާލައި ޝަރަފް އައިއޯއައިޖީ އަށް ކޮލިފައިވެއްޖެ\nލަންކާގައި އަނެއްކާ ކާފިއު އިއުލާންކޮށްފި\nހޯމަ , 22 އޭޕްރީލް 2019\nބޭވަފާތެރި އެކުވެރިޔާ-2ވަނަ ބައި\nލަވަބާޒީ ކުޅުމަށްފަހު އެމީހުން އެމީހުން ފޯނު ނަމްބަރުވެސް ހިއްސާކޮށްލިއެވެ. ދަތުރު ނިމިގެންދިޔައީ ވަރަށް އުފާވެރިކޮށެވެ.\nޝަފްރާޒް ވެސް ގެޔަށް އައީ ގޭގައިވާ އޭނާގެ އަންހެނުންނަށް ދޭން ހަދިޔާއެއްޗެއް ވެސް ހިފައިގެންނެވެ. އެއީ އޭނާގެ އަބަދުގެ އާދައެވެ.\nގެޔަށް އައިއިރު އޭނާގެ އަންހެނުން ޝައިނާ ހުރީ ހިތްހަމަ ނުޖެފައެވެ. މާބޮޑަށް ލަސްވީމައެވެ. މިއަދު ދަތުރު ދިޔަކަން މާފަހުން އެނގި އެދަތުރުގައި އޭނާ ނުގެންދިޔައީމައެވެ.\nޝައިނާ މަސަލަސް ކުރަން ޝަފްރާޒަށް ކުޑަވަގުތު ކޮޅެއް ނެގިއެވެ.\n"އަހަރެން ހުރީ އަހަރެންގެ ވަރަށް ގާތް ދުވަސްވީ ރައްޓެއްސަކަށް މިގެޔަށް އަންނަން ދައުވަތުދީފަ. އޭނާވެސް ނައި. އެކަމާ ބޮޑަށް ދެރަވަނީ" އެނދުގައި ޝަފްރާޒް އާއިއެކޮށް އޮށޯވެލަމުން ޝައިނާ ކިޔާދިނެވެ. ޝަފްރާޒް ގެނައީ ކޮންއެއްޗެއްތޯ ޝައިނާ ބަލާލިއެވެ. ޗޮކްލެޓް ފޮއްޓެކެވެ. ޝައިނާ ހެމުން ހެމުން ޗޮކްލެޓް ފޮށި ހުޅުވައިގެން ކާންފެށިއެވެ. ކުޑަކުއްޖެކޭ އެއްގޮތަށެވެ. މުޅި މޫނުމަތީގަވެސް ޗޮކްލެޓެވެ. ޝަފްރާޒް އޭނާގެ މައުސޫމް އަަނބިމީހާއަށް ބަލާލަފަ އި ހިނިތުންވެލިއެވެ.\n"ކޮންނަމެއްކިޔާ ރައްޓެއްސެއް މަދަންނާނެތަ އޭނާ"\n"ޝަފްރާޒް އަކަށް ނޭނގޭނެ އޭނާއެއް އެއީ މަގޭ ކުޑައިރުގެ ރައްޓެއްސެއް އިއްޔެގައި ދިމާވީ ބާޒާރުގައި އުޅެނިކޮށް" ޝައިނާ ވަރަށް ބޮޑަށް ޝީތަލްގެ ވާހަކަ ހީހީފަ ޝަފްރާޒް އަށް ކިޔާދިނެވެ. ޝަފްރާޒް ހަމައެކަނި ހޫން އެއް އަޅުވާލަނީއެވެ.\nއެވަގުތު ޝީތަލް މެސެޖް ކުރިއެވެ. ނާދެވުނީތީ މާފަށް އެދެންވެގެންނެވެ. ޝައިނާ ޝަފްރާޒްއަށް މެސެޖް ދައްކާލިއެވެ.\nއެދެމީހުންނިދަން ތައްޔާރުވީ ހުރިހާ މައްސަލައެއް ނިންމާ ހިންހަމަޖެހިގެންނެވެ. ކޮންމެ އަންބަކާއި ފިރިއެއްގެ ދެމެދުވާން ވާނީ އެގޮތަށެވެ.\nވެހެމުންދިޔަ ވާރެޔަށް ނަޒަރު ހުއްޓައިލައިގެން ކުޑަދޮރު ކައިރީގައި ޝީތަލް ހުއްޓައި ފޯނު ރަނގަބީލުވާން ފެށިއެވެ. ގުޅަނީ ކާކުތޯ ނުވެސް ބަލައި ކަންފަތުގައި ފޯނު ޖައްސައިލިއެވެ. .\nއެއީ އާންތުއެވެ. އޭނާގެ ޒަމާންވީ ޝަކުވާއެވެ. ދަރިއެއް ލިބުމުގެ ނަސީބުން މަހުރޫމް ވެފައިވާތީ ކުރާ ހިތާމަ ހިއްސާ ކުރަނީއެވެ.\n" ޝީތަލް މިއީ ބުނެލަން އަހަންނަށް ފަސޭހަވާހަކައެއް ނޫން އަހަރެން ބޭނުންވީ ދަރިއެއް ކޮންމެ ކަހަލަ ވިޔަސްް ވަރިހަމަ އަންހެނެއް ފިރިހެނެއް މިޒަމާނުގަ ނޯންނާނެދޯ ދަރިއެއް ވާނީ ދަރިޔަކަށް. ކުރި ހުރިހާ ކަމަކުންލިބުނީ މާޔޫސްކަން. މަންމައެއްގެ ޝަރަފެއް ނުލިބުނު. ރައްޓެހިންގެ ސުވާލުތަކަށް ދޭނެ ޖަވާބު ހުސްވެ، ޝަކުވާތަކުން އަހަރެންގެ ހިތް ފުރޭ. ކުދިން އުރައިގެން ހިނގާ އަންހެނުންނާ ދިމާއަށް ހަސަދައިގެ ނަޒަރުން ބެލެން ފެށޭ. ކޮންމެ ނަމާދަކަށް ފަހު އަހަރެން ދުޢާކުރަން. މިހާރު 15 އަހަރުވީ ލިބުނު އޯގާތެރި ފިރިމީހާ އަހަރެން ދޫކޮށްލަފާނެ ކަމުގެ ބިރު ހީވާން ފަށައިފި."\nޝީތަލް ވަރަށް ބޮޑަށް އާންތުއަށް ހިތްވަރުދިނެވެ. ފަހުން ދަރިޔަކު ހޯދުމަށް އިންޑިޔާއަށް ދިޔުމަށް ނަސީހަތްދިނެވެ. ކުރާފްޓު ހޮސްޕިޓަލްގެ މޮޅުވާހަކަ އެވެ. ދަރިންނުލިބި ތިބި އެތައް ބަޔަކަށް އުފާވެރި ޙަބަރު އެތަނުގެ ބޭސްފަރުވާއިން ލިބުނު ވާހަކައެކެވެ. އާންތުއާއި ޝީތަލް ފޯނުބޭއްވީ އާންތުއަށް ފޮނި ހުވަފެންތަކެއްގެ މަންޒިލް ދައްކާފައެވެ.\n" ކޮބާ ތިގެޔަށް ކިޔާނަންބުނެބަލަ. އަހަރެން މިހިރީ ކާރަށް ގުޅައިގެން ތިގެޔަށްދާން މިއަރަނީ" ޝީތަލް ފޯނުން ޝައިނާއަށް ގުޅާފަ ބުނެލިއެވެ.\nހިނދުކޮޅެއްގެ ތެރޭ ޝީތަލް ހުރީ ޝައިނާމެންގެ ގޭގައެވެ. ޝީތަލްގެ އަންނަންދެން ދޮރާށި ކާރީ ޝައިނާ ހުއްޓެވެ. ދެއެކުވެރިން ސަލާމް ކުރުމަށްފަހު ގެޔަށްވަނެވެ. ވާހަކަދައްކަމުން ގޭގެ ސިޓިންރޫމާއި ހަމަޔަށް ގޮސް ސިޓިންރޫމް ގޮޑީގައި ޝީތަލް އިށީނެވެ. އެވަގުތު ސިޓިންރޫމް ފާރުގައި އަޅުވާފަވާ ފޮޓޯ ލޯގަނޑު ބަލާފަ ޝީތަލް ހައިރާންވިއެވެ. އެހެންނުވާންވީ ކީއްވެ ހެއްޔެވެ. އެއީ އިއްޔެގައި ދަތުރުކުރި ތަނުން ދިމާވި އާ އެކުވެރިޔާއެވެ. އެކަމަކު އޭނާއާއި ޝައިނާ އެކުގައި މިފޮޓޯ ނަގާފަ މިއިނީ ކީއްވެ ބާވައެވެ. ޝީތަލް ގެއްލިފައި އެފޮޓޯ ގަނޑު ކާރީ ހުއްޓިލައިގެން ހުއްޓާ ޝައިނާ ސަައިހިފައިގެން އައެވެ.\n" ތިއީ މަގޭ ފިރިމީހާ .. އޭއި ތީނަ ދަންނަންތަ؟"\n" އާން ދަންނަން މީނަޔަކީ އަހަރެންމެން އޮފީސް ލޯޔަރު" ޝީތަލް އަނެއްކާވެސް އިށީންނަމުން ބުނެލިއެވެ. ދެން އެދެމިހުން ދެއްކީ އިއްޔެގެ ދަތުރުގެ ވާހަކައެވެ. ޝީތަލްއަށް ޝަފްރާޒް ދިމާވިގޮތުގެ ވާހަކައެވެ. އާންުތުގެ ވާހަކައެވެ.\n"ބަލަ މިއީތަ އެއްކަލަ ފޭސްބުކް އިން ކަލޭ ވާހަކަ ދެއްކި މީހަކީ" ކޮންމެވެސް އެއްޗެއް ހަދާންވެގެން އަވަހަށް ޝީތަލް އަހާލިއެވެ.\n"އަސްތާނޫން މިއީ އޭނާއެއް ނޫން" މާޔޫސް އަޑަކުން ޝައިނާ ބުނެލިއެވެ.\n"ކިހިނެއްވީ މާދެރަވެފަ އެހެންތިބުނީ އޭނާގެ ވާހަކަ ކިޔާދީބަލަ" ޝީތަލް ކުރުނުކޮށް އަަހަންެފެށިއެވެ\n"ހޫން އަހަރެންނަށް އޮތީ ފޮނި ވާހަކައެއްނޫން އޭނާއާއި ބެހޭގޮތުން ދައްކަން އެހެންވެ އެވާހަކަ ނުދައްކަން މިއިންނަނީ"\n"އެކަމަކުވެސް ހެޔޮ ކަލެއް ދިމާވާކޮންމެ ކަމަކީ މަށަށް އިބްރަތްތެރި ފިލާވަޅެއް ކިޔާދިބަލަ ކިހިނެތްތަ ވީ" ޝީތަލް ހުރީ ދޫކުރާ ގޮތަކަށް ނޫނެވެ.\n"އަހަރެން އެދުވަހުންފެށިގެން ވަރަށް ގާތްކޮށް ވާހަކަ ދެެއްކިން. ފޯނުން.. ތަފާތު ފޮޓޯތައް އަހަރެން އޭނާއާއި ހިއްސާކުރިން އޭނާގެ ފޮޓޯ އޭނާއެއް އަހަރެންނަށް ނުފޮނުވާ.. އޭނާގެ ކޮއްކޮ ރުބީގެ ފޮޓޯތަކުން އޭނާ އަހަރެންގެ ފޮޓޯފޮތް ފުރާލަދިން... އެއީ ލޯބި ކުޑަކުއްޖެއްގެ ފޮޓޯ.. އެއްދުވަހުވެސް އޭނާ ވައިބާއިން ވާހަކަ ދައްކަން ތައްޔާރެއް ނުވި.. އެކަަމަކު ރޭއަލިވަންދެން ފޯނުން ވާހަކަ ދެއްކަމެވެ. އޭނާގެ ޖާދުލުގެ ލަވަތަކުން އަހަރެންގެ ހިތް އޭނާ ފަތަހަ ކުރި.. ތެދަށް ބުނާނަމަ އަހަރެންނަށް އޭނަދެކެ ލޯބިވެވުނު. ހިތުގެ އެންމެ ފުންމިނުން އޭނާއަށް އިހްތިރާމާއި ލޯބި ދެވުނު.އަހަރެން އޭނާނުދެކެން ވައިބާއިންވެސް ކޮންމެ ހެން އަހަރެން މީހަކު ބަލާކަށް ބޭނުމެއްނުވި މިހާ ހުންނަ ސިފަޔަކީ އަހަރެން ވިސްނި އެއްޗެއް ނޫން ﷲ ހައްދަވާފައިވާ އެއްވެސް އިންސާނަކު ސިފަކިޔަން އަހަރެން މީކާކު. ސިފަޔަކީ މީހާގެ އުޅުން ނޫންތަ؟ އަހަރެން ބޭނުންވީ އަހަރެންދެކެ ލޯބިވާނެ މީހެއް އަހަރެންނަށް ކުށްހީއެއް ކުރެވުނީ އޭނާއާއި މެދުހަމައެކަނި އަހަރެންނަށް އިވުނީ އޭނާގެ ފޮނި ވާހަކަ ތަކުގެ އަޑު އަހަރެންގެ ހިތްބުނީ އޭނާވެސް އަހަރެންނާއި ގަޔާވެއޭ އެކަމަކު އެއީ ކުށް ހީއެއް ޝީތަލް އަހަރެން ވިސްނީ އޭނާއަކީ އަހަރެންގެ އެންމެ ފަހުގެ މަންޒިލް ކަމަށް. އެކަމަކު އޭނާގެ ވިސްނުން ވަރަށް ތަފާތު އަހަރެންގެ ހިތުގެ ޖަޒްބާތު ނޭނގި އަހަރެންކާރީ އޭނާ ދެއްކި ވާހަކަ ތަކުން އަހަރެންގެ ހިތް ހަލާކުވި. އޭނާގަޔާވީ އަހަރެންގެ އެކުވެރިންނާ. ޗާލޭ މަގޭރަންކޮޅާ ކިޔާދޭ އަހަރެންގެ އެކުވެރިންނާ އޭނާ މާގަޔާވާ ވާހަކަ އޭނާ އެއްވެސް ބަލާލުމެއްނެތި އަހަރެން ކާރީ ބުނެލި.އަހަރެންނާ މެދު އޭނާގެ އެއްވެސް ޝައުގުވެރިކަމެއް ނެތް ކަން އަހަރެންނަށް އެނގުނު. ވަރަށް ފާޅުގަ އޭނާ ބުނެ އިއުލާންކުރީ އަހަރެންގެ އެކުވެރިންނަށް އޭނާ ކުރިތައުރީފް ހިތާމައިން އަހަރެންގެ ހިތްމޯޅިވި.. އަހަރެންގެ މައުސޫމް ކަމުގެ މައްޗަށް އަމިއްލަ ނަފްސާ ޝަކުވާކުރިން ކާކުކަން ނުވެސް ދަންނަ މީހުނާ ވާހަކަ ދެއްކުނު ކަމުގެ މޮޔަ ހީވި އަދި އެއާއިއެކު އަމިއްލަ ހިތްއޭނާ މަށްޗަށް ފިދާކުރެވުނީތީ ނަފްސުދެކެ ރުޅިއާދެވުނު. އަހަރެން ވަގުތުން އޭނާގެ ނަމްބަރު ބޮލޮކް ކޮށް އަހަރެންގެ ފޯނުން އޭނަގެ ނަންވެސް ފޮހެލިން އަދި ފޭސްބުކްއިންވެސް އަހަރެން އޭނާ ބުލޮކް ކޮށްލިން އަދި އަހަރެންގެ ހިތުން ވެސް އޭނާގެ ނަން ފޮހެލިން އެއީ ހުވަފެނެއް އަހަރެންގެ ދުނިޔޭން ތެދުވެރީން ހުސްވެ ނިމިއްޖެ." ކަރުނަ ފޮހެލަމުން ޝައިނާ ބުނެލިއެވެ. އަދި ސައިގެ ކޯވަރެއް ބޯލިއެވެ.\n“ ހުނ.ފިރިހެނުންނެއްނު؟ ތިހެންތިބޭ އަންހެންކުދިން ހައްލަން މަސައްކަތް ކުރާނެ. ލޯބީގެ ލަވަތައް ކިޔާދިނުމާއި ފަރިހި ކިޔާދިނުން މިއީ ޒަމާންވީ ދިވެހިންގެ އާދައެއް. ތިޔަ ޝައިނާއަށް ދިމާވީވެސެް އެކަހަލަ މީހެއްތާ.. ނަސީބެއްނު އެކަކު އަނެކަކު ނުފެނި ސަލާމަތްވިކަންދޯ.. ދެން އެންމެ ރަނގަޅުވާނީ އޭނާ އާއި މެދު އެއްގޮތަކަށްވެސް ނުވިސްނުން"\nޝީތަލް ޝައިނާއަށް ނަސޭހަތްތެރިވިއެވެެ.\nކުރުވާހަކަ: ބޭވަފާތެރި އެކުވެރިޔާ\nމި ލިޔުމާއިމެދު ޚިޔާލު ފާޅުކުރައްވާ - 1 ކޮމެންޓް\n1 thought on “ބޭވަފާތެރި އެކުވެރިޔާ-2ވަނަ ބައި”\nSomeone 11 ނޮވެމްބަރު 2018 - 01:49\nWaiting for the next part ... Nice story.\nބޭވަފާތެރި އެކުވެރިޔާ- 3


Verikamuge nizaamu iru iru kolhakun badhaleh nukureveyne: Raees Maumoon\nވެރިކަމުގެ ނިޒާމު އިރުއިރު ކޮޅަކުން ބަދަލެއް ނުކުރެވޭނެ: ރައީސް މައުމޫން\nދިވެހިރާއްޖޭގައި ވެރިކަންކުރަމުންދާ ނިޒާމު ރިޔާސީ ނިޒާމަކުން ބަރުލަމާނީ ނިޒާމަކަށް ބަދަލުކުރުމާއި ދެކޮޅަށް ކުރީގެ ރައީސް އަލްއުސްތާޛު މައުމޫން ޢަބްދުލްޤައްޔޫމް ވާހަކަ ދައްކަވައިފިއެވެ.\nރައީސް މައުމޫންގެ ވެރިކަމުގެ ފަހުކޮޅުގައި، 2007ވަނަ އަހަރުގެ ތެރޭގައި ދިވެހިރާއްޖޭގައި ވެރިކަންކުރާނީ ކޮން ނިޒާމަކުންތޯ ކަނޑައެޅުމަށް ރައްޔިތުންގެ މެދުގައި ވޯޓެއް ނެގުނެވެ. އެ ވޯޓުން ރާއްޖޭގައި އޮންނާނީ ރިޔާސީ ނިޒާމެއްކަމަށް ކަނޑައެޅުނެވެ. ރައީސް މައުމޫނަކީ އެ އިންތިޚާބުގައި ރިޔާސީ ނިޒާމަކަށް ތާއިދުކުރައްވާ، ކެމްޕެއިން ކުރެއްވި ފަރާތެކެވެ.\nއެ ވޯޓުގައި އެމްޑީޕީން އޭރު ކެމްޕެއިންކޮށްފައިވަނީ ބަރުލަމާނީ ނިޒާމެއް އޮތުމަށެވެ. ނަމަވެސް މިދިޔަ އަހަރު ކުރެއްވި ޓްވީޓެއްގައި ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވަނީ އޭރުގެ ސަރުކާރުން އެ ވޯޓުގެ ނަތީޖާ އޮޅުވާލިކަމަށް ވިދާޅުވެފައެވެ.\nއިއްޔެގެ ވަގުތެއްގައި ރައީސް ނަޝީދު ވަނީ، ދިވެހިރާއްޖޭގައި ބަރުލަމާނީ ނިޒާމެއް އޮތުމަށް ބޭނުންފުޅުވެވަޑައިގަންނަވާކަން ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިހަށް ދަންނަވާފައެވެ. އަދި ބޮޑުވަޒީރެއްގެ ގޮތުގައި ޚުދު އެމަނިކުފާނު ހުންނަވަން ބޭނުންވާކަމަށްވެސް ވިދާޅުވެފައެވެ.\nމިކަމާއި ގުޅިގެން ރައީސް މައުމޫން ކުރެއްވި ޓްވީޓެއްގައި ވިދާޅުވީ ރާއްޖޭގައި ހިނގަމުން މިދާ ރިޔާސީ ނިޒާމަކީ، ދިވެހި ރައްޔިތުންގެ ބޮޑު އަޣުލަބިއްޔަތަކުން ނިންމާފައިވާ ނިޒާމެއްކަމަށެވެ. އަދި ވެރިކަމުގެ ނިޒާމު އިރުއިރު ކޮޅަކުން ބަދަލެއް ނުކުރެވޭނެކަމަށްވެސް އެމަނިކުފާނު ވަނީ ވިދާޅުވެފައެވެ.\nވެރިކަމުގެ ނިޒާމު އިރުއިރު ކޮޅަކުން ބަދަލެއް ނުކުރެވޭނެ: ރައީސް މައުމޫން02 weeks ago\nދަރިލެއްވުމުގައި ޑީއެންއޭ ސީކުއެންސް ގަރީނާއެއްގެ ގޮތުގައި ނުބެލެންވީ ސަބަބެއް ނެތް: ރައީސް މައުމޫން04 months ago\nއަޅުގަނޑަށް ބަންދުގެ ހުރިހާ ގޮތެއްވެސް ވަނީ ތަޖުރިބާކުރެވިފައި: ރައީސް މައުމޫން25 months ago


Reportun vaa kameh neiy, badhalu dhenee maslahathu iskohgen: Jameel | Mihaaru\nކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު.-- ފޮޓޯ/މިހާރު\nރިޕޯޓުން ވާ ކަމެއް ނެތް، ބަދަލު ދެނީ ވަކި މަސްލަހަތަކަށް ބަލައިގެން: ޖަމީލް\n28 ނޮވެމްބަރ 2019 - 11:059comments\nރިޔާސީ ކޮމިޝަނުން ނެރޭ ރިޕޯޓްތަކުން "ވާ ކަމެއް ނެތް" ކަމަށާއި ބޮޑެތި އަދަދުތަކުން ބަދަލު ދެނީ ވަކި ބައެއްގެ މަސްލަހަތުގައި ކަމަށް ވިދާޅުވެ، ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ފާޑުވިދާޅުވެއްޖެ އެވެ.\nމިހާރުގެ ސަރުކާރުގެ ވެރިންނާ އެކު ކުރީގެ ރައީސް އަބްދުﷲ ޔާމީނާ ދެކޮޅަށް އޭރު މަސައްކަތްކުރެއްވި އެކަމަކު މިހާރު ޔާމީންގެ ހިމާޔަތުގައި އުޅުއްވާ ޑރ. ޖަމީލްގެ ޓްވީޓެއްގައި، ދެ ހަބަރެއްގެ ސުރުޚީ ގެންނަވާ ފާޑުކިއުން އަމާޒުކުރެއްވީ ސަރުކާރަށެވެ.\nއެމަނިކުފާނު ވިދާޅުވި ގޮތުގައި "ދައުލަތުގެ ތެރެއިން ފެންނަނީ އަންތަރީސް ވާ ވަރުގެ ދެކޮޅު ނުޖެހޭ ކަންކަމެ"ވެ.\n"ބޮޑެތި ކޮމިޝަންތައް ހަދައިގެން ނެރޭ ރިޕޯޓުން ވާ ކަމެއް ނެތް،" ގޮތް ނޭނގޭ މަރުތަކާއި ގެއްލުވާލާފައިވާ މީހުންނާ ބެހޭ ތަހުގީގުކުރަން ރައީސް އިބްރާހިމް މުހައްމަދު ސޯލިހު އުފެއްދެވި ރިޔާސީ ކޮމިޝަނުން ނެރުނު ރިޕޯޓްތަކަށް އަމާޒުކުރައްވާ ޖަމީލް ވިދާޅުވި އެވެ.\nދެން އޭނާގެ ޓްވީޓްގައި ފާޑުކިއުއްވީ ދީބާޖާއަށް 174 މިލިއަން ރުފިޔާގެ ބަދަލު ދޭން ސަރުކާރުން ނިންމި ނިންމުމަށެވެ. ޖަމީލް ތުހުމަތުކުރެއްވި ގޮތުގައި "ބޮޑެތި ބަދަލުތައް ދެނީ އެއް ފަރާތުގެ މަސްލަހަތަށް އެކަނި ބަލައިގެން"ނެވެ.\nއެކަމަކު އެއީ ކޮން ފަރާތެއް ކަމެއް ވިދާޅުވެފައެއް ނުވެ އެވެ. އޭނާގެ ޝަކުވާއަކަށް ވީ، ދީބާޖާގެ މައްސަލަ ސުޕްރީމް ކޯޓުގެ ރިވިއުއަކަށް ގެންދަވާނެ ކަމަށް އެޓާނީ ޖެނެރަލް އިބްރާހިމް ރިފްއަތު ކުރިން ވިދާޅުވެފައި އެ ވިސްނުން ބަދަލުކުރެއްވުމުން އެކަމެވެ.\nއިއްޔެ ރައްޔިތުންގެ މަޖިލިހުގެ މާލިއްޔަތު ކޮމިޓީގައި ރިފްއަތު ވިދާޅުވީ ދީބާޖާގެ މައްސަލަ ރިވިއުކޮށްގެން ކާމިޔާބު ނުވާނެ ކަމަށެވެ. އެ ވާހަކައަށް ރައްދު ދެއްވަމުން ޑރ. ޖަމީލް ލިއުއްވީ "ރިވިއުކުރަން އެދެން ވެސް ބޭނުން ނުވާ" ކަމަށެވެ.\nދައުލަތުގެ ތެރެއިން ފެންނަނީ އަންތަރީސް ވާ ވަރުގެ ދެކޮޅުނުޖެހޭ ކަންކަން. ބޮޑެތި ކޮމިޝަންތައް ހަދައިގެން ނެރޭ ރިޕޯޓުން ވާ ކަމެއް ނެތް. ބޮޑެތި ބަދަލު ދެނީ އެއް ފަރާތުގެ މަޞްލަހަތަށް އެކަނި ބަލައިގެން. ރިވިއުކުރަން އެދެންވެސް ބޭނުމެއް ނުވޭ 1/2 pic.twitter.com/VKkkgfikJB\n— Mohamed Jameel Ahmed (@MJameelAhmed) November 28, 2019\nހައްޔަރުކޮށްފާނެތީ އެމަނިކުފާނު ދިރިއުޅުއްވީ އިނގިރޭސި ވިލާތަށް އަރުވާލެވިގެން ހުންނަވަ އެވެ. އެނބުރި ރާއްޖެ ވަޑައިގަތީ ރިޔާސީ އިންތިހާބުގައި ޔާމީން ބަލިވެވަޑައިގަތުމުންނެވެ.\nއެކަމަކު އެމްއެމްޕީއާރުސީގެ ހިޔާނާތުގައި ޔާމީންގެ މައްޗަށް ކުރާ ދައުވާ އާއި އެ ހިޔާނާތާ ގުޅިގެން ފުލުހުން މިހާރު ވެސް ކުރިއަށް ގެންދާ ތަހުގީގުތަކުގައި އެމަނިކުފާނުގެ ދިފާއުގައި އަމަލީ ގޮތުން ޑރ. ޖަމީލް އުޅުއްވަ އެވެ. އަދި ޔާމީންގެ އިސްތަށިފުޅުގައި އަޅުވާ ތުހުމަތުތައް ގެންދަވަނީ ދޮގުކުރައްވަމުންނެވެ.\nމަރު ކޮމިޝަނުން ނެރުނު ދެ ރިޕޯޓްގައި، އިލްމުވެރިޔާ އަދި ކުރީގެ ރައްޔިތުންގެ މަޖިލިހުގެ މެމްބަރު ޑރ. އަފްރާޝީމް އަލީ އަވަހާރަކޮށްލުމާއި ނޫސްވެރިޔާ އަހުމަދު ރިލްވާން ގެއްލުވާލުމުގައި، ދީނީ ހަރުކަށި ފިކުރުގެ މީހުންގެ ބައިވެރިވުން އޮތް ކަމަށް ބުނެފައިވެ އެވެ.\nއެކަމަކު އެ ދެ ރިޕޯޓްގައި ބައެއް މީހުންގެ ނަންތަައް ހިމަނާފައި ވިޔަސް އެއިން އެއްވެސް މީހަކު ހައްޔަރުކޮށްފައެއް ނުވެ އެވެ. އަދި ބަޔަކާ މެދު ފިޔަވަޅު އަޅަން ކޮމިޝަނުން އެދިފައި ނުވާ ކަމަށް ވެސް، ހޯމް މިނިސްޓަރު އިމްރާން އަބްދުﷲ، ރައްޔިތުންގެ މަޖިލިހުގައި ދާދި ފަހުން ވިދާޅުވި އެވެ.\nއިތުރު ލިޔުންތައް ސަރުކާރު އިދިކޮޅު ފަރާތްތައް ޑރ. މުހައްމަދު ޖަމީލް އަހުމަދު ރިޔާސީ ކޮމިޝަން އެޓާނީ ޖެނެރަލްގެ އޮފީސް ދީބާޖާ އިންވެސްޓްމަންޓް\nބަދަލުގެ ނަމުގައި ފުރަނީ ރައްޓެހިންގެ ޖީބު: ޖަމީލް


BREAKING NEWS: Poland In Covid-19 Fenijje - Vaguthu\nޕޮލެންޑުން ކޮވިޑް-19 ފެނިއްޖެ\nޕޮލެންޑުން ކޮވިޑް-19 ފެނިއްޖެއެވެ.\nޕޮލެންޑްގެ ހެލްތު މިނިސްޓަރ ސްމޯސްކީ ދެންމެ ވިދާޅުވީ އެގައުމުގެ ފިރިހެނަކު ކޮވިޑް-19 އަށް ޕޮޒިޓިވް ވެފައިވާ ކަމަށެވެ.\nކޮވިޑް-19 އަށް މީހަކު ޕޮޒިޓިވްވީ ބަލީގެ އަލާމާތްތައް ފެންނާތީ ޓެސްޓް ކުރުމުން ކަމަށް ވެސް ހެލްތު މިނިސްޓަރ ވިދާޅުވިއެވެ.\nޕޮލެންޑުން މިއަދު ކޮވިޑް-19 ފެނުނުއިރު އެގައުމުން އިއްޔެ ވަނީ ކޮވިޑް-19 ފެނިދާނެ ކަމަށް ލަފާކޮށް މަރުކަޒީ ސަރުކާރަށް އިތުރު ބާރުތަކެއް ލިބިދެވޭ ޤާނޫނެއް ވެސް ފާސްކޮށްފައެވެ. އިއްޔެ ޕޮލެންޑުން ފާސްކުރި ޤާނޫނުގެ ސަބަބުން ޕޮލެންޑްގެ 16 ރީޖަންގެ އިދާރީ ހިންގުމުގެ ކޮންޓްރޯލް ބޮޑުވަޒީރަށް ލިބިވަޑައިގަންނަވާނެއެވެ.\nމިބާރުގެ ދަށުން ކަރަންޓީން މަރުކަޒުތައް ކަނޑައެޅުމާއި ކަރަންޓީން ކުރުމުގެ މުއްދަތު ކަނޑައެޅުމުގެ ބާރުވެސް ބޮޑުވަޒީރަށް ލިބިވަޑައިގަންނަވާނެއެވެ.\nޕޮލެންޑްގެ ސެނިޓަރީގެ ޗީފް އިނިސްޕެކްޓަރ ޖަރޮސްލޯ ޕިންކަސް މިއަދު ވިދާޅުވީ ކޮވިޑް-19 އަށް އެގައުމުން ތައްޔާރުވެފައިވާ ކަމަށާއި ނަމަވެސް ބަލި ފެތުރެމުންދާ ގޮތައް ބަލާއިރު ކޮންމެފަދަ ހާލަތެއް ވެސް ދިމާވެދާނެ ކަމަށެވެ.\nކޮވިޑް-19 ޖެހުނު މީހުންގެ އަދަދު 92000 އަށް އަރައިފި ކަމަށާއި ދުނިޔޭގެ ހުރިހާ ހިސާބަކުން މިބަލީގައި މަރުވި މީހުންގެ އަދަދު މިހާރު 3200 އަރައިފި ކަމަށް މީޑިއާ ރިޕޯޓްތައް މިއަދު ވަނީ ބުނެފައެވެ.\nޗައިނާ އިން މިއަދު އާއްމުކުރި ތަފާސް ހިސާބުތައް ދައްކާ ގޮތުގައި އިއްޔެ އެގައުމުން ކޮވިޑް-19 އަށް ޕޮޒިޓިވްވީ 119 މީހުންނެވެ. އިއްޔެ އެގައުމުން ވަނީ 38 މީހަކު މަރުވެފައެވެ.\nމިހާތަނަށް ހަމައެކަނި ޗައިނާ އިން 80270 މީހުންނަށް ބަލި ޖެހިއްޖެއެވެ. އަދި 2981 މީހަކު ހަމައެކަނި ޗައިނާ އިން މަރުވެއްޖެއެވެ.\nޗައިނާ ފިޔަވައި އެހެން ގައުމުތަކުން މަރުވި މީހުންގެ އަދަދު މިހާރު މިވަނީ 219 އަށް އަރާފައެވެ. އެންމެ ގިނަ މީހުން މަރުވެފައި ވަނީ އިޓަލީވިލާތުންނެވެ. އެގައުމުން 79 މީހަކު މަރުވެފައި ވެއެވެ. ދެން އެންމެ ގިނަ މީހުން މަރުވެފައި ވަނީ އީރާނުންނެވެ. އެގައުމުން 77 މީހަކު ވަނީ މަރުވެފައެވެ.


BREAKING: MDP Baiveri Nukoh, Coalition Sarukaareh Ekulavaalumah Gasim Hushahalhaifi - Vaguthu\nއެމްޑީޕީ ބައިވެރިނުކޮށް ކޯލިޝަން ސަރުކާރެއް އެކުލަވާލުމަށް ގާސިމް ހުށަހަޅައިފި\nއިދިކޮޅު އެންމެ ބޮޑު ޕާޓީ، މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ބައިވެރިނުކޮށް ކޯލިޝަން ސަރުކާރެއް އެކުލަވާލަން ޖުމްހޫރީ ޕާޓިގެ ލީޑަރު ގާސިމް އިބްރާހީމް ހުށަހަޅައިފިއެވެ.\nއެމްޑީޕީ ބާކީކޮށް، ގާސިމް ކޯލިޝަން ސަރުކާރެއް އުފެއްދުމަށް ހުށަހަޅާފައިވާއިރު، ރައީސުލްޖުމްހޫރިއްޔާ ކަމަށް ހުށަހަޅުއްވާފައި ވަނީ އެމަނިކުފާނުގެ އަމިއްލަ ނަންފުޅެވެ. އަދި ކޯލިޝަން ސަރުކާރުގެ ނައިބު ރައީސް ކަމަށް ޑރ. މުޙައްމަދު ޖަމީލްގެ ނަން ވަނީ ހުށަހަޅުއްވާފައެވެ.\nފޭސްބުކް މެދުވެރިކުރައްވައި ވާހަކަދައްކަވަމުން ގާސިމް ވިދާޅުވީ ޖުމްހޫރީ ޕާޓީގެ ވެރިކަމެއްގައި 20 މިނިސްޓްރީ އުފައްދާނެ ކަމަށެވެ.\nއެމްޑީޕީ ބައިވެރިނުކޮށް އުފައްދާ ކޯލިޝަން ސަރުކާރެއް ކެބިނެޓަށް ގާސިމް ހުށަހެޅުއްވި ބޭފުޅުން:\n1. ރައީސުލްޖުމްހޫރިއްޔާ: ގާސިމް އިބްރާހީމް\n2. ނައިބު ރައީސް: ޑރ. މުޙައްމަދު ޖަމީލް އަހުމަދު\n3. މިނިސްޓަރ އޮފް ފޮރިން އެފެއާޒް: ދުންޔާ މައުމޫން\n4. މިނިސްޓްރީ އޮފް ފިނޭންސް އެންޓްރެޝަރީ: އަހުމަދު ޝައުޤީ\n5. މިނިސްޓަރ އޮފް ޑިފެންސް: އަލީ ވަހީދު\n6. މިނިސްޓްރީ އޮފް ހޯމް އެފެއާޒް: އަބްދުﷲ ރިޔާޒް\n7. މިނިސްޓަރ އޮފް ޓޫރިޒަމް: ކާނަލް މުޙައްމަދު ނާޒިމް\n8. މިނިސްޓަރ އޮފް ހައުސިންގ އެންޑް އެންވާރަމަންޓް: ޝޭޚް އިމްރާން އަބްދުﷲ\n9. މިނިސްޓަރ އޮފް އާޓްސް އެންޑް ކަލްޗަރ: ޔުމްނާ މައުމޫން\n10. މިނިސްޓަރ އޮފް ނޭޝަނަލް ޕްލޭނިންގ އެންޑް ކޮމިއުނިކޭޝަން: ޑރ. މައުސޫމް\n11. މިނިސްޓަރ އޮފް އިކޮނިމިކް ޑިވެލޮޕްމަންޓް: މުޙައްމަދު ރަޝީދު\n12. ބަންޑާރަ ނައިބު: ނޫރުއްސަމާލް އަބޫބަކުރު\n13. މިނިސްޓަރ އޮފް އިސްލާމިކް އެފެއާޒް: އަލްއުސްތާޒް އަލީ ޒާހިރު\n14. މިނިސްޓަރ އޮފް އެޑިއުކޭޝަން: ޑރ. އާޒިމް މުޙައްމަދު\n15. މިނިސްޓަރ އޮފް ހަޔަރ އެޑިއުކޭޝަން: ޑރ. އަހުމަދު އިޔާޒް\n16. މިނިސްޓަރ އޮފް ހެލްތް: ޑރ. ޝާހް މާހިރު\n17. މިނިސްޓަރ އޮފް ޖެންޑަރ އެންޑް ސޯޝަލް ސެކިއުރިޓީ: ސިދާތާ ޝަރީފް\n18. މިނިސްޓަރ އޮފް ޔޫތް އެންޑް ސްޕޯޓްސް: މުޙައްމަދު މަލީހް ޖަމާލް\n19. މިނިސްޓަރ އޮފް ޓްރާންސްޕޯޓްސް އެންޑް ކޮމިއުނިކޭޝަން: އަމީން އިބްރާހީމް\n20. މިނިސްޓަރ އޮފް ފިޝަރީޒް އެންޑް އެގްރިކަލްޗަރ: ޑރ. ހުސައިން ހަސަން\n21. މިނިސްޓަރ އޮފް ހިއުމަން ރިސޯސް އެންޑް ލޭބަރ: އަބްދުﷲ ކަމާލުއްދީން\n22. މިނިސްޓަރ އޮފް އެންވާރަމަންޓް އެންޑް އެނާޖީ: މުޙައްމަދު ފަޔާޒް\nގާސިމް ވަނީ، ރައްޔިތުންގެ މަޖިލީހުގެ ރައީސްގެ މަޤާމަށް އަހުމަދު ފާރިސް މައުމޫންގެ ނަންވެސް ހުށަހަޅާފައެވެ.\nގާސިިމް ވިދާޅުވީ، ޖުމްހޫރީ ކޯލިޝަނުން ދިވެހި ރައްޔިތުންނަށް ސަލާމަތްކަށް ހޯދައިދޭން ބޭނުންވަނީ ހުވަފެނެއްގެ ތެރެއިން ނޫން ކަމުގައި އާއި ބޭނުންވަނީ ޤައުމަށް ހަމަޖެހޭ ދުވަސްތަކެއް އައުން ކަމަށެވެ. އަދި އެއީ ކޮންމެ ފަރާތަކަށް ވީނަމަވެސް ކޯލިޝަނާއި ގުޅުމުގެ ފުރުސަތު އޮންނާނެ ކަން ހާމަކޮށް، ގާސިމް ވަނީ ގޮތްދޫކުރުމާއި މަޝްވަރާގެ ރިވެތި އުސޫލު ހުރިހާ ކަމެއްގައިވެސް އިސްކުރުމަށް އިލްތިމާސްކޮށްފައެވެ.\n"އަދި ތިމާއަށް ވިސްނޭ ގޮތް ނުވަތަ ތިމާ ދެކޭގޮތް، އެ ނުވެދާނެ އެންމެ ކާމިޔާބު ގޮތަށްވެސް. އަޅުގަނޑުމެން ޖޭޕީ، ﷲ އިރާދަކުރެއްވިއްޔާ މިއޮތީ ތައްޔާރަށޭ. ހަމަ ދަންނަވާލަން ބޭނުންވަނީ ސުލްޙަވެރި ޙައްލަކަށް އެއް ކެންޑިޑޭޓަކު ނެރެގެން އެއްބުރުން އިންތިޚާބު ކާބިޔާބު ކުރަން،" ގާސިމް ވިދާޅުވިއެވެ.\nގާސިމް ވިދާޅުވީ، ޖުމްހޫރީ ޕާޓީގެ ކޯލިޝަން އެއް ނެރޭނީ މިހާރު އޮތް ކޯލިޝަނުން ސާފު ކެންޑިޑޭޓެއް ނެރެން އެއްބަސް ނުވެއްޖެ ހާލަތެއްގައި ކަމަށެވެ.\nގާސިމް އެމްޑީޕީ އާއި ވަކިން ކޯލިޝަން ސަރުކާރެއް އެކުލަވާލުމަށް ހުށަހަޅުއްވާފައި މިވަނީ، އިދިކޮޅު ސިޔާސީ ޕާޓީތައް ގުޅިގެން މީގެ ކުރިން އުފައްދާފައިވާ "ބޮޑު ކޯލިޝަން"، ރިޔާސީ އިންތިޚާބު އައިސް ބޯމަތި ވެފައި ވަނިކޮށް ރޫޅި ބައިބައި ވެފައިވާ ދަނޑިވަޅެއްގައެވެ. އެމްޑީޕީވެސް ހިމަނައިގެން ކުރިން އުފައްދާފައިވާ އެ ކޯލިޝަން ތެރޭގައި ބައިބައިވުން އުފެދިފައިވާއިރު، ކޯލިޝަންގެ އެއްވެސް މަޝްވަރާއެއް ނެތި އެމްޑީޕީގެ ފަރާތުން ރިޔާސީ ގޮނޑިއަށް ވާދަކުރުމަށް ކުރީގެ ރައީސް، މުޙައްމަދު ނަޝީދު ވަނީ ނިންމަވާފައެވެ.\nޖޫން 19, 2018 17:04\nޖޫން 19, 2018 17:05\nނައިބަކަށް ދުންޏާ ހުށަހެޅިނަމަ އޯކޭ.... އެއިރުން ތީތި ރީތިވާނީ.\nޖޫން 19, 2018 17:24\nލޮލް ދެންހުވާމުރަންވީނު އެއްރެއެއްގެ ނުވައެއް ޖެހިއުރުވެސް ރައިސްކަމައް އަރަން ހުވާކޮށްގެނެއް ނޫންތަހުރީ ކިހިނެއްތަ ވެރިކަންކުރާނީ މިހާރުވެސް ޕޮލިހުން އެއޮއްހޯދަނީ ކަލޭ ލޮލް\nޖޫން 19, 2018 17:25\nޤާސިމްއަކީ ހީރޯއެއް! ކުރިއަށް ވަޑައިގަންނަވާ މަނިކުފާނު!\nޖޫން 19, 2018 17:26\nގާސިމް ބޮޑުކަންނެއްޔަށް ދާންވީނުން ތިމީހުން ގޮވައިގެން. ގާސިމް އަކީ އޯޑީގެ ރައީސް\nޖޫން 19, 2018 17:27\nގާސިމް އަކަށް މަގޭ ވޯޓެއް ނުދޭނަން\nޖޫން 19, 2018 17:31\nމިނިސްޓަރ އޮފް ހައުސިންގ އެންޑް އެންވާރަމަންޓް: ޝޭޚް އިމްރާން އަބްދުﷲ\nމިނިސްޓަރ އޮފް އެންވާރަމަންޓް އެންޑް އެނާޖީ: މުޙައްމަދު ފަޔާޒް\nދެ އެންވާރަމަންޓް މިނިސްޓްރީ.\nޖޫން 19, 2018 17:32\nކޮބާ ރަންރީނދޫ ޓްވިޓަރޭ މާގެށޭ ދަ ބަތާހަރާމީ ދަ ހަރާމްކޯރޭ ދަ ބަނޑު ދޮންނައޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް..\nމިވެރިކަން ބަދަލުކުރަން އެބަ ޖެހޭ\nޖޫން 19, 2018 17:33\nމިހާރު ގާސިމްބެ(ގައިދީ) އަށް ރައީސް ކަން ލިބުނީތަ(ހުވަފެނު ގައި)\nޖޫން 19, 2018 17:45\nޢިލެކްޝަން ކަމިޝަން ފުވާދު ތައުފީގް\nޗީފް އޮފް ޑިފެންސް ޒަކަރިއްޔާ މަންސޫރު\nކަމިޝަނަރ އޮފް ޕޮލިސް އަބުދުﷲ ނަވާޒް\nއޮޑިޓަރ ޖެނެރަލް އަބުދުﷲ ރިޔާޒް\nމިނަންތައްވެސް އާއްމު ކުރިނަމަ ސަޅި\nޖޫން 19, 2018 17:46\nސަރުކާރެއް އުފައްދާފި ކުޅޭކުޅޭ. ދެންވެސް ސާވިސްޗާރޖް ކޮޅު ދުވަހުން ދުވަހަށް ދީބަލަ ތިންމަހުގެ ލާާިރކޮޅުނުދީވެއްޖެ.\nޖޫން 19, 2018 17:49\nކަލޭ ހުރޭ ސަރުކާރު ހަދައިގެން ޖަރުމަނުގަ\nޖޫން 19, 2018 17:57\nމި ލެވެލްގެ ކޮމެންޓް ވަގުތު ނޫހުން ޝާއިޢުކޮށްފައި ހުރުމުން ތިޔަ ނޫހުގެ ފެންވަރު ސާފުވެއްޖެ. ވަރަށް ސަލާމް\nޖޫން 19, 2018 18:04\nއޭއި ރަންރީނދޫ ޓްވިޓަރޭ ތަމެން ދެން ރިޔާސީ އިންތިޚާބު މަތިން ހަދާން ނައްތާލާ މިއޮށް ގުއި ނަގާ އުނދުޅި ހިފަިއގެން ގޯތި ތެރޭގައި ކުކުޅު ލާ ފައި ހުރި ގުއި ތައް ނަގާ ސާފު ކުރަން އުޅެގަ އިނގޭތޭ. ގުއިނަގާ ގުއިނަގާ ގުއިނަގާ ދޯ. ހާއްހަހަހާހާހާހާ ހާހާހާހާހާހާހާ ހޮހޮހޮހޮހޮ..\nޖޫން 19, 2018 18:01\nanni dhen fennaanee yaameen aai eku .\nއަންނި ދެން ފެންނާނީ ރައީސް ޔާމީން އާ އެކު. ވަރަށް ސާފު\nޝޭހު އިމްރާނަށް ދޭންވީ ހައުސިން މިނިސްޓަރުކަމެއްނޫން. އޭނައަށް ދޭންވީ ޓޫރިޒަމް މިނިސްޓަރުކަން.\nޖޫން 19, 2018 18:17\nޖޫން 19, 2018 19:39\nއަޅޭ! ކޮބައިތަ ޔުނައިޓެޑް އޮޕަޝިޝަންގެ ގުޅިފައިވާ ކެނޑިޑޭޓް. އަތަށް ގޮއްވާލީ އުތަ؟\nޖޫން 19, 2018 19:45\nމިނިސްޓްރީ އޮފް ރިޝްވަތު އަދި މިނިސްޓްރީ އޮފް ހާޓުއެޓޭކް ކޮބައިތަ؟\nޖޫން 19, 2018 19:48\nއެމްޑީޕީ އާ ނުލާ އުފައްދާ ކޯލިޝަނަކަށް ތާއީދު\nކުރަމެވެ އެމްޑީޕީ އަކީ ކެނެރީގޭ މީހާ ހިސާރު\nކޮށްފައިވާ ޕާޓީ އެކެވެ\nޖޫން 19, 2018 20:08\nމިހާރު ތިޔަ ކޯލިޝަނާމެދު ޝަކުވާއެއް ނެތް.\nޖޫން 19, 2018 20:09\nއެމްޑީޕީ ބައިވެރިނުކޮށް ކޯލިޝަން ސަރުކާރެއް އެކުލަވާލުމަށް ގާސިމް ހުށަހަޅައިފި ނަމަ އެއީ މަމެން އުފާ ކުރާ ކަމެކޭ ގާސިމް އަށް ލިބިގެންވާނެ އެމިނިވަން ކަން ބިކޮޒް އެމްޑީޕީން ވެސް ވަކިން އިއުލާން ކުރި އެމެން ރިޔާސީ ކެންޑިޑޭޓް އެހެން ކަމަށްވާނަމަ ޖޭޕީ އަށް ވެސް އޮންނާނެ އެމިނިވަން ކަން. އެކަމާއި ނުބެހެވޭނެއެވެ. ދެން އަނެއް ކޮޅުން އެމްޑީޕީ އިން ނެރެގެން އުޅެނީ އެއީ ސީދާ އަޑި ނޭގޭ ރިޔާސީ ޕްރައިމަރީ އެއްގައި ވޯޓް ގުނައިގެން ނެވެ. އެމްޑީޕީގެ ރިޔާސީ ޕްރައިމަރީގައި ވޯޓް ގުނީ ވެސް އެމްޑީޕީގެ ސެކްރެޓޭރިއެޓް އިން ސްޕެޝަލީ އެކަން ކުރީ ކެނެރީގެ ނަޝީދުގެ ސެކްރެޓޭރިއެޓް އިން. އެހެން ކަމަށްވާނަމަ އެމްޑީޕީގެ ރިޔާސީ ޕްރައިމަރީ ސައްހަ ކަމާއި މެދު ސުވާލު އުފެދެެއެވެ. ޖޭޕީ އަށް އޮންނާނެ މިނިވަން ކަން އެމެން އަމިއްލަ އަށް އެމެންގެ ކެބިނެޓް އިއުލާން ކުރުން. އެމްޑީޕީ އުފައްދަން ކުރި ހުރިހާ ޚަރަދެއް ވެސް ކުރީ އެއީ ގާސިމް އިބްރާހިމް. ކެނެރީގެ ނަޝީދު އެކަމަށް ކުރި ޚަރަދެއް ނޯންނާނެއެވެ.\nޖޫން 19, 2018 20:22\nއެމްޑީޕީ ބައިވެރިނުކޮށް ކޯލިޝަން ސަރުކާރެއް އެކުލަވާލުމަށް ގާސިމް ހުށަހަޅައިފި ނަމަ އެކަން ދާން ޖެހޭނީ އެގޮތަށް. ޖޭޕީގެ މިނިސްޓަރު ކަން ގަބޫލު ނުކުރާ މީހުން ފަހަތަށް ޖެހި އެހެން މީހުންނަށް ޖާގަ ދޭންވީ އެމްޑީޕީ އާއި ނުލައި ޖޭޕީ ޖެހޭނީ ރިޔާސީ އިންތިޚާބަށް ނިކުންނަން ސަބަބަކީ އެއީ އެމްޑީޕީގެ ކެނެރީގެ ނަޝީދަަކީ އެއީ ދުވަހަކު ވެސް ބަހުގެ އިތުބާރު ހިފޭ މީހެއް ނޫނޭ އޭނާ އަށް ބާރެއް ލިބޭ އިރަށް އޭނާ ޖޭޕީ ފުނޑާލާނެ ކަން އެއީ މަމެންނަށް ޔަގީންވެ ކަށަވަރުވާ ކަމެކޭ ދެން ގާސިމަށް ބާރު ލިބޭ ދުވަހު ގާސިމް އެގޮތަށް ކަންކަން ނުކުރަންވީ ސަބަބެއް މަމެންނަށް ނޭގެއެވެ. ގާސިމް އަށް ކޮށްފައިވާ ކޯޓަށް އަދި ސްޕްރީމް ކޯޓުން ތާއީދު ނުކުރާތީވެ ގާސިމްގެ ކޭސް ތަފާތުވާނެ ކެނެރީގެ ނަޝީދުގެ ކޭސް އާއި. ކަން މިހެން ހުރުމުން ޖޭޕީގެ ކޯސް ދިން ގޮތަށް ޖޭޕީން ކުރިއަށް ދާން ޖެހޭނީ އެމްޑީޕީ އާއި ނުލައި ޖޭޕީން ރިޔާސީ އިންތިޚާބަށް މިފަހަރު ނިކުމެއްޖެނަމަ ޖޭޕީ އަށް ވަރަށް ބޮޑު ކާމިޔާބީ އެއް ލިބި އިދިކޮޅު ގައި އޮންނަ އެންމެ ބޮޑު ޕާރޓީ އަކީ އެއީ ޖޭޕީ އަށް ބަދަލުވެ އެމްޑީޕީ ޑީއާރުޕީ މިހާރު އޮތް ސްޓޭޖަށް ދާނެއެވެ.\nޖޫން 19, 2018 20:38\nގާސިމް އިއުލާން ކުރެއްވި ކޯލިޝަނަށް އެހެން ޕާޓީތައް އިންކާރުކޮށްފި ނަމަވެސް ތިތާ ޕާރޓީ އަކަށް އޮތީ އެމްޑީޕީއޭ އަދާލަތު ޕާރޓީ އަކީ އެއީ6މީހުން ހަމަވާ ޕާރޓީ އެކޭ އެޕާރޓީ ޖޭޕީ އާއި އެކު ކޯލިޝަން ހަދައިގެން އޮތުމަކުން ޖޭޕީ އަށް ކުރާނެ ފައިދާ އެއް ނޯންނާނެއޭ. ރާއްޖޭގައި މޯސްޓް ޓްރަސްޓެޑް ނިއުސް ސޯރސް އިން މި ޚަބަރު ތައް ކުއްލި ޚަބަރު ތަކުގެ ގޮތުގައި ނުގެނެސްދީ އެތިބެނީ އެއީ އެމްޑީޕީ ގެ ފަރާތުން ކެނެރީގެ ނަޝީދަށް ރާއްޖޭގެ ރިޔާސީ އިންތިޚާބުގައި ކުރިމަތި ނުލެވޭނެ ކަން ޔަގީން ވާތީވެ އެކަމާއި އެމެން ނައްޓާތީވެ ދޯ. ގާސިމް މެން ވީ ނިއުސް ވެސް އެބަޖެހޭ ވަގުތު އަވަސް ގޮތަށް ތަންކޮޅެއް އޯޕަން މައިންޑް ތިބި މީހުން ވީ ނިއުސްގެ އެޑިޓަރުންނަށް ލާ އަދި ވީ ނިއުސް އިން ވެސް ކޮމެންޓްސް ތައް ތާޒާ ކަމާއި އެކު ގެނެސް ދޭން. އެމްޑީޕީގެ ކެނެރީގެ ނަޝީދަކީ އެއީ ރައްޔިތުންނަށް ހުރި ޗޮއިސް އެއް ނޫން އެއްގޮތަކަށް ވެސް އޭނާ އަކީ ޗޮއިސް އެއް ނޫން ޗޮއިސް އެއް ނޫން ޗޮއިސް އެއް ނޫން.\nޖޫން 19, 2018 20:45\nގާސިމްގެ ވީޑިއޯ، ފޭސްބުކުން ޑިލީޓްކޮށްލައިފި ނަމަވެސް ގާސިމް ދޭން ބޭނުންވާ މެސެޖް އެއޮތީ ރައްޔިތުންނަށް ދީފައެވެ. ގާސިމް ދަންނަން ޖެހޭނެއޭ ޖޭޕީ އަށް ކުރިއަށް ދެވެން އޮތީ އެއީ ސީދާ ޖޭޕީ އަމިއްލަ އަށް ބިރު ފަހަނައަޅާ ގޮސް ގެންނޭ އެއީ އޭ ރޭގައި މަމެން ގާތު ކެނެރީގެ ނަޝީދު ވަޓްސް އެޕް އިން ވާހަކަ ދެއްކިއިރު ބުނި އެއްޗަކީ ސޯ ގާސިމް އަމިއްލަ އަށް އެމްޑީޕީ އާއި ނުލައި އެމްޑީޕީން މެމްބަރުން ވީ އެންމެ ގިނަ އަދަދަކަށް ގެނެސް ގެން އެބަޖެހޭ ޖޭޕީގެ ޝެއަރ ބޮޑު ކުރަން އެއިރުން ޖޭޕީ އަށް ކޭކްގެ ފިފްޓީން ޕަރސެންޓް ދެވޭނީ މަމެންނަށް ކޭކްގެ %85 ދެން ބާކީ އޮތް ބައި ޖޭޕީ އަށް އެކަނި އެއަކު ނެތޭ އެމްޑީޕީ އަށް ދޭން ޖެހޭ ޝެއަރ އެކޯ އިން އެން އެރައުންޑް ދި އޯޑިއެންސް އިޒް ސޭއިންގް ޔޫ ވިލް ކޯލް އޮން ދިސް އެން އޯލް އިން ވަން ކޯލް އިޓްސް ޔުއަރ ކޯލް ޔުއަރ ކޯލް ޑާންސް ޑާންސް ޑާންސް ޑާްންސް ޑާންސް ޑާންސް..\nޖޫން 19, 2018 21:17\nހަމަ ސީރީއަސްކޮއް މީބުނީ ތީ ލީސްޓުފެނުނީމަ މީހާރު އީދީކޮޅައް ވޯޓުލާ ހީތް ކެނޑީއްޖެ. ތީ ލީސްޓުގަ ތީޔަތީބީ ކަމައް އެކަށީގެންވާ ބަޔެއްތޯ ބެލުމުގެ ބަދަލުގަ ހީވަނީ ހަދީޔާގެ ގޮތުގަ ކެބީނެޓް ޕޯޓުފޯލީއޮތައް ބަހާފަހެންނެވެ. ތީއޮތީ މުޅީން ސީޔާސީ ކެބީނެޓެއް ނޫންތޯއެވެ.. ތީފަދަ ކެބީނެޓު ނަގައީގެން ގައުމުހީންގޭނެ ކަމާއީމެދު އެއްވެސް ޔަގީންކަމެއް ނެތެވެ.\nޖޫން 19, 2018 22:05\nހުރިހާނުބަޔަކީ ހަމަ ގާސިމް\nޖޫން 19, 2018 22:49\nމަހުލޫފު އެޔޮއް މަސައްކަތް ކުރީމަ އެއްވެސް ކަމެއްނެތް؟\nޖޫން 19, 2018 23:49\nކޮބާ ރަންރީނދޫ ޓްވިޓަރޭ ދަމާގެށޭ އޮންނާނެ މިހާރު ތަމެން ނަށް ކޮމަން އެއް ކެންޑިޑޭޓް ނެރެވިފައި. މަމެން ޖެއްސީމާ ތަމެން ފުނޑޭނެއޭ މަމެން ބުނީމެއް ނޫންތޭ ދަގަމާރާ ދަބީތާއާ. ރަށަށްދޭބަލަ ދެން. ރަށަށް ދޭބަލަ ދެން.\nޖޫން 20, 2018 08:07\nޓޫރިޒަމްގެ ރަނގަޅު ބަދަލު ބުނެދޭ ނަމްބަރުތައް ކަމަށް ޓޫރިޒަމް މިނިސްޓްރީން ހާމަ ކުރާ ނަމްބަރު ތަކުގައި އެރަރސް ހުންނާނެއޭ އެއީ ގާތް ގަނޑަކަށް %10 އެރަރ ހުންނާނެ ކަމަށް ލަފާ ކުރެވޭ. އެއީ މާ ބޮޑު މައްސަލަ އެއް ކަމަށް މަމެން ނުދެކެން. ރާއްޖޭގެ ރިސޯރޓްސް ތަަކަށް މިހާރު އަންނަ ގެސްޓުން އިތުރު ނުވާ މައިގަނޑު ސަބަބަބު ތަކުގެ ތެރޭގަިއ ރިސޯރޓްސް ތަކުގައި ދިވެހިން ބަދަލުގައި މުޅި ރިސޯރޓް އިން ބޭރު މީހުން ފެނުން މީ އެންމެ ބޮޑު މައްސަލަ އަކީ މިމައްސަލަ ރިސޯރޓްސް ތަކުގައި ތިބޭ ދޮން ޖީއެމް މެން ސިއްރު ކޮށް މިކަން ވަނީ ޓްވިސްޓް ކޮށް އެއީ ސިޔާސީ ކަންކަމާއި ގުޅިގެން ދަށް ވަނީ ކަމަށް ބުނެފައެވެ. ހަގީގަތަކީ ދޮން ޖީއެމް މެން ފަރުވާ ކުޑަ ވެފައި ރާއްޖެ ދެކެ ލޯބި ނުވާތީވެ އެމެން ބޮޑު މުސާރައިގައި އެންޖޯއި ކުރަނީއެވެ. މިކަން ނުފެނޭ ސަރުކާރުގެ އިކޮނޮމިކް ކައުންސިލަށް. ރައީސް އޮފީހުން ބްލައިންޑް އައިއެއް ދެނީ މިކަމަށް. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ ޑާޑާޑާޑާ ޑާޑާޑާޑާ ޑާޑާޑާޑާ...\nޖޫން 20, 2018 08:23\nޓޫރިޒަމް ގެ ތަފާސް ހިސާބު ތައް ހާމަ ކުރާއިރު ގާނޫނަކުން ކަނޑައަޅަން ޖެހޭ ކޮންމެ މަހަކު ޓޫރިސްޓް ރިސޯރޓްްސް ތަކުގައި ތިބޭ ބޭރުމީހުންގެ އަދަދާއި އަދި ދިވެހިން ތިބޭ އަދަދާއި އަދި ބޭރުމީހުންނަށް ދޭ މަހުމުސާރަ އާއި ސާރވިސް ޗާރޖް އެއްކޮށްލުމުން އެމެންނަށް ދޭ ޖުމްލަ އަދަދާއި ދިވެހިންނަށް ދޭ ޖުމްލަ އަދަދު. މިއަދަދު ތަކަކީ ރާއްޖޭގެ މިހާރުގެ ޖެނެރޭޝަން ދިރާސާ ކުރަން ބޭނުންވާނެ ތަފާސް ހިސާބު ސަބަބަކީ އެއީ ރިސޯރޓަކުން މަހަކު6ހާސް ޑޮލަރު ލިބޭނަމަ އެމަގާމަށް ދާނެ ދިވެހިންވާނެއޭ ނުޖެހޭނެއޭ ލަންކާ މީހުންނަށް އެމަގާމް ތައް ދޭން ރިސޯރޓް ތަކުގެ އޯނަރުން. މަމެން ހިތަށް އަރަނީ މަޓީ އަކީ އެއީ ނަމެއްގައި އޮންނަ ތަނެއްތޭ އެމެން ކީއްތޭ ކުރަނީ ރާއްޖޭގެ ރިސޯރޓްސް ތައް ތަރައްގީ ވަމުން އަންނަނީ އެއީ އޯވަރ ނައިޓް އަކުން ނޫނޭ މިހާރު އިތާފުށި ރިސޯރޓްގެ އިސް މަގާމް ތަކަށް ލަންކާ މީހުން މަހަކު 8 ހާސް ޑޮލަރު ދީގެން ނަގަން ޖެހުނީ އެއީ ކީއްވެތޭ. ކޮބާތޭ އިމިގްރޭޝަން ކީއްވެތޭ ވާރކްވިސާ ދެނީ. މީ ކޮރަޕްޓް އިމިގްރޭޝަން އަކީ.\nޖޫން 20, 2018 08:48\nއެމްޑީޕީ ނުހިމަނައި ޖުމްހޫރީ ކޯލިޝަންގެ ކެބިނެޓް އިއުލާނުކޮށްފި ނަމަ އެކަމަކީ އެއީ މަމެން އުފާ ކުރާ ކަމެކޭ މަމެން އުއްމީދު ކުރަމޭ ގާސިމް ކެނެރީގެ ނަޝީދު ކުރިމަތީ ގައި އާރމަރ ލޭޑައުން ނުކުރާނެ ކަމަށް. ގާސިމް ނުޖެހޭނެ އެމްޑީޕީން ބުނާ ގޮތް ހަދަން ކައުންޓަރ އެޓޭކް ކޮށްގެން ނަމަވެސް އެމްޑީޕީގެ މެމްބަރުން ޖޭޕީ އަށް ގެންދިއު އެއީ ކޮންމެހެން ކުރަން ޖެހޭނެ ކަމެކޭ.\nޖޫން 20, 2018 09:06\nއެމްޑީޕީ ނުހިމަނައި ޖުމްހޫރީ ކޯލިޝަންގެ ކެބިނެޓް އިއުލާނުކޮށްފި ނަމަ އެއީ މަމެން އުފާ ކުރާ ކަމެކޭ ގާސިމް މިފަހަރު އެނެގީ ޕާރފެކްޓް ޑިސިޝަން އެެއް ކަމަށް މަމެން މިދެކެނީ ސަބަބަކީ އެއީ ކެނެރީގެ ނަޝީދު ޖޭޕީ ގެ ނިވަލުގައި ހުރެގެން ޖޭޕީގެ ފައިސާ ބޭނުން ކޮށްގެން އޭނާގެ ޕަބްލިސިޓީ ބިލްޑް ކޮށްގެން މަކަރާއި ހީލަތުން އޭނާ ރިޔާސީ ޕްރައިމަރީގައި ނުވެސް ހޮވެނީސް ވަގު ވޯޓް ރިހާކުރު ރުނބާ ތެރެއަށާއި ޑަބިޔާ ތެރެއަށް ލައިގެން އޭނާ އަމިއްލަ އަށް ރިޔާސީ ކެންޑިޑޭޓް ކަން އިއުލާން ކުރީ އެއީ ޖޭޕީ ގައި އަހައިގެން ޖޭޕީގެ ހުއްދަ ހޯދައިގެން ނޫނޭ ގާސިމް ވެސް ރިއެކްޓް އެކުރީ ރަނގަޅަށް. ޓިޓް ފޯރ ޓެޓް ކެނެރީގެ ނަޝީދު އެއީ ވަކި ކާކުތޭ އޭނާ އަށް ގާސިމް ދޫދޭން އޭނާ އަކީ އެއީ ދިވެހިންނަށް ހުރި ޗޮއިސް އެއް ކަމަށް ބުނަނީ އެމެންގެ ބޮޑުންގެ ތެރޭން ވެސް އަތުގެ އިނގިލިން ގުނާލެވޭ އަދުގެ މަދު މީހުންނޭ ދެން އެހެންވީއިރުން ގާސިމް އެމްޑީޕީ އާއި ވަކިން ކެބިނެޓް އިއުލާން ކުރުން އެއީ ޕާރފެކްޓް ޑިސިޝަން. އޭކޭ މެން ނުރުހެންނާ ދާންވީ.\nޖޫން 20, 2018 09:52\nކޮބާ ގާސިމުގެ ޕާޓީއަށްޓަކައި މަ ކޮށްދިން މަސައްކަތުގެ އަގު؟ ކޮބާ މަށަށް އޮތް މިނިސްޓަރުކަން؟ ދެން ހަރާން ކަލޭމެނާއެކު މަސައްކަތް ކުރާން.\nޖޫން 20, 2018 10:10\nމިއީ ކޮންޤައުމެއްގެ ކެބިނެޓެއްބާ؟؟؟؟ ޔުނައިޓެޑް ސްޓޭޓްސް އޮފް ވިލާ ތަ......؟\nޖޫން 20, 2018 10:13\nޑަކްޓަރު މަހުލޫފަށް އޮތީ އެގްޒެކްޓިވް ބޮޑުވަޒީރުގެ މަޤާމް....... ހެހެހެ\nކުރިންވެސް ތިކަހަލަކަމެއް ހިގާފާނެކަމަށް ހީކުރެވުނު އެއީ ތިކޯލީޝަނުގައި ވެރިކަން ބޭނުންވެލައްވާބޭފުޅުން ގިނަވީމަ މިހާރު މިއޮތީމިކަން ހަގީގަތަށްވެފަގާސިމްގެ ތިނިންމެވުންރަަގަޅު އެއީ ކެނެރީގޭ ނަޝީދުހުންނަވާތަނެއްގައި އޭނާވެރިކަންބޭނުންވެލައްވާނެތީނަމަވެސްތިދެފަރާތަށްވެސް އިތުބާރުނުކުރެވޭއެއީ ގާސިމް ނަޝީދަށް ނިސްބަތްކުރައްވާ ވިދާޅުވެ ލައްވާފައިވޭ އެއްހަރަކުން ދެފަހަރު ކަށްޓެއް ނުޖެހޭނެކަމަށް ޔާމީންސަރުކާރުގައި ފާޚާނަސާފްކުރަން ޖެއްސެވިނަމަވެސް ކުރަވާނެ\nކަމަށް ނަމަވެސް ގާސިމް މިހެންބުނުއްވާފައިވަނިކޮށް ރަށްޔިތުންމަޖުލީހުގެރައީސްކަން\nލިބިނުލެއްވިހިސާބުން މިހާރުފެންނަނީ އެހެންމަންޒަެރެއް ރައީސްކަން ކުރެއްވުމުގެ ޝަރުހަމަވާ ބޭފުޅަކު ހުންނެވިތޯ އެއްބޭފުޅަކީ 65 އަހަރުފެފައި ވާތީވެ ޝަރުތުހަމަވާ\nބޭފުޅެއްނޫން އަނެއްބޭފުޅަކީ ކުރައްވާފައިވާ ކުށަކަށް 13 އަހަރުގެ ހުކުމެއް ތަންފީޒް\nކުރައްވަން ޖެހިލައްވާ ފަރާތެއް މިފަދަ ހާލަތެއްގައި ތިއްބަވާ ފަރާތްތަކުން ކުރައްވަން\nއުޅުއްވާކަމެއް ރަގަޅުވާނެތޯ؟ އެއްބޭފުޅަކީ ވެރިކަންލިބިލެއްވުމުން ވެރިކަންކުރައްވަން\nނޭގި އަމިއްލައަށް ވެރިކަންދޫކުރައްވާ ތިމަންމަނިކުފާނު އެކަންކުރެއްވީ ބޮލުގަބަޑި\nޖައްސައިގެން މަޖުބޫރުކޮށްގެންކަމަށް ބުނުއްވާއިރު މިހާރި އެސިފައިންނާ، ފުލުހުން\nނުތިއްބަވާނެތޯ؟އެހެންކަމަށްވާނަމަ ވެރިކަން ބޭނުންވެލައްވަނީ އިތުރަށް ގައުމު ހަލާކު\nކުރައްވަންތޯ މިއީ އުފެދޭސުވާލެއް\nޖޫން 25, 2018 08:44\n5. މިނިސްޓަރ އޮފް ޑިފެންސް: އަލީ ވަހީދު - މީނައަށް ކޯއްޗެއް އިނގެނީ ނޭޝެނަލް ސެކިއުރިޓީގެ؟ "ބޭޑް ޗޮއިސް"!\n7. މިނިސްޓަރ އޮފް ޓޫރިޒަމް: ކާނަލް މުޙައްމަދު ނާޒިމް - ތިއޮތީ މަޤާމް އޮޅިފަ! ނޭޝެނަލް ސެކިއުރިޓީ އަށް މިއަވުރެ ވަރުގަދަ ޝަހްސިއްޔަތެއް ނެތްކަން ޔާމީންވެސް ދެނިލައްވާނެ!\n8. މިނިސްޓަރ އޮފް ހައުސިންގ އެންޑް އެންވާރަމަންޓް: ޝޭޚް އިމްރާން އަބްދުﷲ - މިނިސްޓާ އޮފް ޓިނު ބެންޑިން އުފައްދާފަ އެ މަޤާމް ދޭންވީނު ކޮންމެހެން މަޤާމެއް ދެންޏާ؟ މިނައާ ހަމަ ގުޅޭ މި މަޤާމް؟\n21. މިނިސްޓަރ އޮފް ހިއުމަން ރިސޯސް އެންޑް ލޭބަރ: އަބްދުﷲ ކަމާލުއްދީން - ކަމާލުއްދީނަށް ވުރެ މައުމޫން މުސްކުޅި ވާނެ އުމުރުން.. މީނާއަށް ދެމާ މި މަޤާމް؟ ކުރިއަރާބަލަ!!!!!!!\nޖޫން 26, 2018 08:01\nދުނިޔޭގެ ގައުމުތަކުގެތެރެއިން އެއްވެސް ގައުމެއްގައި އެއް ވުޒާރާއާއި ޙަވާލުކުރާ ކަމެއް އަނެއް ވުޒާރާ އާއި ޙަވާލެއް ނުކުރޭ އަދިމި ބޯނެތްބުރުމާ ސަރުކާރުގައި ނޫނީ. އޭގެއިންވެސް އެނގިގެންދަނީ ގައުމުގެ ވެރިކަން ކުރުމަކީ ބުރުމާ އަށް ކުރެވޭނެ ކަމެއްނޫންކަން.


މި އަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު މިއަދު ހުޅުއްވައިލައްވައިފި - The President's Office\nމި އަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު މިއަދު ހުޅުއްވައިލައްވައިފި\n10 ޖޫން 2019، ރިފަރެންސް: 2019-388\nމިއަހަރުގެ ޤައުމީ އިނާމަށް ނަން ހުށަހެޅުމުގެ ފުރުޞަތު، ޤައުމީ އިނާމާބެހޭ ކޮމިޓީން މިއަދު ހުޅުއްވައިލައްވައި، ޤައުމީ އިނާމާބެހޭ ލިޔުން، ދިވެހި ސަރުކާރުގެ ގެޒެޓުގައި ޝާއިޢު ކުރައްވައިފިއެވެ. މިއަހަރުން ފެށިގެން ޤައުމީ އިނާމު ދެއްވަމުން ގެންދަވާނީ، ޤައުމީ ދުވަހުގެ މުނާސަބަތުގައި ބާއްވަވާ ޖަލްސާގައެވެ.\nޤައުމީ އިނާމު މިފަހަރުވެސް ދެއްވާނީ މައިގަނޑު 33 ދާއިރާއަކުންނެވެ. މި ދާއިރާތަކާއި، މި ދާއިރާތަކުގެ ރޮނގުތަކާ ގުޅޭގޮތުން ސަރުކާރުގެ މިނިސްޓްރީތަކާއި، އެހެނިހެން މުއައްސަސާތަކުގެ ޚިޔާލު ހޯއްދަވައި، ގެންނަވަންޖެހޭ ބަދަލުތައް ޤައުމީ އިނާމާބެހޭ ކޮމިޓީން ވަނީ ގެންނަވާފައެވެ.\nކުރީ އަހަރުތަކެކޭ އެއްގޮތަށް، މި އަހަރުވެސް ޤައުމީ އިނާމަށް އެދޭ އަމިއްލަ ފަރާތްތަކުންނާއި، ޤައުމީ އިނާމަށް އެހެން ފަރާތެއްގެ ނަން ހުށަހަޅުއްވަން ބޭނުންވާ ފަރާތްތަކުންނާއި، ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ސަރުކާރުގެ އިދާރާއެއް މެދުވެރިނުކޮށް، ނަން ހުށަހެޅޭގޮތަށް ވަނީ ހަމަޖައްސަވާފައެވެ. އަދި ސަރުކާރުގެ އިދާރާތަކުންނާއި، މިނިވަން މުއައްސަސާތަކުން ޤައުމީ އިނާމަށް ނަން ހުށަހެޅުއްވޭ ގޮތަށްވަނީ ހަމަޖައްސަވާފައެވެ. ޤައުމީ އިނާމަށް ވަކިވަކި ފަރުދުންގެ ނަން ހުށަހަޅުއްވާނީ، އެކަމަށް ކަނޑައެޅިފައިވާ ފޯމުގައެވެ. އަދި ކުންފުނި، ޖަމުޢިއްޔާ ޖަމާޢަތް ފަދަ ތަންތަނުންވެސް ޤައުމީ އިނާމަށް ނަން ހުށަހަޅާނީވެސް، އެކަމަށް ކަނޑައެޅިފައިވާ ފޯމުގައެވެ.\nޤައުމީ އިނާމަށް ނަން ހުށަހަޅާ ފޯމު ފޮނުވުމުގެ އެންމެފަހު މުއްދަތަކީ، އަންނަ ޖުލައި މަހުގެ 31ވާ ބުދަ ދުވަހުގެ މެންދުރުފަހު 2:00 އެވެ. ފޯމު ފޮނުއްވަންޖެހެނީ، ޤައުމީ އިނާމާބެހޭ ކޮމިޓީއަށް އެޑްރެސް ކުރައްވައި، ރައީސުލްޖުމްހޫރިއްޔާގެ އޮފީހަށެވެ. ޤައުމީ އިނާމަށް ނަން ހުށަހަޅާ ފޯމު، ރަސްމީ ގަޑީގައި ރައީސުލްޖުމްހޫރިއްޔާގެ އޮފީހުން ދޫކުރައްވާނެއެވެ. އަދި އެއޮފީހުގެ ވެބްސައިޓުންވެސް ޑައުންލޯޑް ކުރެއްވޭނެއެވެ. ވެބްސައިޓް އެޑްރެހަކީwww.presidencymaldives.gov.mv އެވެ.


Covid-19: Italy gai huri dhivehsehge thajuriba! | ThePress\nކޮވިޑް-19: އިޓަލީގައި ހުރި ދިވެއްސެއްގެ ދުލުން، އޭނާގެ ތަޖުރިބާ!\n15 March 2020, 12:29\nއިޓަލީގައި ދިރިއުޅޭ އަބްދުﷲ ޝަރީފުއާއި އޭނާގެ އާއިލާ\nވިލާތު ބައްރުގައި ހަލުވިކަމާއެކު ކޮރޯނާވައިރަސް ނުވަތަ ކޮވިޑް-19 ފެތުރެމުންދާ އިޓަލީވިލާތުގައި ކުއްލި ނުރައްކަލުގެ ހާލަތުގެ އިއުލާންކޮށް ފިޔަވަޅުތައް އިތުރަށް ވަރުގަދަކޮށް، މުޅި ގައުމު ލޮކްޑައުންކޮށްފައި ވަނީ މިދިޔަ ބުރާސްފަތި ދުވަހެވެ.\nމިއީ ނ. ކެނދިކުޅުދުއަށް އުފަން އިޓަލީގައި ދިރިއުޅުން އާރާސްތު ކޮށްފައިވާ ދިވެހި ފިރިހެނެއްގެ ވާހަކައެވެ. އަބްދުﷲ ޝަރީފަކީ 16 އަހަރުވީ ކައިވެންޏާއެކު ދެ ކުދިންގެ ބައްޕައެކެވެ. 14 އަހަރުގެ އަންހެން ކުއްޖަކާއި 10 އަހަރުގެ ފިރިހެން ކުއްޖެއް ހުރެއެވެ. ދިރިއުޅުމުގެ ހަރަދުތަށް ބެލެހެއްޓުމަށް ދަގަނޑު ހަދާ ފެކްޓަރީއެއްގައި މަސައްކަތް ކުރާ ދިވެއްސެއްގެ ތަޖުރިބާއެވެ.\nއޭނާ ކިޔައިދިން ގޮތުގައި އިޓަލީގެ 16 އަހަރުގެ އެ ދިގު ހަޔާތުގައި އަދި މިހާތަނަށް ކޮވިޑް-19 ހާ ހިތާމަވެރި ކަމަކާ ކުރިމަތިލާން ނުޖެހޭ ކަމަށް އޭނާ ބުނެއެވެ. ލޮކްޑައުން ކުރި ނަމަވެސް އޭނާ ދިރިއުޅޭ ހިސާބުގައި އަދި މާ ބޮޑަށް ވައިރަހުގެ އަސަރުކޮށްފައި ނުވާ ކަމަށާއި ދެތިން މީހަކު އެހެން އަވަށެއްގައި ޕޮޒިޓިވް ވެގެން އުޅޭ ކަމަށް މައުލޫމާތު ލިބިފައިވާ ކަމަށް އޭނާ ބުނެއެވެ. ނަމަވެސް ވައިރަހުގެ ސަބަބުން ލޮކްޑައުން ކޮށްފައިވާ އިޓަލީގެ ހުރިހާ އަވަށެއްގައިވެސް ބޭރަށް ނިކުތުމުގައި ދަތިތަކެއް ދިމާވާ ކަމަށް އޭނާ ކިޔައިދިނެވެ.\nއިޓަލީގައި ދިރިއުޅޭ ޝަރީފް އޭނަގެ އާއިލާއާ އެކު-\nއެގޮތުން އޭނާ ދިރިއުޅޭ އަވަށުން ނިކުމެގެން ދާން ޖެހޭނަމަ ޑޮކިއުމެންޓެއް ތައްޔާރުކުރަން ޖެހޭ ކަމަށާއި އެ ގައުމުގެ ޕޮލިހުން ހިފަހައްޓައިފި ނަމަ ހުރިހާ ޑޮކިއުމެންޓް ތަކެއް ދައްކަން ޖެހޭ ކަމަށްވެސް އޭނާގެ ވާހަކައިގައި ވަނީ ފާހަގަ ކޮށްފައެވެ. ގެއިން ބޭރަށް ނިކުމެވޭ ހަމައެކަނި ގަޑިއަކީ ވަޒީފާއަށް ދާން ނިކުންނަ ގަޑި އެކަނި ކަމަށް އޭނާ ބުނެއެވެ. އެންމެ އުނދަގޫ ވަނީ ކާނެ އެއްޗެއް ގަންނަން ނިކުންނަން ޖެހޭ ވަގުތު ކަމަށް އޭނާ ކިޔައިދިނެވެ. ކުދި ހުރިހާ ފިހާރަތަކެއް ބަންދުކޮށްފައިވާ ކަމަށާއި ހުޅުވާފައި ހުންނަ ހަމައެކަނި "ސުޕަމާޓް" ތަކުން ޒަރޫރީ ބޭނުންތަކަށް ބޭނުންވާ ތަކެތި އަދި ގަންނަން ލިބޭ ކަމަށް އޭނާ ބުނެއެވެ. ނަމަވެސް ގެއަށް ބޭނުންވާ އެއްޗެހި ގަންނަން ކޮންމެ އާއިލާއަކުން ދެވެނީ އެންމެ މީހަކަށް ކަމަށް އޭނާ ކިޔައިދިނެވެ. ގެއިން ބޭރަށް ދާނަމަ މާސްކާއި އަންގީގެ އިތުރުން ސެނެޓައިޒާ ގެންދަން ޖެހޭ ކަމަށްވެސް އޭނާ ބުނެއެވެ.\nކުދި ހުރިހާ ވިޔަފާރިތަކެއް ހުންނަނީ ބަންދުކޮށްފަ، ހުޅުވާފަ ހުންނަނީ ބޮޑެތި ސުޕާމާޓް ތަށް އެކަނި، ކޮންމެ އާއިލާއަކުންވެސް ދެވެނީ އެންމެ މީހަކަށް، ކާއެއްޗެހި ގަންނަން، ދެން އެހެން ހުރިހާ ތަނެއް ހުންނަނީ ބަންދުކޮށްފަ،\nއިޓަލީގެ އާންމު ހާލަތު ކިޔައިދެމުން ޝަރީފް ބުނީ މަގެއްގެ މަތިން މީހަކުވެސް ނުފެންނަ ކަމަށާއި ހީވަނީ ފަޅުތަނެއްހެން ކަމަށެވެ. އަދި އެކަމާ ވަރަށް ދެރަވާ ކަމަށްވެސް އޭނާ ބުނެއެވެ. ސަބަބަކީ އޭނާގެ އެ ދިގު ހަޔާތުގައި އިޓަލީ މީހުންގެ ފަރާތުން ފެނިފައިވާ އެއްބައިވަންތަ ކަމާއި ހިތްހެޔޮކަން ކަމަށް އޭނާ ބުނެއެވެ.\nނޯތް އިޓަލީގައި ކޮވިޑް-19 ފެތުރެން ފެށި ހިސާބުން ސްކޫލުތަށް ބަންދު ކޮށްފައި ވާ ކަމަށާއި އެ ގައުމުގެ ސަރުކާރުގެ ހުރިހާ މުއައްސަސާތަކެއް ބަންދުކޮށްފައި ވާ ކަމަށްވެސް އޭނާ ކިޔައިދިނެވެ. އަދި ގޭގައި ތިބެގެން މަސައްކަތް ކުރާ ފަރާތްތަކަށް އެލަވަންސެއް ދޭން ހަމަޖެހިފައިވާ ކަމަށާއި އެ މުއްދަތުގެ ތެރޭގައި 900 ޔޫރޯ ކުރިންވެސް ދިމާވި އެފަދަ ހާދިސާއެއްގައި ލިބުނު ކަމަށެވެ. ލޯނު ދައްކަން ހުރި ފަރާތްތަކުގެ ލޯނު 1 އަހަރުގެ ފަހުން ދައްކާގޮތަށް އެ ގައުމުގެ ސަރުކާރުން ފާސްކުރުމަށް ވާހަކަ ދެކެވެމުން ދާ ކަމަށްވެސް އޭނާ ބުނެއެވެ.\nއިޓަލީގައި ހުރި ޝަރީފް ގެ އާއިލާގެ ކަންބޮޑުވުން އޭނާ ފާހަގަ ކޮށްފައި ވާއިރު، ދުވާލަކު އެތަށް ފަހަރަކު އާއިލާގެ އެކި މެންބަރުން ގުޅާ ކަމަށާއި އެމީހުންގެ ކަންބޮޑުވުންތަށް އިންތިހާއަށް ހުރި ކަން އޭނާ ހިތާމައާއެކު ވަނީ ފާހަގަ ކޮށްފައެވެ.\nދިވެހިންގެ ކައިރީ ބުނެލަން އޮތީ ރައްކާތެރިވެ ތިބުމަށާއި ގެއިން ނުނިކުމެ ތިބުމަކީ މިފަދަ ދަނޑިވަޅެއްގައި އެންމެ ރައްކާތެރި ގޮތް ކަމަށާއި ސާފުތާހިރު ކަން އިސްކުރުމާއެކު ގިނަގިނައިން އަތްދޮވުމަށް އޭނާ ވަނީ ދިވެހިންގެ ކިބައިން އެދިފައެވެ.\nއިޓަލީގައި ހަލުވި ކަމާއެކު ކޮވިޑް-19 ފެތުރެމުން ދާއިރު، އިއްޔެ ނެރުނު ތަފާސް ހިސާބުތަކުން ދައްކާ ގޮތުން އިޓަލީން ވަނީ 1،266 މަރުވެފައެވެ. ފާއިތުވީ 24 ގަޑިއެއް ހާއިރަށް ބަލާއިރު އިޓަލީވިލާތުން ކޮވިޑް 19އަށް ޕޮޒިޓިވް ވެގެން މަރުވި މީހުންގެ އަދަދު ވަނީ 250 އަށް އިތުރު ވެފައެވެ. މިއީ އެންމެ ގިނައިން މީހުން މަރުވެފައިވާ ދުވަސް ކަމަށް ރިޕޯޓު ތަކުން ބުނެއެވެ.\nކޮވިޑް-19 ގެ ރާއްޖޭގެ ހާލަތަށް ބަލާއިރު، މިހާތަނަށް ރާއްޖެއިން 11 ފަރާތެއް ވަނީ މިބައްޔަށް ޕޮޒިޓިވް ވެފައެވެ. އެއީ ކުރެއްދޫން5ބިދޭސީއަކާއި، ސޭންޑީޒް ބަތަލާއިން2ބިދޭސީއަކާއި، ކުރަމަތިން2ބިދޭސީއެއްގެ އިތުރުން އަނަންތަރާއިން2ބިދޭސީއެކެވެ. ރާއްޖެއިން އެންމެ ފުރަތަމަ ޕޮޒިޓިވް ވި މީހާ އަކީވެސް އިޓަލީގެ ފަތުރުވެރިއެކެވެ.\nތި ސު ކުންތައް ރަނގަޅަށް ލިޔެބަލަ ????


Tree Top hospitalun ves Aasandha dhivehinnah libeyne: Health Minister | Mihaaru\nޓްރީ ޓޮޕް ހޮސްޕިޓަލުގައި ގާއިމުކޮށްފައިވާ އެމްއާރުއައި މެޝިން ހެލްތު މިނިސްޓަރު މިއަދު ބައްލަވާލައްވަނީ. ފޮޓޯ: އަބްދުﷲ ޖަމީލު /މިހާރު\nޓްރީ ޓޮޕް ހޮސްޕިޓަލުން އާސަންދަ ލިބޭނެ، ބޮޑު ބަދަލެއް ފެންނާނެ: ހެލްތު މިނިސްޓަރު\n28 ސެޕްޓެމްބަރ 2017 - 19:04 26 comments\nމަޝްހޫރު ވިޔަފާރިވެރިންތަކެއް ހިއްސާވާ ޓްރީ ޓޮޕް އިންވެސްޓްމަންޓުން ތަރައްގީކުރި ހޮސްޕިޓަލް ބައްލަވާލެއްވުމަށް ފަހު ނޫސްވެރިންނާ ބައްދަލުކުރައްވުން މިނިސްޓަރު ވިދާޅުވީ ރާއްޖެއިން ބޭރުގެ ހޮސްޕިޓަލްތަކުން އާސަންދަ ލިބޭއިރު ދިވެހިންނަށް ރާއްޖޭގެ ހޮސްޕިޓަލަކުން އާސަންދަ ނުލިބޭނެ ސަބަބެއް ނެތް ކަމަށެވެ. ނަމަވެސް އާސަދައިން ކަވަރުކުރާނީ އެ ތަނުން ދޭ ހިދުމަތްތަކުގެ ކިތައް ޕަސެންޓް ކަމެއް ދަންނަވަން އަދި ނޭނގޭ ކަމަށް ނާޒިމް ވިދާޅުވި އެވެ.\nހުޅުމާލޭގައި އަލަށް އިމާރާތްކުރި ޓްރީ ޓޮޕް ހޮސްޕިޓަލް: މިތަނުގެ ހުރިހާ މަސައްކަތެއް މިހާރު ވަނީ ނިމިފައި. --ފޮޓޯ: އަބްދުﷲ ޖަމީލު /މިހާރު\n"އަޅުގަނޑުމެން އާސަންދަ އެބަދެން ރާއްޖެއިން ބޭރުގެ ހޮސްޕިޓަލްތަކަށް، އެހެންވީމަ ކީއްވެތޯ މި ހޮސްޕިޓަލުން ނުލިބެންވީ ކީއްވެތޯ؟ މި ހޮސްޕިޓަލް ހުޅުވުމާއެކު މި ހޮސްޕިޓަލުން ލިބޭ ހިދުމަތްތަކަށް އަޅުގަނޑުމެން ރިފާކުރާނީ މި ހޮސްޕިޓަލަށް. އާސަންދައިގެ އެންމެ ބޭސިކް އެއް ޕްރިންސިޕަލްއަކީ ރާއްޖެއިން ލިބޭ ހިދުމަތްތަކަށް އާސަންދައިން ބޭރަކަށް ނުފޮނުވާނެ،" މިނިސްޓަރު ވިދާޅުވި އެވެ.\nނާޒިމް ވިދާޅުވީ މި ހޮސްޕިޓަލް ހުޅުވުމުން، ރާއްޖެއިން ލިބެން ނެތް ވަރަށް ގިނަ ފަރުވާތައް ލިބެން ހުންނާނެ ކަމަށެވެ. ނާޒިމް ވިދާޅުވި ގޮތުގައި ހިތް ބަދަލުކުރުން ފިޔަވައި އެހެން ހުރިހާ ފަރުވާއެއް ޓްރީ ޓޮޕް ހޮސްޕިޓަލުން ލިބޭނެ އެވެ.\n"ހާޓްގެ ކަންތައްތަކުގައި އަޅުގަނޑުމެން ދެން [މި ހޮސްޕިޓަލް ހުޅުވުމާއެކު] ބޭރަށް ފޮނުވާކަށް ނުޖެހޭނެ. ކެންސަރަށް ފަރުވާ ދިނުމާއި ޑައިލެސިސްގެ ހިދުމަތް ވެސް ލިބޭނެ. އެ ހުރިހާ ހިދުމަތަކާއެކު މިތަން ހުޅުވިގެން މިދަނީ،" ނާޒިމް ވިދާޅުވި އެވެ.\nމިނިސްޓަރު ވިދާޅުވީ ޓްރީ ޓޮޮޕް ހޮސްޕިޓަލް ހުޅުވުމާއެކު ދިވެހިން ބޭސްފަރުވާއަށް ރާއްޖެއިން ބޭރަށް ދިއުން ވަރަށް ބޮޑަށް މަދުވާނެ ކަމަށެވެ.\nހުޅުމާލޭގައި އަލަށް ހެދި ޓްރީ ޓޮޕް ހޮސްޕިޓަލުގައި ހިތުގެ އޮޕަރޭޝަންތައްކުރާ ތިއޭޓަރު: މިތަނުގައި އެންމެ ޒަމާނީ ވަސީލަތްތައް ވަނީ ގާއިމުކޮށްފައި. --ފޮޓޯ: އަބްދުﷲ ޖަމީލު /މިހާރު\n"މި ހޮސްޕިޓަލް ބަލާލުމުން އަޅުގަނޑަށް ވަރަށް ބޮޑު ހިތްހަމެޖުމެއް ލިބިއްޖެ. މި ހޮސްޕިޓަލް ވަރަށް ހިތްގައިމު ވަރަށް ފުރިހަމަ ހޮސްޕިޓަލެއް މިއީ،" ނާޒިމް ވިދާޅުވި އެވެ.\nމިނިސްޓަރު ވިދާޅުވީ މި ހޮސްޕިޓަލް ފުރަތަމަ ހުޅުވާއިރު ވެސް ހިތު އޮޕަރޭޝަންތައް ފެށޭނެ ކަމަށެވެ. އަދި އެމްއާރުއައި އާއި ސީޓީ ސްކޭންގެ އިތުރުން އެންމެ ޒަމާނީ ހޮސްޕިޓަލްތަކުން ލިބެން ހުންނަ ހުރިހާ ފަރުވާއެއް ލިބޭނެ ކަމަށް ވެސް ނާޒިމް ވިދާޅުވި އެވެ.\n"އެންމެ ހާއްސަ ކަމަކަށް އަޅުގަނޑުމެންނަށް ފާހަގަކުރެވެނީ މިތަނަށް ޕޭޝަންޓުން [ބަލިމީހުން]ގެ ކޭޓަރިންގެ ކަންތައް އަދި އިމަޖެންސީގެ ހިދުމަތްތަކާއި އައުޓް ޕޭޝަން އަދި އިން ޕޭޝަންޓަށް ހިދުމަތް ދިނުމަށް ވެސް މިތަން ތައްޔާރުވެފައިވަނީ. މިތަނަށް އައުމުން އަޅުގަނޑަށް ފެނުނީ ބައިވަރު ދިވެހި ޒުވާނުންތަކެއް ތަމްރީނުވަމުން އަންނަ ތަން،" އޭނާ ވިދާޅުވި އެވެ.\nމިނިސްޓަރު ވިދާޅުވީ އެ ހޮސްޕިޓަލުގައި ފަރުވާ ދިނުމަށް ތިރީހަކަށް ގައުމުގެ ޑޮކްޓަރުން މަސައްކަތްކުރައްވާނެ ކަމަށެވެ. އެއީ ވެސް ރާއްޖޭގެ ސިއްހީ ހިދުމަތަށް ލިބޭ ވަރަށް ބޮޑު ކުރިއެރުމަކަށް ވެގެންދާނެ ކަމަށް ވެސް ނާޒިމް ވިދާޅުވި އެވެ.\nހުޅުމާލޭގައި އަލަށް އިމާރާތްކުރި ޓްރީ ޓޮޕް ހޮސްޕިޓަލުގައި ބަލި މީހުންނަށް ހާއްސަކޮށްފައިވާ ފްލޯގެ ކޮރިޑޯ. -- ފޮޓޯ: އަބްދުﷲ ޖަމީލު /މިހާރު\n"މި ހޮސްޕިޓަލް ހުޅުވުމުން އައިޖީއެމްއެޗްގައި އޮންނަ ބޮޑު ކިއުއަށް ލުއިކަމެއް ލިބިގެންދާނެ. އެހެން ގޮތަކަށް ދަންނަވާނަމަ މިއީ ޓްރާންސްފޮމޭޝަނަލް ޗޭންޖެއް މި ހޮސްޕިޓަލުގެ ސަބަބުން ސިއްހީ ނިޒާމަށް އަންނާނެ،" މިނިސްޓަރު ވިދާޅުވި އެވެ.\nނާޒިމް ވިދާޅުވީ ޓްރީ ޓޮޕް ހޮސްޕިޓަލާއެކު، ގަބޫލުކުރަން ދަތި ހެޔޮ ބަދަލުތަކެއް ރާއްޖޭގެ ސިއްހީ ނިޒާމަށް އަންނާނެ ކަމަށެވެ.\nހޮސްޕިޓަލް މިއަދު ނޫސްވެރިންނަށް ދައްކާލިއިރު އެތަނުގެ ހުރިހާ މަސައްކަތެއް ވަނީ ނިމިފަ އެވެ. މިހާރު ކުރަމުން ދަނީ އެތަނުގައި ބައެއް މެޝިނަރީތައް ބެހެއްޓުމަށްފަހު ޓެސްޓްކުރުމާއި ބައެއް ތަކެތި ބެހެއްޓުމާއި މުވައްޒަފުންނަށް ތަމްރީނު ދިނުމުގެ މަސައްކަތެވެ.\nގާތްގަނޑަކަށް 1.5 ބިލިއަން ރުފިޔާ ހަރަދުކޮށްގެން ތަރައްގީކުރި ހޮސްޕިޓަލުގައި އެންމެ ޒަމާނީ ފެންވަރުގެ އެމްއާރުއައި މެޝިނަކާއި ސީޓީ ސްކޭން މެޝިނާއި އެކްސްރޭ މެޝިންތައް ބަހައްޓާފައިވެ އެވެ. އަދި މުވައްޒަފުންނަށާއި ބަލި މީހުން ބޭތިއްބުމަށް ހާއްސަ ޕްރައިވެޓް ވޯޑުތަކެއް ވެސް ވަނީ ތައްޔާރުކޮށްފަ އެވެ. އޭގެ އިތުރުން ކެންސަރަށް ފަރުވާ ދިނުމަށް ކީމޯ ތެރަޕީގެ ހިދުމަތާއި ކިޑްނީ ޑައިލިސިސް ހެދޭ މެޝިންތަކާއި އޯޕަން ހާޓް ސާޖަރީ ހެދޭނެ ތިއޭޓަރު ވެސް ވަނީ ތައްޔާރުކޮށްފަ އެވެ.\nޓްރީ ޓޮޕް ހޮސްޕިޓަލުގައި ބަލި މީހުންނަށް ހާއްސަ ކޮޓަރިއެއް ހެލްތު މިނިސްޓަރަށާއި ނޫސްވެރިންނަށް މިއަދު ދައްކާލަނީ. -- ފޮޓޯ: އަބްދުﷲ ޖަމީލު /މިހާރު\nޓްރީޓޮޕް އިންވެސްޓްމަންޓްގެ ޑިރެކްޓަރު އާދަމް ސަލީމް ވިދާޅުވީ އެ ކުންފުނި މަސައްކަތްކުރަނީ މިއަހަރުގެ ތެރޭގައި އެ ހޮސްޕިޓަލް ހުޅުވުމަށް ކަމަށެވެ. އަދި މިހާރު ކުރަމުންދަނީ އެތަނުގެ ހިދުމަތް ފެށުމަށް ކުރަން ޖެހޭ އެންމެ ފަހުގެ މަސައްކަތްތައް ކަމަށް ވެސް އޭނާ ވިދާޅުވި އެވެ.\nހުޅުމާލޭގެ މެދެއްހާ ހިސާބުގައި ފަސް ބުރިއަށް ތަރައްގީކުރި 152 އެނދުގެ ހޮސްޕިޓަލް ހިންގާނީ މެލޭޝިއާގެ ސައިމް ޑާބީ ކުންފުންޏާއި އޮސްޓްރޭލިއާ ރަމްޒޭ ހެލްތު ކެއާ ގްރޫޕު ގުޅިގެންނެވެ.\nއިތުރު ލިޔުންތައް ސިއްހަތު ހުޅުމާލެ ހޮސްޕިޓަލް ސިއްހީ ޚިދުމަތް އާސަންދަ ޓްރީޓޮޕް ހޮސްޕިޓަލް\nޓްރީ ޓޮޕް ހޮސްޕިޓަލް މި މަހު ހުޅުވަނީ


Minimum wage'ge bill avas kurumah govaala dhidhoo'gai ehvumeh baavaifi\nރާއްޖެ - މިނިމަމް ވޭޖް ބިލް\nއެ ރަށު ކައިރީ ރިސޯޓްތަކުގެ މުވައްޒަފުން ބައިވެރިވި\nބިލް އަދި މަޖިލީހަށް ހުށައެއް ނާޅާ\nކ. މާލެ 18 އޯގަސްޓު 2019 | އާދީއްތަ 22:11 6,930\nދިއްދޫގައި ބޭއްވި އެއްވުމުގެ ތެރެއިން - ފޭސްބުކް\nމިނިމަމް ވޭޖްގެ ބިލް އަވަސް ކޮށް ދިނުމަށް ގޮވާލާ ހއ. ދިއްދޫގައި އެއްވުމެއް ބާއްވައިފިއެވެ.\nއާދިއްތަ ދުވަހު ބޭއްވި އެއްވުމުގައި ބައިވެރިވި މީހުުން ތިބީ އެ އަތޮޅުގެ ދާއިރާތައް ނިސްބަށްވާ ރައްޔިތުންގެ މަޖިލީހުގެ މެމްބަރުންގެ ފޮޓޯތައް ހިފަހައްޓައިގެންނެވެ.\nދިއްދޫ ކައުންސިލްގެ ރައީސް އަލީ ހާޝީމް ވިދާޅުވީ، އެ އެއްވުމަކީ މިނިމަމް ވޭޖްގެ ބިލް އަވަސް ކޮށްދިނުމަށް އެދި ސަރުކާރުގެ ސަމާލުކަމަށް ގެނައުމަށް ބޭއްވި އެއްވުމެއް ކަމަށެވެ.\nސޯޝަލް މީޑިއާގައި އަޕްލޯޑް ކޮށްފައިވާ ފޮޓޯތަކުން ފެންނަ ގޮތުން އެމީހުން އެއްވުން ބާއްވާފައިވަނީ އެ ރަށު ސްޓޭޖެއް މަތީގައެވެ. ހާޝިމް ވިދާޅުވީ، އެއްވުމުގައި ބައިވެރިވެފައިވަނީ އެ ރަށް ކައިރި ރިސޯޓުތަކުގައި މަސައްކަތް ކުރާ މުވައްޒަފުން ކަމަށެވެ. އެ ރަށުގެ ގިނަ ޒުވާނުންވެސް ބައިވެރިވި ކަމަށް އޭނާ ވިދާޅުވިއެވެ.\nމަސައްކަތްތެރިންނަށް އެންމެ ކުޑަ އުޖޫރައެއް ކަނޑައެޅުމަކީ ރައީސް ސޯލިހުގެ ރިޔާސީ ވައުދުގެ ތެރޭގައި ހިމެނޭ އެއް ވައުދެެވެ. މިހާތަނަށް އެ ބިލް މަޖިލީހަށް ހުށައަޅާފައެއް ނުވެއެވެ. އެންމެ ކުޑަ އުޖޫރަ ކަނޑައަޅާނެ ގޮތާ މެދު ލަފާދޭނެ ކޮމިޓީ ''ސެލެރީސް އެންޑް ވޭޖްސް އެޑްވައިޒަރީ ބޯޑް''ގެ ނަމުގައި ބޯޑެއް ރައީސް ސޯލިހު ވަނީ އެކުލަވާލާފައެެވެ.\nފަސް މެމްބަރުންގެ މައްޗަށް ހިމެނޭ އެ ބޯޑު ގައި އިންޑަސްޓްރީ ތަކުގައި މަސައްކަތް ކުރާ ފަރާތްތަކުގެ އިތުރުން މަސައްކަތްތެރިންގެ ފަރާތުން ދެ މެމްބަރަކު ހިމޭނެއެވެ. ސަރުކާރުގެ ފަރާތުން އެއް މެމްބަރަކު ބޯޑުގައި ހިމެނި ވަޑައިގަންނަވައެވެ.


Heevanee maibadhaige halaakunuvaa baives PG aa hedhi halaakuvaahen: Lamha | ThePress\nހީވަނީ މައިބަދައިގެ ހަލާކުނުވާ ބައިވެސް ޕީޖީއާ ހެދި ހަލާކުވާހެން: ލަމްހާ\nމާވިންގެ ދިވެހި ލޯބިވެރިޔާ ހަލީމަތު ލަމްހާ އަބްދުއްރަހްމާން\nއައިޖީއެމްއެޗުގައި މަސައްކަތް ކުރި ފިލިޕީންސްގެ ނަރުހެއް ކަމަށްވާ މޭރީ ގްރޭސްއޮނެޑް ޕިނެޑާ މަރާލި ކަމުގެ ތުހުމަތުގައި ހައްޔަރު ކުރި އައިޖީއެމްއެޗްގެ ނަރުސް ހަލީމަތު ލަމްހާ ވަނީ، ޕީޖީ އިން ވަކި މުއްދަތެއްގެ ތެރޭގައި ކަންކަން އަވަސް އަވަހަށް ކުރަން ހަދައިގެން އޭނާގެ މައިބަދައިގެ ހަލާކު ނުވާ ބައިވެސް ހަލާކުވަމުން ދާހެން ހީވާ ކަމަށް ބުނެފައެވެ.\nމިއަދު ކްރިމިނަލް ކޯޓުގައި ކުރިއަށް ގެންދިޔަ އެ މައްސަލައިގެ އަޑުއެހުމުގައި ލަމްހާ ބުނީ އިއްޔެ ނާރުގެ ޑޮކްޓަރަކަށް ދައްކަން އޭނާ މާފުށިން މާލެ ގެނައީ އޭނާގެ ހާލަށް ބަލާ ނުލައި ވަރަށް ކަނޑުގަދައިރު ކަމަށާއި އެއް ގަޑިއިރުގެ އެ ދަތުރަށް ފަހު އުނަގަނޑުގައި ވަރަށް ބޮޑަށް ރިއްސި ކަމަށެވެ.\n"ޕީޖީއިން ވަކި މުއްދަތެއްގެ ތެރޭގައި ކަންކަން އަވަސް އަވަހަށް ކުރަން ހަދައިގެން ގޮސް އަޅުގަނޑުގެ ބެކްގަ ދެން ހުރި ބައިވެސް ހަލާކުވަމުން ދާހެން އަޅުގަނޑަށް ހީވަނީ"\nމޭރީގެ މަރުގެ މައްސަލައިގައި ލަމްހާގެ މައްޗަށް ދައުލަތުން ތިން ދައުވާއެއް އުފުލާފައި ވެއެވެ. އެއީ އެނގިހުރެ މީހަކު މެރުމުގައި ބައިވެރިވުމުގެ ދައުވާ އާއި އެހެން މީހެއްގެ މުދަލެއްގެ މައްޗަށް ހުއްދަ ނޫން ގޮތެއްގައި ބާރު ހިންގުމުގެ ކުށުގެ ދައުވާގެ އިތުރުން ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ދައުވާއެވެ.\nމި ތިން ދައުވާއަށް ވެސް ލަމްހާ ވަނީ އިންކާރުކޮށްފައެވެ. އެހެންކަމުން މި ދައުވާތައް ސާބިތުކުރުމަށް ދައުލަތުން ހުށަހަޅާފައިވާ ހެކިތައް މިއަދު ވަނީ ހާމަކޮށްފައެވެ.\nއެގޮތުން އެނގިހުރެ މީހަކު މެރުމުގައި ބައިވެރިވުމުގެ ދައުވާ ސާބިތުކުރުމަށް 110 ހެކި ދައުލަތުން ވަނީ ހުށަހަޅާފައެވެ. އޭގެ ތެރެއިން 74 ހެއްކަކީ ޝަފަހީ ހެކި ކަމަށް ވެސް ވަނީ ބުނެފައެވެ. އަނެއް ދެ ދައުވާ ސާބިތުކުރުމަށް 18 ހެކި ހުށަހަޅާފައި ވާއިރު އޭގެތެރޭގައި 11 ޝަފަހީ ހެކި ހިމެނެއެވެ. ދައުލަތުން ލިޔުމުން ތަފްސީލީ ގޮތެއްގައި ހެކިތައް ހުށަހަޅާ ސަބަބު ބަޔާންކޮށްފައި ވާތީ އަޑުއެހުމުގައި ކިޔައިދީފައެއް ނުވެއެވެ.\nދައުވާތަކަށް އިންކާރުކޮށްފައި ވާތީ ލަމްހާގެ ފަރާތުން ވެސް ވަނީ 11 ދިފާއީ ހެއްކެއް ހުށަހަޅާފައެވެ. އެގޮތުން މޭރީއާއި މާވިންގެ ދަރިފުޅު އަބަދުވެސް އެ ގެއަށް ގެނެސްގެން ބަލައިދޭކަން ސާބިތުކުރަން ލަމްހާގެ ގޭގައި ދިރިއުޅޭ އޭނާގެ މަންމަ އާއި ދައްތަގެ ހެކި ވަނީ ހިމަނާފައެވެ. އަދި ފުލުސް އޮފިސަރުންނާއި އައިޖީއެމްއެޗްގެ މުވައްޒަފުންގެ އިތުރުން މޭރީގެ އޮޓޮޕްސީ ރިޕޯޓު ހެދި ދެ ޑޮކްޓަރުން ވެސް ލަމްހާގެ ދިފާއުގައި ވަނީ ހުށަހަޅާފައެވެ.\nލަމްހާ ސާބިތުކޮށްދޭން ބޭނުންވަނީ ލަމްހާގެ ގެއިން ފެނުނު ބޭސްތަކަކީ ހަމައެކަނި އައިޖީއެމްއެޗްގައި ބޭނުންކުރާ އެއްޗެހި ނޫން ކަމަށާއި އެއީ ހަމައެކަނި އެސްޓީއޯއިން އެތެރެކުރާ ބޭސްތަނެއް ނޫންކަމެވެ. ފުލުހުން މެދުވެރިކޮށް ލަމްހާ ދިރިއުޅޭ ގެ ބަލައި ފާސްކުރި ކުރި ގޮތާއި ހޯދި ތަކެތި ސީލް ކުރި ގޮތް ސާފުކުރަން ބޭނުންވާ ކަމަށް ވަނީ ދިފާއުން ބުނެފައެވެ.\nދިފާއީ ވަކީލް އަބްދުﷲ ޝާއިރު ވިދާޅުވެފައި ވަނީ ލަމްހާގެ ގެއިން ފެނުނު ބޭސްތަކަކީ ހަމައެކަނި އެސްޓީއޯއިން އެތެރެކުރާ ބޭސްތަކެއް ނޫންކަން ސާބިތުކުރުމަށް ކަސްޓަމްސްގެ ރިކޯޑުތަކެއް ހޯދަން އެދިފައިވާނެ ކަމަށާއި އެއް ބެޗް ނަންބަރުތަކެއްގެ ބޭސްތަކެއް އޭޑީކޭއާއި އަމިއްލަ ކްލިނިކްތަކުގައި ވެސް ހުރިކަން ސާބިތުކުރަން އެމީހުން މެދުވެރިކޮށް ވެސް މައުލޫމާތު ހޯދަން އެދިފައިވާނެ ކަމަށެވެ.\nމިއަދުގެ އަޑުއެހުމުގައި ގާޒީ ހުސެއިން ފާއިޒް ރަޝާދު ވަނީ މިމަހުގެ 26 ވަނަ ދުވަހުގެ ކުރިން ހެކިތައް ލިޔުމުން ހުށަހެޅުމަށް ލަމްހާއަށް ފުރުސަތު ދީފައެވެ. އަދި މިއަދު ވަނީ މި މައްސަލައަކީ މަދަނީ މިންގަނޑުން ކުރިއަށް ގެންދެވޭނެ މައްސަލައެއް ކަމަށް ވެސް ނިންމާފައެވެ.\nލަމްހާގެ ބަންދާ ގުޅޭ ގޮތުން މިއަދު ގޮތެއް ނިންމަން އޮތް ނަމަވެސް ދައުލަތުގެ ފަރާތުން ދިފާއުން ދީފައިވާ ރައްދަށް ލިޔުމުން ރައްދު ދީފައި ނުވާތީ ގޮތެއް ނިންމާފައެއް ނުވެއެވެ. އެހެންނަމަވެސް ދައުލަތުން ވަނީ ލަމްހާގެ ބަލި ހާލަތާ ގުޅިގެން ޑޮކްޓަރު ދީފައިވާ ލަފަޔާ އެއްގޮތަށް އިންތިޒާމްތައް ހަމަޖެހިފައިވާ ކަމަށް ބުނެފައެވެ. އެގޮތުން ލަމްހާއަށް އެއްވެސް ވަރަކަށް ބަރު އެއްޗެހި އުފުލަން ނުޖެހޭ ކަމަށާއި ފެން އިސްކުރަށް ގުޅާނެ ހަ ފޫޓުގެ ހޮޅިއެއް ދީފައިވާނެ ކަމަށާއި ސިޑިން އަރަންޖެހޭ ހާލަތްތަކުގެ އޮފިސަރުންގެ އެހީ ލިބޭ ކަމަށް ކަރެކްޝަނާ ހަވާލާދީ ދައުލަތުން ވަނި ފާހަގަކޮށްފައެވެ. އަދި ބަރާބަރަށް ޖަލުގައި ފިޒިއޮތެރަޕީ ދެމުން އަންނަ ކަމަށް ވެސް ދައުލަތުން ބުންޏެވެ.\nމީގެ އިތުރުން ކާއެއްޗެހި އަޅާވަގުތު ޖަލުތެރޭގެ މަސައްކަތު މީހަކު އައިސް އެކަން ކޮށްދޭ ކަމަށާއި އަތުން އެއްޗެހި ދޮވުމުގެ ބަދަލުގައި ކަރެކްޝަންސްގެ ލޯންޑްރީ ސާވިސް ބޭނުންކުރުމުގެ ފުރުސަތު ދިން ނަމަވެސް އެތަނުން އެއްޗެހި ދޮންނަން ބޭނުން ނުވާ ކަމަށް ލަމްހާ ބުނެފައިވާ ކަމަށް ވެސް ދައުލަތުން ބުނެއެވެ.\nއެކަން ކަމަށް ރައްދު ދީ ލަމްހާ ބުނީ ފާހާނަ ޕްލަޝް ކުރެވޭނެ އެއްވެސް ގޮތެއް ނެތުމުން އަދިވެސް ބާލިދީ ބޭނުން ކުރަން ޖެހޭ ކަމަށާއި ފަހަތަށް އަދިވެސް ބިޑިއަޅުވާ ކަމަށެވެ.\n"ދައުލަތުގެ ވަކީލުން އެ ދައްކަނީ ތެދެއް ނޫނޭ. އަދިވެސް ބިޑިއަޅުވާ. ހޮޅިއެއް އެކަނި ދިނީ، އާ ހޮޅިއެއް ދިން"\nމި މައްސަލައިގައި ދެން އޮންނާނީ ޝަރީއަތުގެ ކުރިން ހުށަހަޅާ ހުށަހެޅުންތަކާ ގުޅިގެން ވާހަކަ ދެއްކުމާއި ބަންދާމެދު ގޮތެއް ނިންމުމެވެ.\nމޭރީގެ މަރުގެ މައްސަލައިގާ އޭނާގެ ފިރިމީހާއާއި ލަމްހާ ވަނީ ހައްޔަރުކޮށް ޝަރީއަތް ނިމެންދެން ބަންދުކޮށްފައެވެ. އެ މައްސަލައިގައި ލަމްހާގެ މައްޗަށް ވަނީ ތިން ދައުވާއެއް ކޮށްފައެވެ. އެ ތިން ދައުވާތަކަކީ އެނގިހުރެ މީހަކު މެރުމުގައި ބައިވެރިވިކަމުގެ ދައުވާއާއި އެހެން މީހެއްގެ މުދަލެއްގެ މައްޗަށް ހުއްދަނޫން ގޮތެއްގައި ބާރު ހިންގުމުގެ ކުށުގެ ދައުވާއާއި ހުއްދަ ނަގައިގެން ކުރަންޖެހޭ ކަމެއް ހުއްދަ ނުނަގާ ކުރުމުގެ ކުށުގެ ދައުވާއެވެ. ލަމްހާގެ މައްޗަށް މި ތިން ދައުވާ ސާބިތުވެއްޖެ ނަމަ، އޭނާގެ މައްޗަށް ދިހަ އަހަރާއި ހަތަރު މަހާއި 24 ދުވަހުގެ ޖަލު ހުކުމެއް އަންނާނެއެވެ.\nފިލިޕީންސަށް ނިސްބަތްވާ، އައިޖީއެމްއެޗްގެ ޑައަލިސިސް ޔުނިޓުގައި މަސައްކަތް ކުރި މޭރީ ގްރޭސް މަރުވީ ދަންޖެހިގެން ކަމަށް ބުނެ ސޯޝަލް މީޑިއާގައި މިދިޔަ އޮކްޓޯބަރު މަހު ވަނީ ހަބަރު ފަތުރާފައެވެ. ނަމަވެސް އޭނާ މަރުވީ ބޮލަށް ލިބުނު ބޮޑެތި ޒަހަމްތަކާ ގުޅިގެން ކަމަށް ފުލުހުން މީގެ ކުރިން ވަނީ ބުނެފައެވެ.\nހަބަރު ކްރިމިނަލް ކޯޓް އައިޖީއެމްއެޗް މަރު\nއުދައްޔުގެ ފުއްޕާމެއަށް ގިނަ އަދަދެއްގެ ލޭ ވަނީ އެޅިފައި!\nޝައިޚް ނިޝާންގެ ބަންދަށް އިތުރު 13 ދުވަސް!\nދައުވާ ލިބޭ މީހުން ލައިގެން ހުރި އެއްޗެހީގައި އުދައްޔުގެ ލެޔެއް ނެތް!\nނަދީމްގެ މަރު: ގާޒީ ސަލާމުގައި ހުރުމުން ހުކުމްކުރުން ފަސްކޮށްފި\nމޭރީގެ މަރު: ލަމްހާގެ ބަންދު ދަމަހައްޓައިފި\nމީނަ މިވަރަށް އިސްތިހާރު މިކުރަނީ ކީއްކުރަންތަ؟\nޖަލަށް ލާ އެންމެން މައިބަދަ ފީވަނީ.\nއަލީ ބިން ޔޫސުފް\nމީނަގެ އަމަލު ތަކުންނާއި މިހާރުވެސް މިދައްކާ ވާހަކައާއި އުޅޭގޮތުން މީނައަކީ ސަހަލު އަންހެނެއް ނޫންކަން އެބައިގެއެވެ. ހަމަ ކޮންމެފަދަކަމެއްވެސް މީނަ ކޮއްފާނެއެވެ.


Hurihaa jalsa akah haaziruvi Addu hamaekani member akee Ilyaas Labeeb\nހުރިހާ ޖަލްސާއަކަށް ހާޒިރުވި އައްޑޫ ހަމައެކަނި މެމްބަރަކީ އިލްޔާސް ލަބީބު\nހުޅުދޫ ދާއިރާގެ މެންބަރު އިލްޔާސް ލަބީބު ---\nރައްޔިތުންގެ މަޖިލީހުގައި އައްޑޫ ސިޓީ ތަމްސީލު ކުރައްވާ މެންބަރުންގެ ތެރެއިން މިދިޔަ އަހަރު މަޖިލީހުގެ ހުރިހާ ޖަލްސާއަކަށް ވަޑައިގެންނެވި އެ ސިޓީގެ ހަމައެކަނި މެންބަރަކީ ހުޅުދޫ ދާއިރާގެ މެންބަރު އިލްޔާސް ލަބީބު ކަމަށް މަޖިލީހުގެ ހާޒިރީން ދައްކައިފިއެވެ.\nރައްޔިތުން މަޖިލީހުގައި އައްޑޫ ސިޓީ ތަމްސީލު ކުރައްވާ ހަތް މެންބަރުން ތިއްބަވައެވެ. އެ މެންބަރުންގެ ތެރެއިން، އިލްޔާސް ލަބީބު ވަނީ މިދިޔަ އަހަރުގެ ތިން ދައުރުގައި މަޖިލީހުން ބޭއްވި ޖުމްލަ 105 ޖަލްސާއަށް ވަޑައިގެންފައެވެ.\nއައްޑޫ ސިޓީ މެމްބަރުންގެ ތެރެއިން އެންމެ މަދުން މަޖިލީހަށް މިދިޔަ އަހަރު ވަޑައިގެންނެވީ ހިތަދޫ އުތުރު ދާއިރާގެ މެންބަރު އަހުމަދު އަސްލަމެވެ. އޭނާ ވަނީ 15 ޖަލްސާއަކަށް މަޖިލީހަށް ސަލާމް ވިދާޅުވެފައެވެ. އަދި މަޖިލީހަށް ވަކި އެއްޗެއް ނާންގަވައި، 8 ޖަލްސާއަކަށް އަސްލަމް ވަޑައިނުގަންނަވައެވެ.\nދެ ވަނައަށް އެންމެ މަދުން މަޖިލީހަށް ހާޒިރުވި އައްޑޫ މެމްބަރަކީ މީދޫ ދާއިރާގެ މެންބަރު ރޮޒައިނާ އާދަމެވެ. އޭނާ ވަނީ 8 ދުވަހު ސަލާމް ވިދާޅުވެފައެވެ. ތިން ވަނައަށް އެންމެ މަދުން މަޖިލީހަށް ހާޒިރުވި އައްޑޫ މެމްބަރަކީ މަރަދޫ ދާއިރާގެ މެންބަރު އިބްރާހީމް ޝަރީފެވެ. އޭނާ ވަނީ ފަސް ދުވަހު ސަލާމް ވިދާޅުވެފައިވެއެވެ.\nހިތަދޫ ދެކުނު ދާއިރާގެ މެންބަރު އިބްރާހީމް ނާޒިލް މަޖިލީހަށް ސަލާމް ވިދާޅުވީ އެންމެ ދުވަހަކުއެވެ. އަދި ވަކި އެއްޗެއް ނާންގަވައި ދެ ދުވަހު އޭނާ މަޖިލީހަށް ވަޑައެއް ނުގަންނަވައެވެ. ފޭދޫ ދާއިރާގެ މެންބަރު މުހައްމަދު ނިހާދު ވެސް މަޖިލީހަށް ސަލާމް ވިދާޅުވީ އެންމެ ދުވަހުއެވެ. ކަރަންޓީނުގައި ހުންނެވުމުން9ޖަލްސާއަކަށް ނިހާދަށް ވަޑައިނުގެންނެވޭ ކަމަށް މަޖިލީހުގެ ހާޒިރީން ދައްކައެވެ.\nމަޖިލީހުގެ ޖަލްސާތަކަށް އައްޑޫ ސިޓީ އިން އިންތިހާބު ވެވަޑައިގެންނެވި މެންބަރުންގެ ތެރެއިން ހުރިހާ ޖަލްސާއަކަށް ވެސް ވަޑައިގެންނެވި އިލްޔާސް ލަބީބަކީ 17 ވަނަ ރައްޔިތުންގެ މަޖިލީހުގައި ހުޅުދޫ ދާއިރާ ތަމްސީލް ކުރެއްވި މެންބަރެވެ.


Majilis In Nerefaivaa Listakee Aburu Kathilan Hingaafaivaa Jareemaaeh - Nizar - Vaguthu\nމަޖިލީހުން ނެރެފައިވާ ލިސްޓަކީ އަބުރު ކަތިލަން ހިންގާފައިވާ ޖަރީމާއެއް - ނިޒާރް\n6 މަސް ކުރިން ( މެއި 12, 2021 )\nއައްޑޫ ސިޓިގެ އިންތިހާބީ މޭޔަރު އަލީ ނިޒާރު- ވަގުތު އިމޭޖަސް- މުހައްމަދު އަފްޒަލް\nރައްޔިތުންގެ މަޖިލީހުން ނެރެފައިވާ އެމްއެމްޕީއާރްސީގެ ހިޔާނާތުގެ ލިސްޓަކީ އަބުރު ކަތިލަން ހިންގާފައިވާ ޖަރީމާއެއް މިދިޔަ މަހު ބޭއްވި ލޯކަލް ކައުންސިލްތަކުގެ އިންތިޚާބުގައި ވާދަކުރައްވައިގެން ކާމިޔާބު ކުރެއްވި އައްޑޫ ސިޓީގެ އިންތިޚާބީ މޭޔަރު އަލީ ނިޒާރު ވިދާޅުވެއްޖެއެވެ.\nއަލީ ނިޒާރް މިގޮތަށް ވިދާޅުވީ، އެމްއެމްޕީއާރުސީ ބޮޑު ޚިޔާނާތުގެ ފައިސާ ލިބުނު މީހުންގެ ލިސްޓުގައި އޭނާގެ ނަން އޮތުމުންނެވެ.\nއެ ލިސްޓުގައި ނިޒާރްގެ ނަން އޮތްއިރި، އެއީ ހިޔާނާތް ހިންގިއިރު ރައްޔިތުންގެ މަޖިލީހުގެ މެންބަރެކެވެ.\nއަލީނިޒާރުގެ ނަން ލިސްޓުގައި އޮތީ ތަހުގީގަށް ބޭނުންވާ މައުލޫމާތު އެއްކުރުމުގެ މަރުހަލާގައި ތިބި މީހުންގެ ނަންތަކުގެ ތެރޭގައެވެ.\nނިޒާރް ވިދާޅުވީ، އޭނާގެ ނަން ހިމަނައިގެން މަޖިލީސް އިން ނެރެފައިވާ ލިސްޓަކީ އަބުރު ކަތިލަން ހިންގާފައިވާ ޖަރީމާއެއް ކަމަށެެވެ.\n"އިންފޮމޭޝަން ކަލެކްޝަން ޖަހައި، އެއީ ވަގެއް ކަމަަށް ނިންމައި، މީހުން ބަދުނާމު ކުރެވިގެން ނުވާނެ"،\nAlhugandu ge nan himanai Majlis in nerefaivaa list akee aburu kathi lan hingaafai vaa jareemaa eh. "Information collection" jahai vagei kamah nimmai meehun badhunaam kurevigen nuvaane. Fail vefai vaa dhaulathei ge sifa saafu vamun mi dhanee. @evattey @Imthiyazfahmy pic.twitter.com/PolA1rYiGU\n— Ali Nizar (@DhekunuNizar) May 12, 2021\nއަށާރަވަނަ ރައްޔިތުންގެ މަޖިލީހުގައި އައްޑޫ ހިތަދޫ މެދު ދާއިރާ ތަމްސީލް ކުރެއްވި އަލީ ނިޒާރު އިތުރަށް ވިދާޅުވީ، ފެއިލްވެފައިވާ ދައުލަތެއްގެ ސިފަ ސާފް ވަމުންދާ ކަމަށެެވެ.\nއެމްއެމްޕީއާރުސީގެ ޚިޔާނާތުގެ ފައިސާ ރައްޔިތުންގެ މަޖިލީހުގެ މިހާރުގެ 16 މެންބަރަކަށް ލިބިފައިވާއިރު، މަޖިލީހުގެ ކުރީގެ 44 މެންބަރަކަށް ލިބިފައިވެއެވެ\nމިވަގުތު އައްޑޫ ފުރަބަންދު ކުރުން އުނދަގޫ- ނިޒާރު\nއައްޑޫގައި ކޮވިޑް ކޮންޓްރޯލް ކުރުމަށް އިތުރު ފިޔަވަޅުތަކެއް އަޅަނީ\nމެއި 12, 2021 17:35\nތިޔަށް ކިޔަނީ އަމިއްލައަށް ބޭނުން، ތަންކޮޅެއް އޮށްޓަރު ހުރި ސަބަބުތަކެއް ބުނެލިނަމަ ބައެއް މީހުންނަށް އޮޅުވާލެވިދާނެ، އަދީބު ނައިބު ރައީސް ކަމަށް މަޖިލީހުން ފާސްކުރި ގޮތް ހަދާން އަދިވެސް އެބަހުރި ދެއްތޯ.\nމެއި 12, 2021 17:57\n100 ގެ ވާހަކައެއް.. ރ ޔާމީން ވައްކަމެއްނުކުރާނެ... އަދީބު މީހުން ފްރޭމް ކުރަނީ.. އޭނާ ބުނަންވީ މަ ފައިސާދިނީމޭ މައުމޫނަށް.. އެހިސާބުން މައުމޫނުވާނީ ވަގަކަށް.. އަޅެފަހެ ފުލުސް ވަގުތަ މިކުޅެނީ..\nމެއި 12, 2021 19:47\nޙަހަ ހަ. ގައުމެއްގެ ޤާނޫނު ހަދާ މަޖިލިހަކުން އަބުރު ކަތިލާވަރުގެ މީހެއްނޫން ތީކީ. މޭޔަރަކަށް ހޮވުނަސް ތިވަރުގެ ފޮނިނުވޭ. ކޮންމެސް ކަމެއް ހިގައިގެން އެލިސްޓަށް ނަންއެރީ. މަ ވެސް މިހުރީ. މަގޭނަމެއްނެތް.\nމެއި 12, 2021 19:54\nދެން އިތުރުފުޅު ހައްދަވަން ނޫޅުއްވާ. ވާނެ ހައެތި ވެ ނިމެނީތި.\nމެއި 12, 2021 19:55\nއަބުރު ކަތިލެވޭނީވެސް އަބުރެއް އޮތްބައެއް ނަމަތާ؟؟؟\nމެއި 12, 2021 20:21\nއަބުރޭ؟ ކަލޭ ދަންނަންތަ އިންސާނުންގެ އަބުރެއް އޮންނަކަން! ތިކަހަލަ އަޚްލާގު ނުބައި ކުނި އަނގަތަކުގެ ވެރިންނަކީ އަހަރުމެން ގާތު ފަނިފަކުސާތަކެއްފަދަ ބައެއް.\nމެއި 12, 2021 21:05\nނިޒާރު ލަދު ކޮބާ؟ ވެރިކަމުގަ އޮތީ ނިޒާރުގެ ޕާޓީ. މަޖިލީހުގެ ސުޕަ މެޖޯރިޓީ އޮތީ ނިޒާރުގެ ޕާޓީ. ސުޕުރިމް ކޯޓުގަ ތިބީ ނިޒާރުގެ ޕާޓިން އައްޔަންކުރި މީހުން. އެހެންވީމަ ނިޒާރުގެ އަބުރު ކަތިލީ ނިޒާރުގެ އަމިއްލަ އަތުން ނޫންތަ؟ ދެން އެހެން ނޫނަސް ރރައްޔިތުންގެ ފައިސާ ގަނޑު ދަވާލީ ހުރިހާ ކުލައެއްގެ މީހުން އެއްވެގެން ކަން އެއޮތީ ފެންނަން.\nމެއި 13, 2021 00:28\nދެން މަރަށް ތެޅެނީ ދީ؟؟؟ ދެން ލަލަލާ\nއެއީ އެއްގޮތަކަށްވެސް ހިނގާފައިނުވާ ކަމެއްހެއްޔެވެ ؟ ޙާލަތަކީ، ތުހުމަތަށް އިންކާރުކުރަންޖެހޭ ޙާލަތެވެ. އާނއެކޭ ! ނުވަތަ ނޫނެކޭ ! ބުނުން ލާޒިމުވާ ޙާލަތެވެ. ނަމަވެސް، ތިޔަވިދާޅުވަނީ، ތުހުމަތުން ބަރީއަވުމުގައި ދެއްކެން އޮތް ޙުއްޖަތެއްނޫނެވެ. އެމީހެއްގެ އަބުރު ގެއްލުވައިލަނީ އެމީހަކު އަމިއްލައަށެވެ. އެހެނީ ސީދަލަށް ހުއްޓައި ބުރަކަޢްޓަށް ނޭރޭނެއެވެ. ވަލުދޮރާށިންވަދެ ރައްޔިތުންގެ ފައިސާގައި ހިފާފައިވާނަމަ، އެއީ ވަރަށްބޮޑު ގޯހެކެވެ.\nމެއި 13, 2021 05:24\nއަބުރު ކަތިލެވޭނީ އަބުރެއް އޮތް ބައެއް ނަމަ !\nމެއި 13, 2021 05:28\nނިޒަާރު އަބުރު ޮވެގެން ކަތިލެވެޭ ނިީ\nމެއި 13, 2021 07:24\nބަެކާރު ވާހަކަ ނުދައްކަވާ ޒީއަތު މެން ގޮތައް ވެބަލަ. ޢެއަށް ފަހު ސާބިތު ކޮއް ދެއްވާ ޚިޔާނާތުގެ ފައިސާ ބޭނުން ނުކުރާކަން ވަރަށް ސާފް.


Idhikolhu meeheh nuhunnaane, Thinadhoo enmen aa bahdhalu kuraanan: Shaheem\nއިދިކޮޅު މީހެއް ނުހުންނާނެ، ތިނަދޫގެ އެންމެންނާ ބައްދަލުކުރާނަން: ޝަހީމް\nޝަހީމް ތިނަދޫއަށް ވަޑައިގެންނެވުމުން މަރުހަބާ ކިޔަނީ\nގދ. ތިނަދޫއަށް ރައީސް އަބްދުﷲ ޔާމީންގެ ރަނިންމޭޓް މުހައްމަދު ޝަހީމް އަލީ ސައީދު މިއަދު ވަޑައިގަތުމާއެކު ހޫނު މަރުހަބާއެއް ކިޔައިފި އެވެ. މިއަދު ހަވީރު ތިނަދޫއިން ޝަހީމަށް އެންމެ ފުރަތަމަ މަރުހަބާ ދެންނެވީ ނައިބު ރައީސް އަބްދުﷲ ޖިހާދެވެ.\nޝަހީމަށް މަރުހަބާ ދެންނެވުމަށް ތިނަދޫގެ ގިނަ ބަޔަކު ބަނދަރަށް ނުކުމެ ތިބިއިރު އެންމެންނާ ސަލާމް ކުރައްވައި ނިމުނީ ގާތްގަނޑަކަށް 20 މިނެޓުންނެވެ. ސަޕޯޓަރުންނާ ސަލާމް ކުރެއްވުމަށްފަހު ޝަހީމް ވަނީ ތިނަދޫގައި މި ސަރުކާރުން ގާއިމްކުރާ އިސްލާމީ މަރުކަޒަށް ވަޑައިގެންފަ އެވެ.\nހަދަމުންދާ އެ މަރުކަޒުގައި ކައިރީގައި ހުންނަވާ ޝަހީމް ވިދާޅުވީ، ތިނަދޫއަކީ ރައީސް އަބްދުﷲ ޔާމީން ހާއްސަ ސަމާލު ކަމެއް ދެއްވައިގެން ތަރައްގީ ކުރަމުން އަންނަ ރަށެއް ކަމަށެވެ. އެގޮތުން އުމްރާނީ ގިނަ މަޝްރޫއުތަކެއް ތިނަދޫގައި ކުރިއަށްދާއިރު އޭގެ އެންމެ ބޮޑު ރަމްޒަކީ އިސްލާމީ މަރުކަޒު ކަމަށެވެ.\nއެ މަރުކަޒު ވަރަށް ހުޅުވާނެ ކަމުގެ ޔަގީންކަން ޝަހީމް މިއަދު އެރުއްވި އެވެ. އަދި އިސްލާމީ މަރުކަޒުގައި މިސްކިތާއެކު ހޯލާއި ކްލާސްރޫމްތަކާއި ލައިބްރަރީ ފަދަ ވަސީލަތްތައް ހުންނާނެކަން ފާހަގަކުރެއްވި އެވެ. އޭގެ އެންމެ މުހިންމު ބޭނުމަކީ މުޅި ހުވަދު އަތޮޅަށް އިސްލާމީ ތައުލީމާއި ސަގާފަތް ފެތުރުން ކަމަށް ޝަހީމް ވިދާޅުވި އެވެ.\nޝަހީމް ވަނީ އޭނާއަށް ތިނަދޫއިން ކީ ހޫނު މަރުހަބާއަށް ޝުކުރު ވެސް އަދާކުރައްވާފަ އެވެ. އަދި ތިނަދޫއިން ފެންނަނީ ރައީސް ޔާމީނަށް އޮތް ބޮޑު ތާއިދު ކަމަށް ވެސް ވިދާޅުވި އެވެ. ކުރިއަށް އޮތް ރިޔާސީ އިންތިހާބުގައި ވެސް ރައީސް ޔާމީނަށް ތާއިދުކޮށް ދެއްވުމަށް ޝަހީމް އެދިވަޑައިގަތެވެ.\nއޭނާ ވިދާޅުވި ގޮތުގައި ރައީސް ޔާމީންގެ ސަރުކާރަކީ ރައްޔިތުންގެ ސަރުކާރެކެވެ. އެހެންވެ ސިޔާސީ ގޮތުން ކުރިމަތިވެފައިވާ ގޮންޖެހުންތަކުގައި ވަގުތު ބޭކާރުނުކޮށް ރައީސް ޔާމީންގެ ފަހަތްޕުޅަށް އަރައިވަޑައިގަތުމަށް ވެސް ޝަހީމް ތިނަދޫގެ ރައްޔިތުންނަށް ގޮވާލެއްވި އެވެ. ޝަހީމް ވިދާޅުވީ، ތިނަދޫގައި އޭނާއާ ދެކޮޅު މީހަކު ނުހުންނާނެ ކަމަށާއި ކޮންމެ ޕާޓީއެއްގެ މީހެއް ނަމަވެސް ތިނަދޫގައި ބައްދަލު ނުކުރާނެ ރައްޔިތަކު ނުހުންނާނެ ކަމަށެވެ.\nޕީޕީއެމް ގދ. ތިނަދޫ ޑރ. މުހައްމަދު ޝަހީމް އަލީ ސައީދު\nދަތުރަށްފަހު ޝަހީމް: ރައީސް ޔާމީނަށް ތާއިދު ވަރަށް ބޮޑު\nޝަހީމްގެ ދަތުރުގެ މިސްރާބު މިފަހަރު ތިނަދުއަށް


ފްރީގައިޒް ވޮލީ ބޯޅަ މުބާރާތުގެ ފިރިހެން ބައިގެ ކުޅުން މިމަހު 15 ގައިMikal News\nމިހާރު ކުރިއަށް ފްރީގައިޒް ވޮލީ ބޯލް ޓޯނަމެންޓްގައި ވާދަކުރާ ޓީމްތަކުގެ ބައެއް ސަޕޯޓަރުން. ފޮޓޯ ފުވައްމުލަކު އަތޮޅު ކައުންސިލް\nފްރީގައިޒް ވޮލީ ބޯޅަ މުބާރާތުގެ ފިރިހެން ބައިގެ ކުޅުން މިމަހު 15 ގައި\n12 އޮކްޓޯބަރ 2015, 8:41 |\nފުވައްމުލަކު އަތޮޅު ކައުންސިލުން އިންތިޒާމްކޮށްގެން ބާއްވާ ފްރީގައިޒް ވޮލީ ބޯޅަ މުބާރާތުގެ ފިރިހެން ބައިގެ ކުޅުން މިމަހު 15 ގައި ފެއްޓުމަށް ހަމަޖެހިފައިވާ ކަމަށް އަތޮޅު ކައުންސިލުން ވިދާޅުވެއްޖެއެވެ.\nމިމުބާރާތުގެ ފިރިހެން ބައިގައި ބައިވެރިވެފައިވަނީ ހަ ޓީމެކެވެ. މުބާރާތުގެ މެޗްތައް ކުރިއަށް ގެންދިޔުމަށް ހަމަޖައްސާފައިވަނީ ދެ ގުރޫޕަކަށް ބަހާލައިގެންނެވެ. އިއްޔެ މެންދުރު ޒުވާނުންގެ މަރުކަޒުގެ ވޮލީ ކޯޓްގައި ބޭއްވި ގުރުނަގާފައިވެއެވެ. ގުރޫޕް 1 ގައި ހިމެނެނީ އެކުވެރި ފުނާޑު، މާދަޑު ފިސްޑާ އަދި ދަޑިމަގު އެކުވެރިންނެވެ. ގުރޫޕް2ގައި ހިމެނެނީ ހޯދަޑު ޔަންގު ޖަނަރޭޝަން، ދަޑިމަގު ހުދުކެޑެ އަދި ދިގުވާނޑު އަފުން ޓީމެވެ.\nމިމުބާރާތްވެސް ކުރިއަށްދާނީ ދެ ގުރޫޕަކަށް ބަހާލައިގެން ކޮންމެ ގުރޫޕަކުންވެސް އެންމެ މޮޅު ދެ ޓީމެއް ސެމީއަށްދާ ގޮތަށެވެ. އަދި ސެމީގައި3މެޗް ކުޅޭ ގޮތަށެވެ. އެގޮތުން ސެމީގެ ފުރަތަމަ މެޗްގައި ބައްދަލުކުރާނީ ގުރޫޕް 1 ގެ އެއްވަނަ ޓީމާއި ގުރޫޕް2ގެ އެއްވަނަ ޓީމެވެ. މިމެޗް ކާމިޔާބުކުރާ ޓީމެއް ފައިނަލަށް ދާނެއެވެ. އަދި ސެމީގެ2ވަނަ މެޗްގައި ބައްދަލުކުރާނީ ގުރޫޕް 1 ގެ ދެވަނަ ޓީމާއި ގުރޫޕް2ގެ ދެވަނަ ޓީމެވެ. މިމެޗް ކާމިޔާބުކުރާ ޓީމް ދެން ކުޅެންޖެހޭނީ ފުރަތަމަ ސެމީއިން ބަލިވި ޓީމަކާއެކުއެވެ. މިމެޗް ކާމިޔާބުކުރާ ޓީމެއް ފައިނަލަށް ދާނެއެވެ.


Engumaa hilaafah muzaaharaa kurumun PPM aai PNC 150,000rf in joorimanaa koffi | Mihaaru\nޕީޕީއެމާއި ޕީއެންސީ ދޮޅުލައްކަ ރުފިޔާ އިން ޖޫރިމަނާކޮށްފި\nޕީޕީއެމާއި ޕީއެންސީން މިދިޔަ ހުކުރުދުވަހު ބޭއްވި ސައިކަލް ބުރުގެ ބައިވެރިން މަގުމަތީގައި: ގަވާއިދާ ޚިލާފަށް އެއްވުން ބޭއްވި މައްސަލައިގައި އެ ދެ ޕާޓީ ވަނީ ބޮޑު އަދަދަކުން ޖޫރިމަނާކޮށްފައި. --ފޮޓޯ/މިހާރު\n31 އޯގަސްޓް 2020 - 15:09\nއިލެކްޝަންސް ކޮމިޝަނުން ބުނީ ކޮންމެ ޕާޓީއެއް 75،000ރ. އިން ޖޫރިމަނާކުރީ ސިޔާސީ ޕާޓީތަކުގެ ގާނޫނާއި އެއްވެ އުޅުމުގެ މިނިވަންކަމުގެ ގާނޫނާއި އާއްމު ސިއްހަތު ރައްކާތެރިކަމުގެ ގާނޫނުގެ ދަށުން އެޗްޕީއޭ އިން ކަނޑައަޅާފައިވާ ގައިޑްލައިންތަކާ ތަކުރާރުކޮށް ޚިލާފުވުމުން ކަމަށެވެ. ދެ ޕާޓީ ޖޫރިމަނާ ކުރިއިރު، އާއްމުންގެ ސިއްހަތަށް ނުރައްކާވާ ގޮތަށް މުޒާހަރާ ނުކުރަން އިލެކްޝަންސް ކޮމިޝަނުން ވެސް ސިޔާސީ ޕާޓީތަކަށް އިލްތިމާސްކުރި އެވެ.\nމާލެ އާއި ރަށްރަށުގައި މިދިޔަ ހުކުރުދުވަހު އިދިކޮޅުން މުޒާހަރާކުރީ، ޚާރިޖީ ގުޅުމުގައި އެެހެން ގައުމުތަކަށް ވުރެ އިންޑިއާ ގާތްކޮށް އެ ގައުމުން ދޭ ލޯނާއި އެހީތައް ސަރުކާރުން ގަބޫލުކުރުމަކީ "ރާއްޖެ ވިއްކާލުން" ކަމަށް ތުހުމަތު ކޮށެވެ. މިކަމާ ދެކޮޅަށް އަދިވެސް ސިލްސިލާ މުޒާހަރާތައް ބާއްވާނެ ކަމަށް އެ ދެ ޕާޓީން ބުނެ އެވެ.\nމާލޭގައި ކޮވިޑް ޖެހޭ މީހުންގެ އަދަދު އިތުރުވަމުން ދަނިކޮށް، އާއްމުންގެ ސިއްހަތަށް ނުރައްކާވާ ގޮތަށް މުޒާހަރާ ކުރި މައްސަލައިގައި ޕީޕީއެމާއި ޕީއެންސީގެ އިސްވެރިން ފުލުސް އޮފީހަށް ހާޒިރުކޮށް 1،000ރ. އިން ޖޫރިމަނާ ވެސް ވަނީ ކޮށްފަ އެވެ. އޭގެތެރޭގައި ކުރީގެ ރައީސް ޑރ. މުހައްމަދު ވަހީދާއި ޕީއެންސީގެ ރައީސް އަބްދުއްރަހީމް އަބްދުﷲ އާއި ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެމްބަރު އަހްމަދު ޝިޔާމްގެ އިތުރުން ޕީއެންސީގެ ނައިބު ރައީސް އިބްރާހިމް ސުޖާއު ހިމެނިވަޑައިގަންނަވަ އެވެ.\nމުޒާހަރާއާ ގުޅުވައި ފުލުސް އޮފީހަށް ހާޒިރުކުރުމަކީ ބިރު ދެއްކުމެއްގެ ގޮތުގައި ސިފަކޮށް، މި ބޭފުޅުން ވިދާޅުވެފައި ވަނީ ރާއްޖޭގެ މިނިވަން ގައުމެއްގެ ގޮތުގައި އޮތުމާ ދެކޮޅަށް ސަރުކާރުން ހިންގާ ކަންކަމާ ދެކޮޅަށް އަޑުއުފުލަން އަދިވެސް ނުކުންނާނެ ކަމަށެވެ. ފުލުސް އޮފީހަށް ހާޒިރުކޮށް ތަހުގީގު ހިންގިޔަސް ފަހަތަށް ނުޖެހޭނެ ކަމަށް އަބްދުއްރަހީމާއި ޝިޔާމް މިއަދު ވިދާޅުވި އެވެ.\nމުޒާހަރާކޮށްގެން އިދިކޮޅު ކޯލިޝަންގެ ލީޑަޝިޕަށް ފިޔަވަޅު އެޅިއިރު، އެޗްޕީއޭގެ މިންގަނޑާ ޚިލާފަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވެސް ހަރަކާތްތައް ބާއްވަވާ ކަމަށާއި އެމަނިކުފާނާ ދެކޮޅަށް ފިޔަވަޅު ނާޅާ ކަމަށް ބުނެ އިދިކޮޅުން ޝަކުވާ ކުރި އެވެ. އިދިކޮޅާ މެދު ފިޔަވަޅު އެޅީ ކޮވިޑާ ގުޅުވައިގެން ނޫން ކަމަށާއި ރައްޔިތުން ތިބި ގޮތް ހާމަވެދާނެތީ އެކަން ހުއްޓުވަން ކަމަށް ވެސް ދެ ޕާޓީގެ އިސް ބޭފުޅުން ތުހުމަތު ކުރައްވަ އެވެ.\nމުޒާހަރާ ސިޔާސީ ޕާޓީ ޕީޕީއެމް ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު އިދިކޮޅު ފަރާތްތައް އިލެކްޝަންސް ކޮމިޝަން\nއާން، މިހާރު މި ނާޤާބިލު ސަރުކާރު ހިންގެން އޮތީ ރައްޔިތުން ފެލައިގެން، މާސްކު ނާޅަޔޭ ކިޔާފަ ޖޫރިމަނާ ކުރަން ޖެހެނީ ވަކި ބައެއްތޯ..؟؟\nއަދި ޗެނަލް13 ވެސް ޖޫރިމަނާކުރޭ ހެހެހެހެހެހެހެހެހެހެ\nއެއްސޮރެއް ވަރަށް އެމްޑީޕީވެގެން ވަރަށް ކޮމެންޓް އެބަކުރޭ\nއެމްޑީޕީ ދަނީ ފުނޑެމުން.\nތިވަރު މަދު ނެގިވަރާ ބަލާފަ. ކާނިވާގަ މުޒާހަރާކުރަން ފާސްކުރިބަޔަކު މާލެތެރޭ އެއްވީމަ އެވެސް އަމިއްލައަށް ބިންވިއްކުމަށް އަމިއްލައަށް ފާސްކޮށްފަ އެކަމާ ދެކޮޅަށް ނިކުމެ މިއުޅެނީ. ލަދުހަޔާތް ކެނޑުނީމަ ކޮންމެފަދަ ކަމެއްވެސް ކޮށްފާނެ\nއެވަރު މަދު. ކޮންމެ ޕާޓީއެއް ލައްކައަކުން ޖޫރިމަނާ ކުރަންޖެހޭ.\nއެވަރުން މި ސަރުކާރު ހިނގާލެވޭނެތަ..؟؟\nތިޔަވަރުން މާބޮޑު އަސަރެއްނުކުރާނެ ހަތްދިހަފަސްލައްކަ ފުރަތަމަފަހަރައް ރަނގަޅު ތަކުރާރުވާނަމަ އިތުރުކުރަމުންގެންދޭ\nމީ ކޮންގޮތަކަށް ބަލާފައި ހެދި ހިސާބެއް؟ އެތަނުގާ ހުރި މީހުންގެ އަދަދުން ބޮލަކަށް ހާހެއް ނަގަންޖެހޭނެ.\nއެއްވެސް އެއޗެއް ނޫން.\nތަންކޮޅީ މަދީ ޖޫރިމަނާ ކުރިލެއް. މިލިޔަނުން ކުރަށްވީ.


އެ ސުވާލު – Esfiya\nހިތާމަ ދީނީ March 24, 2019\nޝީނާ އިނީ އޭނާގެ ފޯނުގެ ސްކްރީނަށް ބަލަހައްޓައިގެން ޚިޔާލަކަށް ގެއްލިފައެވެ. އޭނާގެ ހަމަހިމޭން ތަނަވަސް ކޮޓަރީގައި އެލުވާފައި ހުރި، މަޑުނޫކުލައިގެ، މަޑު ސްޕޮންޖު ސީޓުގެ ހެއްލޭ ޖޯލީގައި، ހަމަޖެހިލައިގެން ފޯނަށް ނަޒަރު ހުއްޓާލައިގެން އޮތް ނަމަވެސް، އޭނާގެ ވިސްނުމާއި ފިކުރު ވަނީ މުޅިން އެހެން ދިމާލެއްގައެވެ. ފޯނުގެ ސްކްރީނުން ފެންނަމުންދަނީ ޝީނާގެ އިންސްޓާގްރާމް އެކައުންޓައް އޭނާ އެންމެ ފަހުން ލީ ފޮޓޮއެކެވެ. ގަދަ ނޫ ކުލައިގެ ކިރިޔާ ފޫޅު ފޮރުވޭވަރުގެ ޓޮޕް ކޮޅަކާއި ޖިންސްފޮތީގެ ފަލަމަސްގަނޑުގެ ދެބައިކޮޅު އެއްބައި ފޮރުވޭވަރުގެ އެ ކުރު ސޯޓުގައި އޭނާއަށް އޭނާ ނުލާހިކު ހިތްގައިމެވެ. ބަނޑު ފެންނަން ހުރުމުންނާއި އޭނާގެ އޮމާން ދޮން ހަންގަނޑުގެ ބޮޑުބައި ފެންނަން ހުރުމުން ބޭރުގެ ރީތި މޮޑެލަކާއި ނުލާހިކު އެއްގޮތެވެ. އެ ފޮޓޮއަށް ފަސްހާހެއްހާ މީހުން ލައިކް ކޮށްފާވެއެވެ. ހުޅުމާލޭގެ ފެހި ގަސްތަކުގެ ތެރޭގައި ހުރެ ނަގާފައިވުމުން ފޮޓޮޔައް އިތުރު ފުރިހަމަކަމެއް ގެނުވައެވެ. އެތައް ބަޔަކު އެ ފޮޓޮޔައް އެކި ގޮތްގޮތައް ކޮމެންޓް ކޮށްފައިވާއިރު އެއްބަޔެއްގެ ބަހުރުވަ ހުތުރުކަމުން ރުޅިގަދަވާހާވެއެވެ. އަނެއްބަޔަކު އެތައް ތަޢުރީފެއް ކޮށްފައިވާއިރު ދެތިން މީހަކު ރުޅި އައިސްގެން އެއްޗެހިވެސް ކިޔާފައިވެއެވެ. ޝީނާ މެން ކަހަލަ އަންހެނުންނަކީ ދީނަށްހުރި އަދި އަންހެނުންނަށްވެސް ހުރި ހުތުރެއްކަމަށާއި، ލަދާއި ޙަޔާތް ގެއްލުނީމައި ނޫޅޭނެ ވަށްތަރެއް ނެތްކަމަށް ބުނެފައިވެއެވެ.\nއެއީ ޝީނާއަށް އާ ކަމެއް ނޫނެވެ. އޭނާ މޮޑެލްއެއްގެ ގޮތުގައި މަޝްހޫރުވާންފެށި ހިސާބުން އޭނާ ޕަބްލިކަށް ދޫ ކޮށްލާ ކޮންމެ ފޮޓޮޔަކަށްވެސް އެފަދަ އެއްޗެހި ކިޔާ މީހުން ބައިވަރު އުޅެއެވެ. ފުރަތަމަކޮޅު ހިތައް ކިތަމެ އުނދަގޫވީ ނަމަވެސް އޭނާގެ ސިކުނޑި އޭނާޔައް ވިސްނައިދިނީ އެއީ އޭނާގެ ކާމިޔާބައް ހަސަދަވެރިވާ ބަޔެއްކަމުގައެވެ. އަދި އޭގެ ތެރޭގައި ދީނީގޮތުން ހައްދު ފަހަނައަޅައި، ދުނިޔޭގެ ކަންކަމަށް ރަނގަޅައް ލޯ ނުހުޅުވޭ ބަޔަކުވެސް އުޅޭކަމުގައެވެ. އެ ވިސްނުމުގައި އޭނާ އެފަދަ މީހުންގެ ކޮމެންޓު ތަކަކަށް އަޅައެއް ނުލައެވެ. ދުވަހަކަށްވުރެ ދުވަހެއް އެ ދާއިރާގައި އޭނާއަށް ލިބުނު ކާމިޔާބީތައް ގިނަވެ ރާއްޖޭން ބޭރުންވެސް އެތައް ބަޔަކު އޭނާގެ އެކައުންޓައް ފޮލޯކޮށް އިތުރު ހުށަހެޅުންތައްވެސް ދިޔައީ ލިބެމުންނެވެ.\nއޭނާގެ މުޅި ދުވަހުގެ ޝެޑިޔުލް ފުލްކަމުން އަބަދު ރިސޯޓުތަކުގެ ހިތްގައިމު ގޮނޑުދޮއް ތަކުންނާއި، ރާއްޖޭގެ ހިތްގައިމު ރަށްތަކުގެ ފެހިކުލަގަދަ ގަސްތަކާއި، ރީތި ބަގީޗާ ތަކުންނާއި، މާލޭގެ މަޝްހޫރު މޮޅެތި ފޮޓޯގްރާފަރުންގެ ހިތްގައިމު ސްޓޫޑިއޯތަކުގައި ދުވަސްތައް ގުނަމުން ދިޔައީ އުފަލާއި މަޖަލުގައެވެ. ހުސްވަގުތެއް ލިބުނަސް ސޯޝިއަލްމީޑިއާގެ އެކައުންޓުތަކަށް ޝީނާ އަޅާފައި ހުރި ފޮޓޯތައްބަލާ މީހުންގެ ތަޢުރީފު ބަސްތަކުން ހިތް ވަރުލިބުން ނޫން ކަމެއް އޭނާގެ ދިރިއުޅުމުގައި ނެތްފަދައެވެ.\nނަމަވެސް މިއަދު އޭނާގެ ސިކުނޑި ވަނީ މުޅިން އެހެން ދިމާލެއްގައެވެ. ކުރިން ދުވަހަކުވެސް ހިތައް ނާރާ އަދި ވިސްނާލަންވެސް މުހިންމުކަމެއް ނުދެވުނު ކަމަކަށް އޭނާގެ ސިކުނޑި މިއަދު ހުޅުވިއްޖެއެވެ. “އަހަންނަށް މިއުޅެވެނީ ރަނގަޅައް ހެއްޔެވެ؟ އަހަންނަށް ސުވަރުގެ ހައްޤު ހެއްޔެވެ؟” މި ކުރު ދެ ސުވާލު ޝީނާގެ ސިކުނޑީގައި އެނބުރޭތާ މިހާރު ހަފްތާއެއް ވަނީއެވެ. އުޅެވެނީ ރަނގަޅަކަށް ނޫނޭ ހިތުގެ ކަނަކުން އެހިތައް އިންޒާރުދޭ ފަދައެވެ. އޭނާގެ ބިޒީ ޝެޑިއުލުން ފުރަތަމަ ފަހަރައް އަމިއްލަ ނަފްސު އެކަމުގެ ސަބަބުތަކަށް ވިސްނާލަން ވަގުތުކޮޅެއް ދީފިއެވެ. “އަހަރެންގެ އަމަލުތައް އަހަރެން ސުވަރުގެއަށް ވަނުން ދުރުނުކުރާނެ ހެއްޔެވެ؟” އެ ސުވާލު ޝީނާގެ ސިކުނޑިއަށްވަނީ ކިހިނެއް ހެއްޔެވެ؟ މޮޑެލިން ކުރުމާއި އަމިއްލަ ރީތިކަން މީހުންނަށް ދެއްކުމާއި، ރައްޓެހިންނާއިއެކު މަޖާކުރުމުގައި އެތައް އަހަރެއް ހޭދަކުރިއިރު މިއިން ދުވަހަކުވެސް ހިތައް ނޭރި އެ ސުވާލު މިއަދު އެ ސިކުނޑިއަށްވަނީ ކިހިނެއް ހެއްޔެވެ؟\nޝީނާގެ ކެރިއަރާއި ބެހޭގޮތުން އޮންލައިން ނޫހެއްގައި އޭނާގެ އިންޓަވިއު އަކާއި އެކު ލިޔެފައިވާ އާޓިކަލަކަށް މީހަކު ކޮށްފައިވާ ކުރުކުރު ކޮމެންޓެއްގެ ސަބަބުންނެވެ. އެ ކޮމެންޓުކުރީ އޭނާއަށް އެއްވެސް ހާއްސަ މީހެއްނޫނެވެ. އަދި ދަންނަ މީހެއްވެސް ނޫނެކެވެ. ނަމަވެސް އެ ކޮމެންޓުގައި ބުނެދޭން ނޭނގޭ އެޓްރެކްޝަނެއްވެއެވެ. އެ ލިޔުނު މީހާ ދީފައިވާ ނަސޭހަތް ޝީނާގެ ސިކުނޑީގެ އެންމެ އަޑިޔައް ދަތުރުކުރާނީ ޔަޤީނުންވެސް އޭގައި ހާއްސަކަމެއް ހުރީމަތާއެވެ. މީގެ ކުރިން އެހެން މީހުންދޭ އެއްވެސް ނަސޭހަތަކަށް އަދި މީހަކު ކިޔާ އެއްޗަކުންވެސް އޭނާއަށް އެގޮތައް އެއްވެސް އަސަރެއް ކޮށްފަކާ ނުވެއެވެ. ހަމައެކަނި މީހުންގެ ތަޢުރީފު ބަސްތަކުންނާއި ލިބޭ ގިނަ ލައިކްތަކުން ލިބިދޭ އުފާވެރިކަން ފިޔަވައެވެ. ދެން އެ ކޮމެންޓުގައިވަނީ ކީކޭތޯއެވެ؟ އަދި އޭގައިން އަސަރުކުރި ސަބަބަކީ ކޮބައިތޯއެވެ؟\n“މާޝާ ﷲ! ﷲ ތިބާއަށް ދެއްވާފައި ތަނަވަސްކަމާއި، އުފާވެރިކަމާއި، ތިޔަ ނަފްސުގެ ރީތިކަމާއެވެ. ތިޔަ އޮމާން ހަންގަނޑާއި ރީތި އިސްތަށިގަނޑު ތިބާއަށް ދެއްވާފައިވާ އިލާހުގެ މަތިވެރިކަމާއެވެ. އެކަލާނގެ އެންގެވިމަގުން ހިނގަން ތިބާ ކުރީ ކީއްހެއްޔެވެ؟ އެކަލާނގެ ތިޔަފަދަ ނިޢުމަތްތަކެއް ތިބާއަށް ދެއްވަން ހައްޤު ހެއްޔެވެ؟ އެކަމަކުވެސް އެއީ ހަމަ އެންމެ އޯޤާވަންތަ ރަސްކަލާނގެއެވެ. ތިޔައުފާވެރިކަން، ތިޔަމުއްސަނދިކަން، އަދި ތިޔަ ހުރިހާއެއްޗެއް ތިބާގެ އަތުން ގެއްލިދާނެ ދުވަހަކަށް ބިރުވެތިވެބަލާށެވެ. އެކަލާނގެ ތިޔަނިޢުމަތްތައް ތިބާ އަތުން އަތުލާ ތިބާ ތިޔަކުރާ ފާފަތަކުގެ ހައްޤު އަދަބު ދޭން ސިކުންތެއްވެސް ނުނަގާނައެވެ. ވިސްނާ ފިކުރު ކޮށްބަލާށެވެ. އެއިލާހުގެ ނިޢުމަތްތަކާއި، ވޭންދެނިވި އަޒާބުތައްމަތީން ހަނދާން ކޮށްބަލާށެވެ. އިމްތިޙާންތައް ކުރިމަތި ކުރުވަނީ ތިބާ ސުވަރުގެއަށް ވަނުމަށް ހުޅުވޭ ދޮރެއްގެ ގޮތުގައެވެ. ވީމާ އެ ދޮރު އަމިއްލަ އަމަލުތަކުގެ ސަބަބުން ބަންދު ނުކުރާށެވެ. ﷲ އަޅަމެންނަށް ތެދުމަގު ދައްކަވާށިއެވެ.” މީހާގެ ނަމަކަށްޖަހާފައިވަނީ ހެޔޮ އެދޭ މިހެއްކަމަށެވެ.\nއެ ކޮމެންޓް ކިޔާލެވުނީންސުރެ އޭނާގެ ހިތަށާއި ސިކުނޑި އެބަސްތައް ހަނދާން ނައްތާލަން ބޭނުން ނުވާފަދައެވެ. އަބަދާއި އަބަދު ސިކުނޑީގައި ވަނީ އެޚިޔާލުތަކެވެ. ބޮނބި ނަރެއްފަދަ ހިމަހިމަ އަލިކަމުގެ ނޫރެއްގެ އިހްސާސް އެހިތައް ކުރެވެންފެށިފަދައެވެ. އޭނާގެ އެއްވެސް އަމަލަކުން ހިތައް އުފާވެރިކަމެއް ނުލިބޭފަދައެވެ. އަބަދާއި އަބަދު އެ ކޮމެންޓުގައި އަމިއްލަ ނަފްސައް ކުރަން ބުނެފައި އެވާ ސުވާލު ތަކުރާރު ކުރެވެނީއެވެ. “ތިބާއަށް ތިޔަ އުފާވެރިކަން ހައްޤުވާން ތިބާ އެކަލާނގެ އެންގެވި އެއްވެސް އަމަލެއް ކުރިން ހެއްޔެވެ؟” އެ ސުވާލުގެ ޖަވާބަކީ ޔަޤީނުންވެސް ނޫނެކޭއެވެ. ޝީނާ އެންމެ ނަމާދެއް ނުކުރާތާވެސް ވީ ކިހާ ދުވަހެއްކަމެއް ބުނެދޭންވެސް ނޭނގެއެވެ. އަދި އަޢުރަ ނިވާ ނުކުރުމަކީ ބޮޑު ފާފައެއްކަންވެސް އެނގެއެވެ. ނަމަވެސް އަޢުރަ ނިވާކުރުމަށްވުރެ މޮޑެލް ކުރުމަށް ޝީނާގެ ހިތުގައިވާ ޝަޢުޤުވެރިކަން މާ ބޮޑީއެވެ. ފޮރުވިގެން އުޅުމުން ލިބޭ އުފަލަށްވުރެ ދެއްކުންތެރިވީމާ މީހުން ކުރާ ތަޢުރީފަށް ހިތްވަނީ ލެނބި، މާ ބޮޑަށްވެސް ހުޅުވާލެވިފައެވެ. ނަމާދުންލިބޭ ހިތްހަމަ ޖެހުމެއް ޝީނާއަކަށް އިހްސާސެއް ނުވެއެވެ. ނަމަވެސް ލިބޭ އެތައް ބައިވަރު ރުފިޔާއިން ބޭނުންވާގޮތައް އުޅެވޭތީ ލިބޭ ހިތްހަމަޖެހުން މާ ބޮޑެވެ. ކަލަކަށް ބޯ ލެނބުމަށްވުރެ ލޯބިވެރިންގެ ތަންމަތިތަކުން ލިބޭ ވަގުތީ އަރާމަށްވަނީ ހޭނިފައެވެ. އާޙިރަތް ދުވަސްވާކަން ހަނދާން ވަނީ މަދު ފަހަރަކުއެވެ. ދެންވެސް އާޙިރަތައްވުރެ ދުނިޔޭގެ އުފަލާއި އަރާމު މާ މުހިންމު ވަނީއެވެ. އެފައިސާވެރިކަމާއި އުފަލާއި މަޖާ ދޫކޮށްލަން ބޭނުން ނުވަނީއެވެ. ޤިޔާމަތްދުވަހުން ލިބޭނެ އަޒާބާއިމެދު ވިސްނާލަން އެސިކުނޑިވަނީ ނުކުޅެދިފައެވެ.\nއެގޮތައް އުޅޭތާ އެތައް ދުވަހެއް ވީ އިރު، ކަލަކު ވާކަން، އަދި ތިމާ ނިސްބަތްވަނީ އިސްލާމްދީނަށްކަން، ފުރަތަމަ ފަހަރަށް މީހަކު އޭނާއަށް ހަނދާން ކޮށްދިނީއެވެ. އޭނާއަށް ލިބިފައިވާ ހުރިހާ އެއްޗެއް ގެއްލެން ބޭނުން ނުވިނަމަވެސް، އެތަކެތި އަނބުރާ ގެންދެވުމުގެ ބާރު ލިބިގެންވާ އިލާހަކު ވާކަން ހަނދާން ކޮށްދިނީއެވެ. އަދި އޭނާގެ ރީތިކަމަކީ އެކަލާންގެ ދެއްވި ނިޢުމަތެއް ނަމަވެސް އެ ނިޢުމަތައް އޭނާ ހައްޤު ނޫންކަމުގެ އިހްސާސް އެ ހިތައް ކުރުވައިފިއެވެ. ޝީނާ އަށް އެ ނިޢުމަތް ހައްޤު ނުވަނީ އޭނާ އެކަލާނގެ އެންގެވިގޮތައް ނޫޅޭތީކަން ޝީނާގެ ސިކުނޑީގައި ބިންވަޅު ނެގިއްޖެއެވެ. އެ ނިޢުމަތްތަކުގެ ބޭނުން ހަލާލު ނޫންގޮތުގައި ކުރެވޭކަން ފުރަތަމަ ފަހަރަށް ސިކުނޑިއަށް ޤަބޫލު ކުރެވިއްޖެއެވެ. އޭނާ ހޯދަމުންއައި ހިތްހަމަޖެހުންތަކަކީ އެއްވެސް މާނައެއްނެތް، ބޭކާރު، އަދި އާޙިރުގައި އޭގެ ސަބަބުން އެތައް އަޒާބަކާއި ވޭނެއް އުފުލަންޖެހޭނެ ކަންތައް ތަކެއްކަން އެ ސިކުނޑި ހަނދާން ކޮށްދެމުން ދަނީއެެވެ.\nއެ ކޮމެންޓު ޝީނާއަށް ﷲގެ އަޒާބާއިމެދު ވިސްނަަން ފުރުސަތު ދިން ފަދައެވެ. އެ ކުރު ކޮމެންޓުން ޝީނާގެ މުޅި ހަޔާތް ބަދަލު ވުމަކީ އެކަށޭނެ ކަމެކެވެ. ޝީނާ އުޅުން އިސްލާހުކޮށް ﷲގެ ތެދުވެރި އަޅެއްގެ ގޮތުގައި ނިމިދިޔުން އެކަށީގެންވެއެވެ. އެހެންކަމަށްވާނަމަ އެ ކޮމެންޓު ކުރި މީހަކަށްވެސް އެ ކުޑަކުޑަ ނަސޭހަތުން އެތައް ސަވާބެއް ލިބޭނެއެވެ. އިންދި ކުޑަކުޑަ އޮށަކުން ގަސްފަޅައި އެތައް ކުރިޔެއް ނިކުމެ ހެދިބޮޑުވާފަދައިން ޝީނާ ކުރާ ކޮންމެ ހެޔޮ އަމަލަކުން އެމީހަކަށް ހެޔޮ ސަވާބު ލިބެމުންދާނެއެވެ. އިސްލާމްދީނަކީ މުޅި ދިރިއުޅުމުގެ ހުރިހާ ކަމަކާވެސް ގުޅިލާމެހިފައިވާ ދީނެކެވެ. ކުރާކޮންމެ އަމަލަކުން ހެޔޮ ސަވާބު ހޯދުމުގެ ފުރުސަތު ލިބިފައިވާކަމީ ޝައްކެތް ނެތްކަމެކެވެ. ވީމާ އެކަން އެގޮތައްއޮށްވާ ހަޑި ހުތުރުބަހުން މީހުންނާއި ދިމާލައް އެއްޗެހި ގޮވުމުން ތިމާއަށް ނުވަތަ އެމީހަކަށްވެސް ލިބޭނެ ފައިދާއެއް ނޯންނާނެ ނޫންތޯއެވެ.\nކީރިތި ރަސޫލާ މުޙައްމަދު (ޞ.ޢ.ވ) ވެސް އެކަލޭގެފާނުގެ އުންމަތައް ދައްކަވާފައިވަނީ މުޅީންވެސް ރިވެތި ނަމޫނާއެވެ. އެކަލޭގެ ފާނު ހަދީޘް ކުރައްވާފައިވާ ކޮންމެ ބަސްފުޅަކީ ﷲއަށްޓަކައި އެކަލާނގެ މަގުގައި ހަދީޘް ކުރައްވާފައިވާ ބަސްފުޅެކެވެ. ކާފަރުންނާއިމެދުވެސް ބަސްމަގު ބަހައްޓަވާފައިވާ ރިވެތި ގޮތުން އެތައް ކާފިރަކުވަނީ އިސްލާމް ވެފައެވެ. އަދި މުސްލިމުންގެ ތެރެއިން ނޭނގި ނަމަވެސް ފާފަތަކަށް އަރާގަނެވިފައިވާ ބޭފުޅުންނަށްވެސް ތަޢުބާވުމަށް އެދި ރަނގަޅުގޮތް ބަޔާންކޮށްދެއްވާފައިވަނީ މަޑުމައިތިރިކަމާއި ވިސްނުންތެރިކަމާއިއެކުގައެވެ. ކަލޭ އުޅެނީ އެހެން މިހެނޭ ކިޔާ ހަޅޭ ލަވާ އުސޫލަކުންނޫނެވެ. އޭގެބަދަލުގައި އެމީހާގެ ހާލަތާއި ކަމާއި ވަގުތާ އެކަށީގެންވާ ގޮތުގެމަތިން އެމީހަކަށް އެބުނާ އެއްޗެއް ފުރިހަމަގޮތުގައި ވިސްނޭނޭ ގޮތުގެމަތީންނެވެ. މިއީ ކޮންމެ މުސްލިމަކުވެސް ވިސްނަންޖެހޭ ކަންކަމެވެ. އަބަދުވެސް ތިމާގެ ދުލާއި، އަމަލުންވެސް ކުރެވޭ އަދި ކުރަންއުޅޭ ކަންކަމާއިމެދު ވިސްނާ ފިކުރުކުރާށެވެ. ތިމާގެ ނަފްސާއި ސުވާލުކުރާށެވެ. މިކަމުން ފާފަވެރިވާނެ ހެއްޔެވެ؟ނުވަތަ މިއީ ﷲ ލޯބިކުރައްވާނެ ފަދަ އަމަލެއް ހެއްޔެވެ؟\nMa sha allahacomment kuri meehaa ah allah rahu mai lavvash aameen\nSheenaa ahves heyo rahmai lahvaatho dhua kuranvaanehnu. She. Needs to be encouraged to change her life. Hehe..\nMasha allah… iburathun furifaivi rythi adhi vrh thafaathu vaahaka eh… keep it up dear\nJazaakillah khair. ❤\nMiee hama hingaafaivaa haadhisaa eh tho? Ehen kamah vaanama naseyhayi dhin meehaayashaa naseyhayi gaboolu kuri meehaayah rahymyi lavvaashi!\nMee misaalee vaahakaeh. 🙂\nEgothah rangalhu gothuga heyo naseyhatheh dhyfinama, nuvatha rangalhugoi bunedhyfinama myhakah rangalhugoi visni dhaanekamuge misaaleh dheefa evy. Allah thibaa ahves heyo rahmai lavvaashi. ?\nThibaa kuraa masahkathugai barakaayi ithuru kurahvaashi. Ameen\nmasha Allah v reethi vaahaka eh\nMaashaa Allah vrh reethi vaahaka eh….ea commen Seena ah fonuvu meehaa ah fahhashun shukururu veri van\nVrh reethi vaahakaeh\nMaashaa Allah..keep it up\nހިތާމަ ކުރުވާހަކަ ލޯބި March 19, 2017


Fahuvaguthu Ajufaan TC molhukohdheefi - vNews.mv\nޓީސީ އާއި ފޯކައިދޫ ބައްދަލުކުރި މެޗުގެ ތެރެއިން ----\nފަހުވަގުތު އަޖުފާން ޓީސީ މޮޅުކޮށްދީފި\nއިސްމާޢީލް ޝާހު (ކުޑަ ޝާހު) Male' | 30 December 2019, 19:16\nދިރާގު ދިވެހި ޕްރިމިއާ ލީގުގުގައި މިއަދު ހަވީރު ކުޅުނު މެޗުން ފޯކައިދޫ ފުޓްބޯލް ކްލަބު އަތުން ހަނިގޮތަކަށް ޓީސީ ސްޕޯޓްސް ކްލަބު މޮޅުވެއްޖެ އެވެ.\nލީގުގައި މިއަދު ހަވިރު ކުޅުނު މެޗުން ފޯކައިދޫ އަތުން ޓީސީ މޮޅުވީ 1-0 އިންނެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު މި މެޗުގެ ފުރަތަމަ ހާފުގައި ދެ ޓީމުގެ ފަރާތުންވެސް ފެނިގެންދިޔައީ ހަމަހަމަ ކުޅެމެކެވެ. އެކަމަކު ފުރަތަމަ ހާފުގައި ޓީސީން ވަނީ ފޯކައިދޫގެ ގޯލަށް ނުރައްކާތެރި ގިނަ ހަމަލާތަކެއް ފޮނުވާލާފައެވެ.\nއެގޮތުން މެޗުގެ 15 ވަނަ މިނެޓުގައި އިސްމާއިލް އީސަ (މެސީ) ދިން ޕާހަކުން އިބްރާހީމް އަތީގު ހަސަން ފޮނުވާލި ހަމަލާ ފޯކައިދޫގެ ގޯލްކީޕަރު ހަނީފް ސާގިބް ވަނީ ހުށިޔާރުކަމާއެކު ދިފާއުކޮށްފައެވެ. އަދި މެޗުގެ 18 ވަނަ މިނެޓުގައި އިޝާން އިބްރާހީމް (ސައްޓު) އަށް ހުސް ފުރުސަތެއް ލިބުނު ނަމަވެސް، އޭނާ ފޮނުވާލި ބޯޅް ގޯލްކީޕަރު ދިފާއުކުރިއެވެ.\nދެވަނަ ހާފުގެ ކުރީކޮޅު ޓީސީން ވަނީ މެޗުގައި ލީޑުނެގުމާ ގާތަށް ޖެހިލާފައެވެ. އެކަމަކު ހުހަށްހުރެ މުހައްމަދު އައްޒާމް ބޮލުން ފޮނުވާލި ބޯޅަ ދިޔައީ ގޯލާ އަމާޒުނުވެއެވެ.\nމެޗުގައި ގޯލާ އަމާޒުކޮށް ފޯކައިދޫގެ ފުރަތަމަ ހަމަލާ އެޓީމުން އުފައްދާފައިވަނީ މެޗުގެ 60 ވަނަ މިނެޓުގައެވެ. އެގޮތުން ފޯކައިދޫގެ ހުސެއިން ލަމާން އަހުމަދު ފޮނުވާލި ހަމަލާ ޓީސީގެ ގޯލްކީޕަރު އިބްރާހީމް ނަދީމް ވަނީ ދިފާއުކޮށްފައެވެ. އަދި 74 ވަނަ މިނެޓުގައި ފޯކައިދޫން މެޗުގައި ލީޑު ނެގުމާ ގާތަށް ޖެހިލިއެވެ. ޓީސީގެ ކެޕްޓަން އަހުމަދު ފައްރާހު އަތުން ބައިކޮޅަށް ދިޔަ ބޯޅަ ގޯލަށް ނުވަދެ ސަލާމަތްވީ އަރިމަތީ ދަނޑީގައި ޖެހިފައެވެ.\nއޭގެފަހުން 78 ވަނަ މިނެޓުގައި ސައްޓު ބޮލުން ފޮނުވާލި ހަމަލާއެއް ގޯލުގެ ހުރަސް ދަނޑިއަށް އަމާޒުވިއިރު، އޭގެ މިނެޓެއް ފަހުން ފޯކައިދޫގެ ލަމާނަށް ވަނީ ހުސް ފުރުސަތެއް ލިބި ބޭކާރުވެފައެވެ. މެޗުގައި ފެނިގެންދިޔަ ހަމައެކަނި ގޯލް 87 ވަނަ މިނެޓުގައި އަބްދުލް ވާހިދު އިބްރާހީމް (ވާޑު) ނަގައިދިން ހުރަހަކުން ކާމިޔާބުކޮށްދިނީ ޑިފެންޑަރު މުހައްމަދު އަޖުފާނެވެ.\nމެޗަށްފަހު ޓީސީގެ ކޯޗު މުހައްމަދު ޝާޒްލީ ބުނީ މެޗުގައި ކުޅުންތެރިން ދެއްކި ކުޅުމާދޭތެރޭ ވަރަށް ބޮޑަށް ހިތްހަމަޖެހޭ ކަމަށާއި، މި މެޗުން ޓީސީއަށް ލިބިގެންދިޔައީ ވަރަށް މުހިންމު ތިން ޕޮއިންޓު ކަމަށެވެ. ފޯކައިދޫގެ ކޯޗު އަލީ ނިސްތާރު ވަނީ މެޗަށްފަހު ރެފްރީންގެ ނިންމުންތަކަށް ވަރަށް ބޮޑަށް ފާޑު ކިޔާފައެވެ. އޭނާ ބުނީ މުޅި ސީޒަނުގައި ފޯކައިދުއަށް ހަމަހަމަ ފުރުސަތެއް ލިބިފައިނުވާ ކަމަށާއުި، ބަޔަކު ޗުއްޓީގައި ތިބެގެން ލީގު މިގޮތަށް ނުހިންގޭނެ ކަމަށެވެ.\nމިއަދުގެ މެޗުން ލިބުނު ތިން ޕޮއިންޓާއެކު ޓީސީ ތާވަލުގެ ހަތަރުވަނައިގައި އޮތީ 13 މެޗުން 25 ޕޮއިންޓާއެކު އެވެ. އަދި މިއަދުގެ މެޗުން ބަލިވި ފޯކައިދޫ އޮތީ 15 މެޗުން 20 ޕޮއިންޓާއެކު ތާވަލުގެ ފަސްވަނައިގައެވެ.\nދިވެހި ޕްރިމިއާ ލީގު ފޯކައިދޫ ފުޓްބޯލް ކްލަބު ކުޅިވަރު ޓިސީ ސްޕޯޓްސް ކްލަބު


Shaheemge Suvaalu: Aharu Dhuvahuge Budget Aa Ehvaruge Dharanyeh Ehfaharaa Negee Keevve? - Vaguthu\nޝަހީމްގެ ސުވާލު: އަހަރު ދުވަހުގެ ބަޖެޓާ އެއްވަރުގެ ދަރަންޏެއް އެއްފަހަރާ ނެގީ ކީއްވެ؟\nޕީޕީއެމްގެ ފަރާތުން ބޭއްވި ވެހިކަލް ބުރަށްފަހު ރައީސް ޔާމީންގެ ރަނިންމޭޓް ޑރ. ޝަހީމް ވާހަކަ ދައްކަވަނީ -- ވަގުތު އިމޭޖެސް: އިބްރާހިމް ޝާބިލް\nދިވެހި ދައުލަތުގެ އެއް އަހަރު ދުވަހުގެ ބަޖެޓާ އެއްވަރުގެ ދަރަންޏެއް، އެއް ޤައުމަކުން، އެއްފަހަރާ ނެގީ ކީއްވެތޯ، ޑރ. މުޙައްމަދު ޝަހީމް އަލީ ސައީދު ސުވާލު އުފައްދަވައިފިއެވެ.\nމި އަހަރުގެ ސެޕްޓެމްބަރު މަހު ބޭއްވި ރިޔާސީ އިންތިޚާބުގައި ކުރީގެ ރައީސް އަބްދުﷲ ޔާމީން އަބްދުލް ޤައްޔޫމުގެ ރަނިންގ މޭޓް، ޑރ. ޝަހީމް މިހެން ވިދާޅުވީ އޭނާގެ އަމިއްލަފުޅު ފޭސްބުކު އެކައުންޓުގައި މިއަދު ކުރެއްވި ޕޯސްޓެއްގައެވެ.\nމި ޕޯސްޓުގައި ޑރ. ޝަހީމްވަނީ އިތުރު ސުވާލުތަކެއްވެސް ކުރިމަތިކުރައްވާފައެވެ. އެގޮތުން، މި ވަރުގެ ލޯނެއް އެއްފަހަރާ އެއް ޤައުމުން ނެގީ ދިވެހިން ހާލުގައި ޖެހުނީމާތޯ ސުވާލު އުފައްދަވާފައިވެއެވެ. ނުވަތަ ކަންކަން މެނޭޖް ކުރަން ނޭނގުނީތޯވެސް ސުވާލު އުފައްދަވާފައިވެއެވެ.\n"ދިވެހި ދައުލަތުގެ 1 އަހަރު ދުވަހުގެ ބަޖެޓާ އެއްވަރުގެ ދަރަންޏެއް އެއް ޤައުމުން އެއް ފަހަރާ ނަގަންވީ ސަބަބު އެނގެން ބޭނުން! ދިވެހިން ހާލުގައި ޖެހުނީތޯއެވެ؟ ނޫނީ މެނޭޖް ކުރަން ނޭނގުނީ ބާވައެވެ؟ ނޫނީ މިއުޅެނީ ކިހިނެއްވާން ހެއްޔެވެ؟" ޑރ. ޝަހީމް ވިދާޅުވިއެވެ.\nކުރިން އިސްލާމިކް ޔުނިވަރސިޓީގެ ޗާންސެލަރުކަމާއި އިސްލާމިކް މިނިސްޓަރުކަން ކުރައްވާފައިވާ އަދި ސިޔާސީ ދާއިރާގައި ގިނަ ތަޖުރިބާތަކެއް ލިބިވަޑައިގެންފައިވާ ޝަހީމް އިތުރަށް ވިދާޅުވީ މީގެކުރިން ރައީސް މުޙައްމަދު ނަޝީދުގެ ވެރިކަމުގައި އިންޑިޔާ އިން ނެގި ލޯނެއްގެ ސަބަބުން ރާއްޖޭގެ އިސްތިގުލާލަށް ބުރޫއަރާ ހިސާބަށް ކަންތައް ދިޔަކަމަށެވެ. އަދި، އެފަހަރުވެސް ޤައުމު ސަލާމަތް ކޮށްދިނީ ވިޔަފާރިވެރިއެއްކަމަށް އޭނާ ވިދާޅުވިއެވެ.\nރާއްޖެއާއި އިންޑިޔާގެ އިސްވެރިންގެ ރަސްމީ ބައްދަލު ކުރެއްވުންތަކަށްފަހު ދެއްވި ގުޅިފައިވާ ބަޔާނުގައި އިންޑިޔާގެ ބޮޑުވަޒީރު ނަރެންދުރަ މޯދީ ވިދާޅުވީ ރާއްޖެއަށް 1.4 ބިލިއަން ޑޮލަރު ނުވަތަ 21.5 ބިލިއަން ރުފިޔާގެ ކްރެޑިޓް ފެސިލިޓީ އެއް ދިނުމަށް ނިންމާފައިވާކަމުގައެވެ.\nދިވެހި ސަރުކާރުން މިއަދު އިންޑިޔާ އިން ލޯނު ނަގާފައިވާއިރު، މިހާރު ވެރިކަމުގައި ތިއްބެވި ފަރާތްތަކަކީ، ކުރީގެ ސަރުކާރުން ރާއްޖެ ޗައިނާއަށް ދަރުވާލާފައިވާކަމަށް ބުނެ އެންމެ ގިނައިން ވާހަކަ ދައްކަމުން ދިޔަ ފަރާތްތައްކަން ފާހަގަކޮށްލެވެއެވެ.\nޑިސެމްބަރު 17, 2018 20:30\nއިންޑިޔާއިން ނެގީމާ ދަރަންޏަކަށް ނުވާނެ! ދައްކާކަށްވެސް ނުޖެހޭނެ. ރާއްޖެ އްޅުވެތިކުރަން ދިނީމަ ނިމުނީ. އިންޑިޔާއަށް ބަދަލު ލިބޭނެ\nދެން އިބޫއަަށް ވޯޓުދިން އެންމެންނަށް ހަމަ އައްސަރިބަހާއި ސާބަސް.\nޑިސެމްބަރު 17, 2018 20:31\nޝާޙީމްގެ ސުވާލުތަކަށް އަޅުގަނޑުވެސް ވަރަށް ބޮޑަށް ތާޢީދުކުރަމެވެ.\nޑިސެމްބަރު 18, 2018 09:11\nޝަހީމް ވަރެއްނެތް ސާބަސް ތިކުރާ މަސައްކަތއް\nޑިސެމްބަރު 17, 2018 20:42\nޑިސެމްބަރު 17, 2018 20:45\nސަލާމަތްނުވާވަރަށް މިނިސްޓަރުންނާއި، ސްޓޭޓް މިނިސްޓަރުން އަދި ޑެޕިއުޓީ މިނިސްޓަރުންނާއި، ސިޔާސީ މަގާމުތައް އުފައްދާ ގައުމެއް ހިންގަންނޭނގި އެހެނަސް ބައިކުދިންގެ ޖީބުތައް ފުރާލާ ގައުމު ދަރުވާލުން ނޫން އިތުރު އެއްވެސް ކަމަކު ނަގާ ލޯނެއްނޫން. ގައުމު އަޅުވެތިކޮށް ގައުމު ދަރުވާލާފައި ތިޔަނަގާ ލޯނުތަކަކުން ގައުމަށް އެއްވެސް ތަރައްޤީއެއް ތިޔަބައިގަނޑަކަށް ކޮށެއް ނުދެވޭނެ. ގައުމަށް ފާވެފައިވާ ބޮޑު ބަލާއެއް.\nޑިސެމްބަރު 17, 2018 21:03\nދިވެހިރާއްޖެ އިންޑިޔާމީހުންގެ އަތްދަށައްދިޔައީ ދެކުރާނީއަޅުވެތި ދެންމަޖުބޫރުވާނެ އެމީހުންބުނަކޮއްމެގޮތަކައްހަދަން ދެންޖެހޭނީ ރާއްޖެމީހުންނުކައިތިބެފަވެސް އެނަގާލޯނުދައްކަން އެނޫންއެހެންދޮތެއްނުއޮއްނާނެ ިނދިޔާމީހުންނަކީވަރައްނުލަފާބައެއް ބޯންއުޅުނުބޮނޑިތިބޮވެނީ ދިވެހިންނައްވިސްނެނީ ވާނެއެއްޗެއްވީމަ\nމިލޮބުވެތިވަތަން އިންޑިޔާއަށް ވިއްކާލާއިފި. އޭތް ލޮބުވެތި މުއާތިނުންނޭވެ ހުރިހިތާމައެއްގެ ބޮޑުކަމާއޭ.އަޅެފަހެ މިއީ ގަރަހިތަ ތަކެއްބާ. މިފަހަރު ތިއޮތީ ސަލާމަތްނުވާވަރު ކޮއްލާފަ.ލޯނުނަގާތީ ކަންބޮޑުވެގެން ތެޅިފޮޅުނު މީހުން މިހާރު ތިގަންނަނީ ކޮންގަޑެއް ބާ؟ ލިބޭއެއްޗަކުން ގައުމު ތަރަށްގީކުރާނެކަމަށް ވީ ވައުދު އުވާލާ ބޮލާލާ ޖެހީ . ބޮޑު މަންޒަރު ބަލަން މިހުރީ. ހަމަހިނި އަންނަނީ\nޑިސެމްބަރު 17, 2018 21:12\nމި ސަރުކާރަކުން ނުނަގާނެ ލޯނެއް.\nޑިސެމްބަރު 17, 2018 21:17\nއިލިއިލި ކަރައިގަނެގެން ދޯ ޝަހީމް ތިއުޅޭނީ. ފޭލްވީ ވަކިވަރަކަށްނޫން. އެކަމަކު އަނެއްކާވެސް ތިޔަ ފެށީ. ހަމަ ސުވާލު ކުރާއިރަށް ޖަވާބު ދޭނެ ތިޔަވާހަކަ އަޕްލޯޑް ކުރި ފޭސްބުކާ ސުވާލު ކުރާށެ. އެވަރު **** ތިޔައީ.އެކަމަކު ހަމަ އޭއްޗެކޭ މީއްޗެކޭ ކިިޔައިގެން ވީދޭނެ. ދާންވީނު ސައޫދީ އަށް ގޮސް އެތާ ހުރެގެން ކޮންމެސް މީހެއްގެ ދުވަސް ދުއްވާލަން ރާވަން. މިހާރު އަފްރާޝިމްގެ ކަންތަކުގަވެސް އެބަ ޝައްކު ކުރެވޭ.\nޑިސެމްބަރު 19, 2018 14:22\nކަލޭ ތީ ވަރަށް ވާނުވާ މީހެއް ދޯ؟؟ ޝަހީމް އާއި އެއް ފެންވަރަށް އަންނަން ކަލޭ އަދި ނަގާނެ 60 އަހަރު..ތީ ދެން ކާކު؟؟\nޑިސެމްބަރު 17, 2018 21:31\nކުރިގެ ސަރުކާރުން ތަރައްގީއޭ ކިޔާ ދަރުވާލާފަ އޮތީމަ ކަމަށްވާނީ؟\nޑިސެމްބަރު 17, 2018 21:48\nމިވަނީ ކިހިނެއް ? ޖަޒީރާ ރާއްޖެ،ލޯނުނަގާތޯ ? ގައުމުވިއްކާލާތޯ ? ޢަޅުވެތި ނުވާނެތޯ ?\nޑިސެމްބަރު 17, 2018 21:55\nޢެޢީ ތިފަދަ ދެއުޅި އެއްނުވާ މީހުން ގެ ކިބައިން މިގައުމު ސަލާމަތް ކުރުމަށް\nޑިސެމްބަރު 17, 2018 22:28\nޥަގު ވޯޓުން ވެރިކަމައް އައިސް ދެން ކިނބޫ ކުރާނީވެސް ވައްކަން ފެށުނީވެސް ވައްކަމުން ވޯޓް ކޮޅު އޮޅުވާލައިގެން\nޑިސެމްބަރު 17, 2018 22:34\n1.4 ބިލިއަން ޑޮލަރު އެއްގައުމަކުން ނެގުމަކީ\nރާއްޖެފަދަ ކުޑަގައމަކަށް އިންތިހާއަށް ނުރައްކާ\nއޮތްކެކެވެ ރާއްޖޭގެމިނިވަން ކަމާއި އިސްތިގްލާލް ގެއްލިގެން ހިގައިދާނެފަދަ ބިރުވެރިކަމެކެވެ\nއެފަދަ ބޮޑުލޯނެއް ނަގާފަދަ ހާލަތަކަށް އަދި\nރާއްޖެނުދެއެވެ އެހެންކަމުން މިހާރުން މިހާރަށް\nތިޔަލޯނު ކެނސަލްކުރުމަށް ސޯލިހްގެ ސަރުކާރަށް ގޮވާލަމެވެ\nޑިސެމްބަރު 17, 2018 22:47\nދިވެހި ގައުމު އިންޑިޔާއަށް ވިއްކާލަނީބާ ؟ކުރީގެ ރައީސް ނަސީދު ވެސް އުޅުއްވި ވެރިކަން ލިބުނީމަ އޮސްޓްރޭލިޔާ އިން ބިންގަނެގެން ދިވެހިން އޮސްޓްރޭލިޔާ އަށް ބަދަލުކޮށް ގައުމު ވިއްކާލަން . ވީމާ މިވަރުގެ ބޮޑު ދަރަންނޭއްމިނެގީ ގައުމު ޗައިނާ އަސޤ ވިއްކާލަނީ ކިޔާ އަނދުން އަލުވާފަ ވެރިކަން ހޯީދުމަށްފަހު ދޯ ؟ އަދި5މިލިއަން ޑޮލަރުނަގާ އެއޮތީ ސޯސަންމަގުން ބިމެއް އިންޑިޔާ އަށްދީފާ . މިފަހަރު މިވަރުގެ ބޮޑު ދަރަންޏެއް މިނަގަނީ ދިވެހި ގައުމު ވިއްކާލާފަ ނުވަތަ އައްޑޫ އިންޑިޔާ އަށް ވިއްކާލަނީބާ ؟\nޑިސެމްބަރު 17, 2018 22:57\nކަލޭތިހިރީ ޔާމީނަށް ވެރިކަން ހޯދާދޭން ސައޫދީ އެރޭބިއާއިން ވަޒީފާ ހޯދައިގެނެއްނު ! ދެން ކޮން ހަޅޭކެއް ތިލަވަނީ ! ސައޫދީއަށް ދޭބަލަ ! ތިތިބީ ވޯޓުން ތަޅާބަލިކޮށްފަ !\nޑިސެމްބަރު 18, 2018 21:05\nވޯޓުން ތަޅާބަލިކުރީ އެއް ނޫން. ވޯޓުން ވައްކަށް ކޮއް ގެން ކުރި ހޯދީ.\nޑިސެމްބަރު 18, 2018 21:16\nޑިސެމްބަރު 17, 2018 23:08\nމިދެން ކާކު ސުވާލު ކުރާކަށް އަދި ސިޔާސީ ވާހަކަ ދައްކާކަށް. ޜާއްޖެ ޓީވީ އިން ސުވާލު ކުރުމުން ޖަވާބު ދާރީ ވާން ނޭގުނު މީހަކަށް ކޮން ސުވާލު ތަކެއް ކުރެވޭނީ.\nޑިސެމްބަރު 17, 2018 23:12\nޢަހުރެމެންނަކީ އަލާހުގެ އިރާދަފުޅުން ފުދުންތެރިކަން ލިބިފަވާބައެއް ހިޔޮނުވާނެ އިޑިއާ\nއަތުންއެވަރުގެބޮޑުލޯނެެއްގާކައް އަދިހަލާލެއްވެސްނުވާނެ އެއާކީވެތޯ އޑިއާގަނިކަމެތި ހާލުގައުޅޭމީހުން\nޢެތަކެ މިލިއަނުންއެބައުޅޭ މޯދީމާރަގަޅުވާނެ\nޢެމީހުނައް އެހީވިޔާ ހީވަނީއަމިއްލަފައިދާއަކަކުރާ ކަމެއްހެން\nޑިސެމްބަރު 17, 2018 23:19\nޢަހަރެން ދެކަންފަތުން އެޑުއެހިން އިބޫ ބުނި އަޑު އޭނަ ސަރުކާރެއްގަ ލޯނު ނުނަގާނައޭ... ނުކުރަންބުނި އެތައްކަމެއް މިހާ އަވަހަށްކޮއްފި... ޔާމީނު ލޯނު ނެގީމަ ކަޑަ އެފަކީރު ލޯނު ނަގަފިއޭ ކިޔައިގެން ރެއާއި ދުވާލު ކިހާވަރެއްކުރި މިސަރުކާރުން ލޯނު ނެގީމަ ރަނގަޅު... ކޮބާ އިންސާފު\nޑިސެމްބަރު 17, 2018 23:56\nސާހިދޫ މީ ލޯނެއްނޫންތަ މީ ލޯނެއްނޫންތަ މީ ލޯނެއްނޫންތަ ކެނެރީ ނަސީދޫ މީ ގައުމު ދދަރަނީކީނޫންތަ ކޮބާ ރ ޓީވީ ގެ މަގޭރިޕޯޓު ގެނެސްދޭ **** މިކަމާ އެއްޗެކޭ ބުނެބަލަ ކޮބައިބާ ރައީސް މައުމޫން ދުންޔާ ޔުމްނާ ފާރިސް ކޮބައިތަ އަބުދުލްގަފޫރު މޫސާ ގަބޯ ** މިގަމުގެ ރައްޔިތުންގެ ބޮލުގައި އެޅޭ ދަރައްޏެއްނޫންތަ މިއީ މަޖިލީހުގައި **** **....\nޑިސެމްބަރު 18, 2018 01:52\nމި ލޯނު ނެގުމާ ދެކޮޅަށް އަޑު އުފުލޭ ރައްޔިތަކުނެތްް... ހިތާމަކުރަން... އަޅުވެތިކަމަށް މަގުފަހިވާ އިރު މިކިމާ ދެކޮޅަށް ނުކުންނާނެ ބަޔަކު ނެތީބާ...\nޑިސެމްބަރު 18, 2018 07:22\nޖިހާދުގެ ނަމުގަ އައިސިސް އާއެކު މުސްލިމުންނާ ހަނގުރާމައަށް މީހުން ފޮނުވުން ހުއްޓުވަން ކަމަށް ބުނެފިނަމަ ޖަވާބު ކަމަށް ގަބޫލުކުޜާނެބާ؟\nޑިސެމްބަރު 18, 2018 08:23\nމިއީ ރާއްޖެ އެއްޑިޔާގެ ފަހަތުން ނާށިގަނޑުހިފައިގެން ޖެއްސުމަށް އިންޑިޔާއިން އުފެއްދި\nޑިސެމްބަރު 18, 2018 08:44\nމޮޔަނުގޮވާބަލަ ހަހަހަ ތަބަކަށް ލަަފަ ދީފަ އެއޮތީ އީސީ އިން...އިންޑިއާއަކީ ހެޔޮއެދިގެން ކަމެއް ކޮށްދޭނެ ބައެއް ނޫން .. ތީގެ ނަތީޖާ ފަހުން ފެންނާނެ ... އޭރުން އިބު އެއްވެސް ނޫންކަނނެޔނގެ ވެރިކަމުގަ ހުންނަވާނީ\nޑިސެމްބަރު 18, 2018 08:45\nމީގަ ޔާމީން ލޯން ނަގާން ކަންތައްތައް ކުރަން ފެށީމަ ސިޔާސީ ލީޑަރުން ޖޭވީ. ޖޭވެގެން ރައްޔިތުންގެ މެދުގައި ޔާމީނާ ދޭތެރޭ ނަފްރަތު އުފެއްދީ. އޭގެ ދަލުގަ ކޮންމެ ފަހަރުވެސް ނިކަމެތި ރައްޔިތުން ޖެހޭނެ. އެވެރިންނަށް ވެރިކަން ލިބުނީމަ ހަމަ ލޯނުވެސް ނަގަނީ. ޖަލުން މީހުން ދޫކުރަނީ. މި ނުވޭ އަނިޔާއަކަށް. އަނިޔާއަކަށް ވަނީ ވަކިމީހަކު ވެރިކަމުގަ ހުރީމަ. ޔާމީން ވެރިކަމުގަހުއްޓަ ހާދިސާއެއް ހިނގާއިރަށް ޔާމީން ބޮލުގަ. ކަރަންޓު ދާއިރަށް ޔާމީން ބޮލުގަ. އިއްޔެ ކަރަންޓު ދިޔަ ދެން ކީއްވެބާ އެމްޑީޕީ މީހުން އިބޫގެ އަނިޔާވެރިކަމަށް ނުގޮވީ. އިންޑިޔާއިން ލޯނު ނެގީމަ ކީއްވެބާ ރާއްޖެ ދަރުވާލީއޭ ނުގޮވީ. ހުސް އަމިއްލަ އެދުމާގެން ފޯވެފަތިބި ހަސަދަ ހިތުގަ ލާންތިބި ދިވެހިން. ގައުމު ކުރިއަރާން ދިޔަލެއް ބާރުމިން ފެނިފަ އިންޑިޔާ އެކަން ހުއްޓުވީ. އެއީ އަހަރުމެންނަށް ހެޔޮ އެދޭ ބައެއް ނޫންކަން އިނގިއްޖެ. އެހެން ނޫންނަމަ ފައިގަ ރޮކެޓެއް ހަރުކޮށްފަ ހުރިހެން ބަންބަން ލާފަ އިބޫ ހުވާ ކުރާ ދުވަހަކަށް ނައީސް. މިއީ އިސްލާމީ ގައުމެއްވީމަ މިތަނަށް ނާންނަން ހުރި ވެރިއެއް އެއީ. މިގައުމު ހަލާކެއް ނުކުރެވޭނެ އިންޝާﷲ މިގައުމު ސަލާމަތް ކުރަށްވާނެ.\nޑިސެމްބަރު 18, 2018 20:50\nޢިންޑިޔާއިން އެނިންމީ އެއްއަހަރު ތެރޭއެފައިސާ ނުވަތަ ކުރެޑިޓަށް ތަޖެތި ދޫކުރާކަށްނޫން.


Palestine ah dhey ehee huttaalan jehidhaane: Trump | Mihaaru\nއެމެރިކާގެ ރައީސް ޑޮނަލްޑް ޓްރަމްޕް. --ފޮޓޯ:ރޮއިޓާސް\n03 ޖެނުއަރީ 2018 - 10:25 10 comments\nޓްރަމްޕް ކުރެއްވި ޓްވީޓެއްގައި ވިދާޅުވީ ފަލަސްތީނަށް އެމެރިކާ އިން އެހީވެ ދިން ނަމަވެސް ބަދަލުގައި އެއްވެސް އިހްތިރާމެއް ނުވަތަ ހެޔޮ ބަހެއްހާ ހިސާބު ވެސް ނުލިބޭ ކަމަށެވެ.\nޓްރަމްޕް ވިދާޅުވީ ގުދުސް އަކީ އިޒްރޭލުގެ ވެރިރަށް ކަމަށް އެމެރިކާ އިން ބަލައިގަތުމާ ގުޅިގެން ފަލަސްތީނުން ސުލްހަ އަށް ބޭނުން ނުވާކަން ހާމަކުރަމުންދާ ކަމަށެވެ. ފަލަސްތީނުން ބުނީ އެމެރިކާގެ ނިންމުމުގެ ސަބަބުން އެ ގައުމަކީ ސުލްހައިގެ މެދުވެރިއެއްގެ ރޯލު އަދާކުރެވޭނެ ބައެއް ނޫން ކަމަށެވެ. ގުދުސް އަކީ އިޒްރޭލުގެ ވެރިރަށް ކަމަށް އެމެރިކާ އިން ބަލައިގަތުމަށް ނިންމި ނިންމުން އދ.ގެ 128 ގައުމުން ވަނީ ކުށްވެރިކޮށްފަ އެވެ.\nއާ އަހަރުގެ ފުރަތަމަ ޓްވީޓުގައި ޓްރަމްޕް ވަނީ ޕާކިސްތާނަށް ވެސް ބަހުގެ ހަމަލާތައް ދެއްވައިފަ އެވެ. ޓްރަމްޕް ވިދާޅުވީ ޕާކިސްތާނަށް އެމެރިކާ އިން ދޭ ބިލިއަން ޑޮލަރުގެ އެހީގެ ބަދަލުގައި ލިބެނީ ދޮގާއި މަކަރު ކަމަށެވެ.\n"ޕާކިސްތާނުގެ އިތުރުން ފަލަސްތީނަށް ވެސް ބިލިއަން ޑޮލަރުން އެމެރިކާ އިން އެހީދޭ. އެކަމަކު އެއްވެސް އިހްތިރާމެއް، ހެޔޮ އެދުމެއް ނުލިބޭ. އިޒްރޭލާ އެކު ސުލްހައިގެ އެއްބަސްވުމާ ގުޅޭ ގޮތުން ވާހަކަ ދައްކާކަށް ވެސް ބޭނުމެއް ނުވޭ،" ޓްރަމްޕް ވިދާޅުވި އެވެ. "ފަލަސްތީނުން ސުލްހައާ ބެހޭ ގޮތުން މަޝްވަރާ ކުރަން ބޭނުން ނުވާ އިރު އެ މީހުންނަށް މިލިއަނުން ފައިސާ ދޭން ޖެހެނީ ކީއްވެ؟"\nއިޒްރޭލުން 1967 ވަނަ އަހަރުގެ ހަނގުރާމައިގައި ހިފި ގުދުސް އަކީ އެ ގައުމުގެ ވެރިރަށް ކަމަށް ދަނީ އަމިއްލަ އަށް ބުނަމުންނެވެ. ނަމަވެސް ބައިނަލްއަގުވާމީ ގޮތުން އެކަން ބަލައިގެންފައި ނުވަނީސް ޓްރަމްޕުގެ ނިންމުމުގެ ސަބަބުން މެދުއިރުމަތީގެ ސުލްހަ އަށް ވަނީ އެތައް ހުރަހެއް ކުރިމަތިވެފަ އެވެ. ފަލަސްތީނުން ވެސް ބުނަމުން ދަނީ ކުރިމަގުގައި އުފެދޭ ދައުލަތުގެ ވެރިރަށަށް ވާނީ އިރުމަތީ ގުދުސް ކަމަށެވެ.\nޓްރަމްޕުގެ ނިންމުމާ ގުޅިގެން ފަލަސްތީނުގެ ރައީސް މަހްމޫދު އައްބާސް ވިދާޅުވެފައި ވަނީ އެމެރިކާގެ ފަރާތުން އަންނަ އެއްވެސް ސުލްހައިގެ ހުށަހެޅުމެއް ބަލައިނުގަންނާނެ ކަމަށެވެ.\nއިތުރު ލިޔުންތައް ފަލަސްތީން ޑޮނަލްޑް ޓްރަމްޕް